cyanic-selkie/wikianc huggingface dataset:
ߜ߭ߊߣߊ߬
ߜ߭ߊ߰ߣߊ߬ ߞߘߐ ߦߋ߫ ߞߟߍ߬ߡߊ߲ߛߊ ߟߋ߬ ߘߌ߫ ߡߙߊ߬ߞߊ߬ߞߊ߲ ߘߐ߫. ߞߊ߬ߝߏ߬ ߝߟߐ ߡߍ߲ ߠߎ߬ ߛߓߊ߬ߕߌ߬ ߘߊ߫ ߜ߭ߊߣߊ߬ ߛߌ߰ߝߏ߲ ߘߐ߫߸ ߏ߬ ߥߊߣߍ߲߫ ߦߋ߫ ߓߌ߬ߟߊ߬ ߟߊ߫ ߝߊ߯ߘߐߞߍ߫ ߁߁߲ ߥߎ߬ߛߎ ߟߋ߬ ߡߊ߬. ߡߊ߲߬ߛߊ߬ߟߊ ߣߌ߫ ߡߊ߲߬ߛߊ߬ߓߏ߲߬ ߛߘߍߡߊ߲߫ ߠߎ߫ ߥߟߌ߬ ߘߊ߫ ߦߋ߲߬ ߝߊ߯ߘߐߞߍ߫ ߦߙߌߞߊ ߞߎ߲߬ߕߊ߮ ߞߘߐ߫߸ ߊ߬ߟߎ߬ ߘߐ߫ ߝߊ߲߬ߞߊ߬ߡߊ ߕߘߍ߬ ߦߋ߫ ߊߛ߭ߊ߲ߕߌ߫ ߡߊ߲ߛߟߊ ߟߋ߬ ߘߌ߫. ߋߙߐߔߎ߬ ߝߊ߲߬ߞߡߊ߬ ߛߘߍߡߊ߲߫ ߠߎ߫ ߞߊ߬ ߕߌ߲߬ߞߎߘߎ߲ ߠߊߜߎ߬ߝߎ߲߬ ߖߎ߬ߟߊ߬ߦߊ ߤߊߞߍ߫ ߞߏ ߘߐ߫ ߝߊ߯ߘߐߞߍ߫ ߁߅߲ ߞߎ߲߬ߕߊ߮ ߞߘߐ߫߸ ߓߙߌߕߊ߲ߓߞߊ ߟߎ߬ ߣߊ߬ ߘߊ߫ ߟߊߓߊ߲߫ ߕߌ߲߬ߞߎߘߎ߲ ߡߊߡߊ߬ߙߊ ߡߊ߬ ߝߊ߯ߘߐߞߍ߫ ߁߉߲ ߓߊ߲߫ ߕߎߡߊ ߟߊ߫. ߝߊ߯ߘߐߞߍ߫ ߞߋߟߋ߲߫ ߣߌ߫ ߞߐ߫ ߞߟߏߜߟߍߦߊߟߌ ߞߐ߫ ߟߊ߲߬ߔߊ߰ߛߌ ߟߎ߬ ߓߟߏ߫߸ ߜ߭ߊߣߊ߬ ߓߌ߬ߡߊ ߓߐߕߏ߲ ߟߊߘߊ߲߫ ߘߊ߫ ߁߉߀߀ ߘߊߡߌߣߊ ߟߊ߫߸ ߓߙߌߕߊ߲ߓߊ߫ ߛߊߣߌ߲ ߞߐ߰ߖߌ߬ߘߊ ߕߐ߮ ߘߌ߫ (ߓߑߙߋߕߌߛ߭ ߜ߭ߏߟߘ ߞߏߛߕ). ߊ߬ ߣߊ߬ ߘߊ߫ ߞߍ߫ ߞߊ߬ߝߏ߬ ߘߍ߲ߒߖߘߍߟߊߣߍ߲ ߘߌ߫ ߓߙߌߕߊ߲ߓߊ߫ ߞߘߐ߫ ߕߙߊߓߊ ߕߟߋ߬ ߆ ߁߉߅߇ ߟߊ߫. ߜ߭ߊߣߊ߬ ߛߌ߰ߓߊ߮ ߦߋ߫ ߡߐ߱ ߞߋ߲߬ߥߟߎ߬ ߃߀ ߡߊߜߍ߲ ߠߋ߬ ߘߐ߫߸ ߛߌߦߊ߫ ߣߌ߫ ߞߊ߲ ߣߌ߫ ߘߌ߯ߣߊ߫ ߓߐߣߍ߲ߢߐ߲߰ߡߊ ߟߎ߬ ߦߋ߫ ߡߍ߲ ߘߐ߫. ߂߀߁߀ ߕߐ߯ߛߓߍߟߌ ߞߵߊ߬ ߦߌ߬ߘߊ߬ ߞߏ߫ ߜ߭ߊߣߊ߬ ߛߌ߰ߓߊ߮ %߇߁,߂ ߟߎ߬ ߦߋ߫ ߌߛߟߊߞߊ ߟߎ߬ ߟߋ߬ ߘߌ߫߸ %߁߇,߆ ߦߋ߫ ߖߘߍ߬ߞߟߏ߬ߓߊ߮ ߟߎ߬ ߘߌ߫߸ ߊ߬ ߕߐ߬ %߅.߂ ߟߎ߬ ߦߋ߫ ߝߘߊ߬ߝߌ߲߬ߠߊ߫ ߣߊߡߎ߲߫ ߞߘߐ ߟߎ߬ ߞߊ߲߬. ߊ߬ ߘߎ߰ߘߐ߬ߛߓߍ ߣߴߊ߬ ߓߐ߰ߝߍ ߟߎ߬ ߓߐߣߍ߲߫ ߢߐ߲߮ ߡߊ߬߸ ߞߐ߰ߖߌ߬ߘߊ ߦߋ߫ ߜߍߞߊ߲ߠߊ ߘߌ߫ ߊ߬ ߣߌ߫ ߕߟߋ߬ߜߍ߬ߖߡߊߣߊ ߕߎ߫ ߦߌߟߌ߲ߣߍ߲. ߜ߭ߊߣߊ߬ ߦߋ߫ ߓߍ߯ߦߊ߫ ߖߡߊߣߊ ߛߌ߰ߞߊ߲߬ߠߊ߬ߞߊ ߟߋ߬ ߘߌ߫߸ ߡߍ߲ ߦߋ߫ ߡߙߊ߬ ߟߊ߫ ߞߊ߲ߕߌ߮ ߓߟߏ߫߸ ߊ߬ ߣߌ߫ ߝߣߵߊ߬ߟߋ ߟߋ߬ ߦߋ߫ ߞߊ߬ߝߏ ߞߎ߲߬ߕߌ߮ ߣߌ߫ ߞߎ߲߬ߠߊ߬ߛߌ߮ ߞߎ߲߬ߕߌ߮ ߘߌ߫ ߢߐ߲߮ ߝߍ߬. ߜ߭ߊߣߊ߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲߬ ߘߐߥߛߊ߬ߣߍ߲ ߣߴߊ߬ ߡߐ߬ߘߌߡߊ߲ ߸ ߊ߬ ߣߴߊ߬ ߟߊ߫ ߓߘߍ߬ߓߘߍ߬ߟߌ߬ ߓߍ߯ߦߡߊ ߟߎ߬ ߓߘߴߊ߬ ߞߍ߫ ߊߝߙߌߞߌ߬ ߕߟߋ߬ߓߋ ߕߌ߲߬ߞߎߘߎ߲ ߝߊ߲߬ߞߊ߬ߡߊ ߘߏ߫ ߘߌ߫. ߊ߬ ߦߋ߫ ߞߊ߬ߝߏ߬ ߛߝߊߓߊߟߌ ߟߎ߬ ߛߌ߲߬ߝߏ߲ ߘߏ߫ ߟߋ߬ ߘߌ߫߸ ߊߝߙߌߞߌ߬ ߘߍ߭ ߛߌ߲߬ߝߏ߲ ߘߌ߫߸ ߊߝߙߌߞߌ߬ ߕߟߋ߬ߓߋ ߞߊ߬ߝߏ ߟߎ߬ ߟߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߍ߭ (ߛߘߋߊߏߐ) ߛߌ߲߬ߝߏ߲ ߘߌ߫߸ ߞߙߎ߫ ߂߄ (ߞ߂߄) ߛߌ߲߬ߝߏ߲ ߘߌ߫߸ ߊ߬ ߣߌ߫ ߡߊ߲߬ߕߏ߲ ߠߎ߬ ߞߐߡߐ߲ߥߌߟߕ ߛߌ߲߬ߝߏ߲ ߘߏ߫ ߘߌ߫.
ߝߐߓߏߟߏ߲ߟߐ߲ߘߐߦߊߦߊ
ߜ߭ߊߣߊ߬ ߝߐߓߏߟߏ߲ߟߐ߲ߘߐߦߊ ߞߘߐ ߦߋ߫ ߞߟߍ߬ ߡߊ߲ߛߊ ߟߋ߬ ߘߌ߫߸ ߡߍ߲ ߝߐߢߊ߫ ߓߘߍ ߦߋ߫ ߢ߭ߊ߬ߣߊ ߘߌ߫߸ ߊ߬ ߝߐߢߊ߫ ߜߘߍ߫ ߦߋ߫ ߒߞߏߝߐߟߊ ߟߎ߬ ߓߟߏ߫ ߥߊ߬ߣߊ ߘߌ߫. ߊ߬ ߕߐ߯ߟߊߣߍ߲߫ ߦߋ߫ ߜ߭ߊ߰ߣߊ߫ ߡߊ߲߬ߛߊ߬ߟߊ ߟߋ߬ ߟߊ߫߸ ߊߝߙߌߞߌ߬ ߕߟߋ߬ߓߋ ߞߐ߬ߘߎ߮ ߡߊ߲߬ߛߟߊ߬ ߞߘߐ. ߡߊ߲߬ߛߊ߬ߟߊ ߏ߬ ߕߘߍ߬ ߦߋ߫ ߝߏ߯ ߞߐ߬ߘߎ߮ ߘߐ߫߸ ߞߊ߬ߞߎߘߊ ߜ߭ߊߣߊ߬ ߛߌ߰ߝߏ߲ ߡߊߕߊ߯ߣߍ߲߫ ߦߋ߫ ߡߍ߲ ߠߊ߫ ߞߛߐߞߛߐ߫߸ ߖߌ߬ߣߍ߫ ߕߌ߲߬ߞߎߘߎ߲ ߘߐ߫. ߦߌߟߡߊ:ߜ߭ߊߣߊ߬ ߦߌߟߡߊ:ߊߝߙߌߞߌ߬ ߕߟߋ߬ߓߋ ߦߌߟߡߊ:ߘߎ߰ߡߊ߬ߛߓߍ
ߞߐ߯ߘߐߞߘߎߓߣߊ
ߞߎ߲߬ߦߌ߬ߘߊ߬ߟߌ
ߡߋ߬ߘߋ ߞߐ߯ߘߐߞߘߎߓߣߊ ߘߌ߫ ؟
ߞߐ߯ߘߐߞߘߎߓߣߊ ߦߋ߫ ߞߐ߯ߘߐߞߘߎ ߝߊ߬ߛߊ ߟߎ߫ ߟߋ߬ ߡߌ߬ߘߊ߬ ߟߊ߫ ߸ߊ߬ ߣߌ߫ ߞߐ߯ߘߐߞߘߎ ߛߍ߲ߛߍ߲ߠߌ ߖߟߎ ߟߎ߬.ߏ߬ ߟߎ߬ ߡߍ߲߫ ߠߎ߬ ߦߋ߫ ߛߐ߬ߘߐ߲߬ ߠߊ߫ ߛߎ߯ߣߊ ߟߊߥߟߏ߫ ߟߊ߫ ߒ߬ߓߊ߬ ߣߌ߫ ߝߛߊ߬ߖߟߎ ߏ߬ ߟߎ߬ ߟߝߊ߫ ߘߊ߫ ߛߊ߫ ߸ ߞߐ߯ߘߐߞߘߎ ߘߌ߫ ߞߢߊ߬ ߛߎ߯ߣߊ ߛߍ߲ߛߍ߲߫ ߠߊ߫ ߛߍߣߍ߲߬.
ߏ߬ ߓߊ߯ ߞߍ߫ ߖߌ߫ ߓߊ߰ߦߊ ߟߎ߬ ߘߌ߫ ߟߊߘߍ߬ ߢߐ߲߮ ߞߊ߲߬ ߝߊ߬ߘߌ ߞߘߐ߫ ߞߣߊ߬ ߕߏ߫ ߞߐ߯ߘߐߞߘߎ ߞߟߊߞߟߊߦߊ߫ ߞߺߵߊ߬ ߟߝߊ߫ ߛߍߣߍ߲߬.
ߞߐ߯ߘߐߞߘߎߓߣߊ ߛߎ߯ߦߊ߫ ߟߎ߬
. ߝߟߐߡߊ ߣߌ߫ ߝߌߟߊߣߊ߲ ߁ ߝߟߐߡߊ ߦߺߴߊ߬ ߝߘߌ߫ ߟߊ߫ ߞߐ߯ߘߐߞߘߎ ߖߍ߬ߘߍ ߟߋ߬ ߞߊ߲߬. ߂ ߝߌߟߊߣߊ߲ ߞߏ߬ߣߌ߲߬ ߦߋ߫ ߛߐ߬ߘߐ߲߬ ߠߊ߫ ߖߊ߲߬ߞߊ߬ߙߏ߬ ߜߘߍ ߟߋ߬ ߝߍ߬. ߞߐ߯ߘߐߞߘߎߓߣߊ ߦߋ߫ ߗߍ߭ ߟߎ߫ ߟߋ߬ ߡߌ߬ߘߊ߬ ߟߊ߫ ߓߊߞߍ߭ ߞߊ߬ ߕߊ߬ߡߌ߲߬ ߡߏ߬ߛߏ ߟߎ߫ ߞߊ߲߬
ߕߐ߰ߡߊ߬ߛߙߋ
ߞߐ߯ߘߐߞߘߎ ߦߋ߫ ߓߊ߯ߙߓߊ߫ ߟߋ߬ ߞߍ߫ ߟߊ߫ ߝߊ߬ߘߌ ߛߌ߲߬ߝߏ߲ ߠߊ߫ ߞߍ߲ߘߍߦߊ ߘߐ߫. ߏ߬ ߘߏ߫ ߟߎ߫ ߝߟߍ߫ : ߞߊ߬ ߖߋ߬ߟߌ ߛߍ߲ߛߍ߲߫ ߊ߬ ߣߌ߫ ߞߊ߬ ߛߎ߯ߣߊ ߟߊߥߟߏ߫ ߞߊ߬ ߣߐ߮ ߟߊߓߐ߫. ߥߟߊߞߏ߫ ߖߌ߫ ߓߊ߯ߦߊ ߞߊߣߊ߬ ߟߊߘߍ߬ ߢߐ߲߮ ߞߊ߲߬ ߞߊ߬ ߖߋ߬ߟߌ߬ ߛߌߟߊ߫ ߟߎ߬ ߜߋߘߋ߲߫. ߞߊ߬ ߓߎ߯ߓߊߟߌ ߟߎ߫ ߢߐ߬ߢߐ ߘߏ߲߬ߖߟߎ߬ߡߊ߬ ߦߏ߫ (ߛߍ߯ߣߍ߮ ،ߓߐߙߐ߲ߣߍ߮ ،ߛߍ߯ߘߐ) ߊ߬ ߣߌ߫ ߝߊ߬ߘߌ߬ߞߘߐ߬ ߖߌ ߓߙߍ߬ߦߊ. ߞߊ߬ ߓߎ߬ߦߌ߬ߘߐ ߟߎ߬ ߟߊߥߟߏ߫ ߝߊ߬ߘߌ ߛߌ߲߬ߝߏ߲ ߘߏ߫ ߟߎ߫ ߜߋ߬ߟߎ߲߬ ߞߊ߲ߡߊ߬ ߦߏ߫ (ߞߊ߬ ߕߊ߯ߝߏߟߏ߲ ߘߌ߯ߘߊ ߟߎ߬ ߟߊߓߍ߲߬ ߢߐ߲߮ ߡߊ߬. ߞߊ߬ ߜߦߐߞߟߐ߫ ߥߎߟߋ߲ ߠߎ߬ ߟߊߥߟߏ߫. ߞߐ߯ߘߐߞߘߎ ߕߐ߬ߣߐ ߥߊ߬ߙߊ ߞߏߛߐ߲߬ ߞߍ߲ߘߍߦߊ ߘߐ߫ ، ߞߐ߯ߘߐߞߘߎߓߣߊ ߦߋ߫ ߕߐ߰ߡߊ߬ߛߙߋ߫ ߢߌ߲߬ ߠߎ߫ ߟߋ߬ ߟߊߓߐ߫ ߟߊ߫. ߛߎ߯ߣߊ߫ ߛߌߦߊߡߊ߲߫ ߞߍ. ߛߎ߯ߣߊ߫ ߞߊ߲ߞߊ (ߞߊ߲߬ߞߊ). ߖߋ߬ߟߌ ߞߍ ߛߎ߯ߣߊ ߘߐ߫. ߣߌ߫ ߞߐ߯ߘߐߞߘߎ ߞߏߘߏ߲ߜߏ߫ ߘߊ߫ ߸ ߊ߬ ߘߌ߫ ߞߢߊ߬ ߖߋ߬ߟߌ ߛߍ߲ߛߍ߲߫ ߠߊ߫. ߏ߬ ߓߊ߯ ߞߍ߫ ߊ߬ ߘߌ߫ ߕߐ߰ߡߊ߬ߛߙߋ ߢߌ߲߬ ߠߎ߬ ߝߣߊ߫ ߟߊߓߐ߫ :
ߞߊ߬ ߕߏ߫ ߝߊ߬ߛߊ߫ ߖߊ߬ ߟߊ߫ ߛߐ߲߬. ߞߊ߬ ߝߊ߬ߘߌ ߥߢߊ߫. ߞߊ߬ ߛߎ߯ߣߊߞߍ ߡߊߘߐ߯ߦߊ߫. ߞߊ߲ߠߊߝߍ (ߡߌ߲߬ߟߐ߮) ، ߛߍ߱ ، ߞߎ߲߬ߘߌߡߊ߲. ߓߊߦߌ ߥߟߊ߫ ߝߐߣߐ߲. ߞߊ߬ ߝߊ߬ߘߌ ߞߐ߬ߟߐ ߞߍ߫ ߛߊߦߌߡߊ ߘߌ߫ (ߕߎ߬ߡߊ ߘߏ߫ ߟߎ߫ ߟߊ߫). ߘߊߥߎ߲ߠߌ߲ߓߊߟߌߦߊ ߣߌ߫ ߝߊ߬ߘߌ߬ߘߐ߬ߓߊ߲. ߞߊ߬ ߕߊ߯ߝߏߟߏ߲ ߘߌ߯ߘߊ ߡߊߦߟߍ߬. ߣߎ߲ߓߊߕߋ ، ߊ߬ ߣߌ߫ ߞߊ߬ ߛߋ߲߭ ߣߌ߫ ߓߟߏ ߣߌ߫ ߢߊߘߎ߮ ߟߝߊ߫. ߣߌ߫ ߝߊ߬ߘߌ߬ߜߊ ߡߊ߫ ߘߊ߲ߘߊ߫ ߏ߬ ߘߐ߫ ، ߞߐ߯ߘߐߞߘߎߓߣߊ ߘߌ߫ ߝߊ߲߬ߞߊߘߏ߲߬. ߊ߬ ߓߊ߯ ߕߊ߬ߡߌ߲߬ ߏ߬ ߞߊ߲߬ ߡߛߊ߬ߡߊ߲߬ߠߌ ߣߌ߫ ߖߘߍ߬ߞߟߊ߬ߡߊ߬ߓߊߟߌߦߊ ߘߌ߫ ߛߣߍߡߊ߫. ߞߙߐ߬ߛߌ߬ߣߍ߲ ߦߌߟߡߊ:ߖߊ߲߬ߞߊߙߏ ߦߌߟߡߊ:ߞߐ߯ߘߐߞߘߎߓߣߊ
ߌߛߑߙߊߌߟ
ߌߛߑߙߊߌߟ ߟߋ߬ ߦߋ߫ ߛߌ߬ߕߊ߬ߙߌ߬ ߝߙߌߛߌ ߞߣߐ߫ ߞߎߘߍ߫ ߝߘߎ߬߬ߓߍ߲ ߂߀ ߇߇߀ ߘߌ߫. ߞߎߘߍ߫ ߝߘߎ߬߬ߓߍ߲ ߂߂ ߀߇߂ ߦߴߊ߬ ߣߌ߫ ߜ߭ߏߟߊ߲ߣ ߞߎ߲߬ߕߍ߰ߡߊ߬ߟߊ ߡߌ߬ߘߊ߬ߣߍ߲ ߠߋ߬ ߘߌ߫߸ ߗ߭ߋߙߎߛߊߟߍ߲ߡ ߕߟߋ߬ߓߐ ߝߣߊ߫ ߦߋ߫ ߞߎߘߍ߫ ߝߘߎ߬ߓߍ߲߫ ߆߂ ߟߋ߬ ߘߌ߫. ߞߎߡߘߊ ߣߌ߲߬ ߘߐߞߍߣߍ߲߫ ߦߋ߫ ߋߓߑߙߏ ߣߌ߫ ߊߙߊߓߎ߫ ߛߓߍߛߎ߲ ߠߎ߬ ߟߋ߬ ߟߊ߫. ߊ߬ ߞߏ߬ߣߌ߲߬ ߡߊ߫ ߞߎߡߊ߫ ߕߌ߲߬ߞߎ߬ߘߎ߲߬ ߠߎ߫ ߞߊ߲߬߸ ߢߐ߲߯ߡߛߊߡߊ߲ ߦߴߌ ߘߐ߫ ߡߍ߲ ߠߎ߬ ߞߊ߲߬߸  ߞߏ߫ ߜߘߍ߫ ߘߌ߫ ߛߋ߫ ߓߌ߬ߟߊ߬ ߟߴߊ߬ ߘߐ߫ ߕߌ߲߬ߞߎߘߎ߲ ߡߍ߲ ߠߎ߬ ߘߐ߫. ߌߛߑߙߊߌߟ (ߌߛߑߙߊߍߟ): ߋߓߑߙߏ ߘߐ߫: יִשְׂרָאֵל: ߊߙߊߓߎ ߘߐ߫: إسرائيل, ߊ߬ ߡߊߟߐ߲ߣߍ߲߫ ߦߋ߫ ߌߛߑߙߊߌߟ ߞߊ߬ߝߏ ߝߣߊ߫ ߡߊ߬߸ ߊ߬ ߦߴߊߖ߭ߌ ߕߟߋ߬ߓߋ ߖߡߊ߬ߣߊ ߘߏ߫ ߟߋ߬ ߘߌ߫߸ ߊ߬ ߛߌ߰ߣߍ߲߬ ߦߋ߫ ߕߍߡߊߞߐ߯ߖߌ (ߡߋߘߌߕߋߙߊߣߌ߫) ߓߊ ߥߙߏ߬ߘߎ߮-ߕߟߋ߬ߓߐ ߟߋ߬ ߘߐ߫߸ ߊ߬ ߣߌ߫ ߞߐ߰ߖߌ߬ ߥߎߟߋ߲ ߞߐ߬ߘߎ߮ ߘߐ߫. ߓߐߕߏ߲ ߘߎ߰ߟߊ߬ߞߊ ߦߴߊ߬ ߣߌ߫ ߟߌߓߊ߲߫ ߕߍ߫ ߞߐ߬ߘߎ߮ ߘߐ߫߸ ߛߌ߯ߙߌ߫ ߕߍ߫ ߞߐ߬ߘߎ߮-ߕߟߋ߬ߓߐ ߘߐ߫߸ ߗ߭ߐߙߑߘߊߣߌ߫ ߕߍ߫ ߕߟߋ߬ߓߐ ߘߐ߫߸ ߔߊߟߋߛߑߕߌ߲ߣ ߛߌߗ߭ߐߙߑߘߊߣߌ߫ ߣߌ߫ ߓߊ߲ߘߑߘߋ߬ߜ߭ߊ߯ߖ߭ߊ߫ ߟߎ߫ ߦߴߊ߬ ߕߟߋ߬ߓߐ ߣߴߊ߬ ߕߟߋ߬ߓߋ ߘߐ߫߸ ߊ߬ ߣߴߋߗ߭ߌߔߕ ߦߴߊ߬ ߥߙߏ߬ߘߎ߮-ߕߟߋ߬ߓߋ ߘߐ߫. ߖߡߊ߬ߣߊ ߘߐߞߍߣߍ߲߫ ߦߋ߫ ߘߎ߰ߡߊ߬ߛߓߍ߬ ߓߐߣߍ߲ߢߐ߲߰ߡߊ ߟߎ߬ ߟߋ߬ ߟߊ߫ ߕߌ߲߬ߞߎ߬ߘߎ߲߬ ߘߐ߫߸ ߡߍ߲ ߦߋ߫ ߝߏߍ߲߫. ߌߛߑߙߊߌߟ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߣߴߊ߬ ߛߋ߲ߞߏߟߊߘߐߦߊ ߕߊ߲ߓߊ߲ ߦߋ߫ ߕߍߟ ߊ߬ߝ߭ߌߝ߭ ߟߋ߬ ߘߌ߫߸ ߞߵߊ߬ ߕߘߍ߬ ߊ߬ ߞߎ߲߬ߠߊ߬ߛߌ߮ ߣߴߊ߬ ߞߎߓߋߘߊ ߟߊߥߊ߲߬ߞߊ߬ߣߍ߲ ߦߋ߫ ߗ߭ߋߙߎߛߊߟߍ߲ߡ ߠߋ߬ ߘߌ߫߸ ߞߵߊ߬ ߕߘߍ߬ ߞߊ߬ߝߏ ߟߊ߫ ߡߊ߲߬ߕߎ߬ߙߋ߬ߦߊ ߗ߭ߋߙߎߛߊߟߍ߲ߡ ߞߊ߲߬߸ ߏ߬ ߡߊߛߐ߬ߛߐ߬ߣߍ߲߬ ߦߋ߫ ߡߊ߲߬ߕߏ߲߫ ߘߍ߬ߣߍ߲ ߛߌ߲߬ߝߏ߲ ߝߊ߲߬ ߞߋߟߋ߲ ߓߟߏ߫. ߌߛߑߙߊߌߟ ߟߋ߬ ߦߋ߫ ߡߐ߰ߣߍ߲߬ߝߌ߲ ߠߊ߫ ߝߎ߲ߘߟߌ߫ ߝߟߐ ߕߐ߰ߡߊ߬ߛߙߋ ߘߌ߫ ߞߊ߬ ߓߐ߫ ߊ߬ߝߙߌߞߌ߬. ߞߊ߬ߣߊ߰ߣߊ߬ߞߊ ߟߎ߬ ߟߊߞߋ߲߬ߛߎ߬ ߘߊ߫ ߣߘߐ߬ߟߐ߲߬ߓߟߏߡߊ߬ ߛߎ߬ߟߊ ߛߌ߬ߞߛߊߓߌ ߕߍߡߊߞߊ߲ߞߋ ߟߋ߬ ߘߌ߫. ߞߵߊ߬ ߕߘߍ߬ ߌߛߑߙߊߌߟ ߡߊ߲߬ߛߊ߬ߟߊ ߣߌ߫ ߗ߭ߎߘߊ߬ ߟߎ߫ ߥߟߌ߬ ߘߊ߫ ߣߍ߰ߝߌ߲ ߛߌ߬ߞߛߊߓߌ ߥߎ߬ߛߎ ߟߊ߫. ߊߛߌ߯ߙߌߞߊ߫ ߞߎߘߊ ߟߎ߬ ߟߊ߫ ߡߊ߲߬ߛߊ߬ߟߊ ߞߊ߬ ߌߛߑߙߊߌߟ ߥߦߊ߬ ߇߂߀ ߠߊ߫ ߊ߲ ߕߋ߬ߟߋ ߢߍ߫.ߗ߭ߎߘߊ߬ ߝߣߊ߫ ߞߐ߲ߛߐ߲ߧߊ߫ ߘߊ߫ ߓߊߓߌߟߐ߲ߞߊ (ߓߊߓߌߟߞߊ) ߟߎ߬ ߓߟߏ߫߸ ߔߍߙߛ߸ ߊ߬ ߣߌ߫ ߤߟߋߣߌߛߑߕߌߞ ߟߎ߬ ߝߣߊ߫ ߕߘߍ߬ ߦߋ߫ ߟߋ߬ ߦߏ߫ ߗ߭ߎߌߝ߭ (ߦߊ߬ߤߎ߬ߘߌߦߊ) ߞߏ߬ߣߌ߲߬ ߕߌ߲߬ߞߎߘߎ߲ ߖߘߍ߬ߕߐ߲߬ߕߌ߮ (ߏߕߏߣߐ߲ߡ). ߡߞߊߓߌߞߊ ߟߎ߬ ߛߎߘߊ߲߫ ߣߍ߲ ߊ߬ߟߎ߬ ߟߊ߫ ߡߎߙߎ߲ߕߌ ߘߐ߫߸ ߏ߬ ߞߍ߫ ߘߊ߫ ߛߊߓߎ߫ ߘߌ߫ ߞߊ߬ ߤߊߛߑߡߏߣߌߞߊ ߟߎ߬ ߟߊ߫ ߡߊ߲߬ߛߊ߬ߟߊ߫ ߘߍ߲ߒߖߘߍߟߊߣߍ߲ ߛߌ߲ߘߌ߫ ߁߁߀ ߝߊ߲߭ߝߍ߬ ߊ߲ ߕߋ߬ߟߋ ߢߍ߫߸ ߡߍ߲ ߞߍ߫ ߘߊ߫ ߛߊ߲߬ ߆߃ ߞߘߐ߫߸ ߏ߬ ߟߎ߫ ߞߍ߫ ߘߊ߫ ߙߐ߬ߡߎ߲߬ ߞߊ߲ߓߍ߲ ߛߊ߲߬ߠߌ߲߬ߢߐ߲߰ ߖߡߊߣߊ ߘߌ߫߸ ߏ߬ ߟߎ߫ ߟߋ߬ ߞߊ߬ ߤߋߙߏߘߌߞߊ ߟߎ߬ ߟߊ߫ ߡߊ߲߬ߛߊ߬ߟߊ ߜߙߋ߬ߡߊߕߍ߰ ߃߇ ߟߊ߫ ߊ߲ ߕߋ߬ߟߋ ߢߍ߫߸ ߊ߬ ߣߌ߫ ߆ ߟߴߊ߲ ߕߋ߬ߟߋ ߢߍ߫߸ ߏ߬ ߟߎ߫ ߞߊ߬ ߙߐ߭ߡߎ߲߬ ߕߌ߲߬ߞߎ߬ߘߎ߲߬ ߗ߭ߎߘߋ߬ ߜߙߋ߬ߡߊߕߍ߬. ߗ߭ߎߘߋ߬ ߞߊ߬ ߥߛߎ߬ߖߊ߲߫ ߞߍ߫ ߙߐ߭ߡߎ߲߬ ߕߌ߲߬ߞߎ߬ߘߎ߲߬ߦߊ ߏ߬ ߟߊ߫ ߤߊ߲߯ ߞߊ߬ ߥߴߊ߬ ߛߌ߰ ߗ߭ߎߌߝ (ߦߊ߬ߤߎ߬ߘߌߦߊ) ߟߎ߬ ߟߊ߫ ߡߎߙߎ߲ߕߟߌ ߟߊ߫߸ ߏ߬ ߟߋ ߞߵߊ߬ ߟߊߓߊ߲߫ ߕߏ߲ߓߏ߲ߠߌ߲ ߡߊ߬ ߊ߬ ߣߌ߫ ߞߊ߬ ߦߊ߬ߤߎ߬ߘߌߦߊ (ߖߌ߬ߥߌߛ) ߟߎ߬ ߟߊߓߐ߫ ߊ߬ ߞߣߐ߫ ߝߋߎ߫߸ ߊ߬ ߣߌ߫ ߞߊ߬ ߟߎߘߋ߫ ߕߌ߲߬ߞߎߘߎ߲ ߕߐ߮ ߦߟߍ߬ߡߊ߲߫ ߛߌ߯ߙߌ߫ ߔߊߟߋߛߑߕߌ߲ߣ ߞߣߐ߫. ߗ߭ߎߌߝ߭ ߟߎ߬ ߞߍߟߌ ߕߌ߲߬ߞߎߘߎ߲ ߏ߬ ߟߎ߬ ߘߐ߫ ߦߋ߲߬߸ ߏ߬ ߘߎ߲ߡߊ߫ ߘߊ߫ ߝߊ߯ߘߐߞߍ߫ ߦߙߌߞߊ ߞߎ߲߬ߕߊ߮ ߞߘߐ߫. ߓߌߖ߭ߊ߲ߕߍ߲ ߡߊ߲߬ߛߊ߬ߟߊ ߝߣߊ߫ ߡߌ߬ߣߊ߬ ߊߙߊߓߎ ߟߎ߬ ߓߟߏ߫ ߝߊ߯ߘߐߞߍ߫ ߇߲ ߠߊ߫ ߌ.ߡ ߞߐ߫ ߤߊ߲߯ ߞߊ߬ ߥߴߊ߬ ߛߌ߰ ߓߊߙߊ߲ߕߏ߲ߞߟߍ߫ ߝߟߐ ߟߊ߫ ߁߀߉߉ ߟߊ߫߸ ߏ߬ ߟߊߓߊ߬ߕߏ߬ ߘߊ߫ ߊߦߎߓߌߘ ߟߎ߫ ߞߍ߬ߟߍ ߟߊ߫ ߁߁߈߇ ߟߊ߫. ߋߗ߭ߌߔߑߕߌ߬ ߛߎߟߑߕߊ߯ߣߊߕ ߡߊ߬ߡߋߟߎߞ ߞߵߊ߬ ߟߊ߫ ߡߊ߬ߙߊ ߟߊߥߙߊ߬ ߞߊ߬ ߥߴߊ߬ ߟߊߛߋ߫ ߟߋߝ߭ߊ߲߫ ߞߊ߲߬ ߝߊ߯ߘߐߞߍ߫ ߁߃߲ ߝߏ߫ ߞߊ߬ ߥߊ߫ ߛߴߊ߬ ߟߊ߫ ߗߌߙߏ߲ߠߌ߲ ߡߊ߬ ߏߕߏߡߊ߲߫ ߡߊ߲߬ߛߊ߬ߟߊ ߞߘߐ߫ ߁߅߁߇ ߟߊ߫. ߦߊ߬ߤߎ߬ߘߌߦߊ ߟߎ߬ ߟߊ߫ ߥߟߌ߬ߟߌ ߡߍ߲ ߞߍ߫ ߘߊ߫ ߝߊ߯ߘߐߞߍ߫ ߁߉߲ ߠߊ߫߸ ߏ߬ ߟߋ ߞߍ߫ ߘߊ߫ ߛߌߦߏߣߌߛߕ ߕߏ߰ߝߏ ߘߊߘߐߓߍ߲߭ ߘߌ߫ ߗ߭ߎߌߝ߭ (ߖߥߌߛ) ߕߎ߲ߞߊߙߊ߲ߞߋ ߟߎ߬ ߓߟߏ߫ ߖߊ߬ߡߊ ߝߎ߲ߘߟߌ ߟߊ߫ ߞߊ߬ ߥߊ߫ ߛߌ߯ߙߌ߫ ߏߕߏߡߊ߲߫ ߠߡߊ ߘߐ߫߸ ߊ߬ ߣߌ߫ ߞߐ ߟߊ߫ ߔߊߟߋߛߑߕߌ߲ߣ ߟߐ߲߬ߞߋ߬ߟߊ߬ ߟߊ߬ߡߊ ߘߐ߫.
ߡߊ߲߬ߕߏ߲ ߘߍ߬ߣߍ߲ ߞߊ߬ ߔߊߟߋߛߑߕߌ߲ߣ ߘߐߝߘߊߞߏ ߘߏ߫ ߖߡߊ߬ߙߌ߬ߦߊ ߁߉߄߇ ߟߊ߫߸ ߞߏ߫ ߞߊ߬ ߗ߭ߎߌߝ߭ ߖߡߊߣߊ ߣߌ߫ ߊߙߊߓߎ߫ ߖߡߊߣߊ߫ ߘߍ߲ߒߖߘߍߟߊߣߍ߲ ߘߏ߫ ߟߎ߫ ߟߊߘߊ߲߫߸ ߊ߬ ߣߌ߫ ߞߊ߬ ߗ߭ߋߙߎߛߊߟߍ߲ߡ ߞߍ߫ ߡߊ߲߬ߕߏ߲߬ߕߍ߬ ߛߏ ߘߌ߫. ߝߊ߲߬ߝߘߊ ߏ߬ ߟߊߡߌ߬ߣߊ߬ ߘߊ߫ ߗ߭ߎߌߝ߭ ߥߛߊ߬ߘߋ߲ ߠߎ߬ ߓߟߏ߫ ߞߵߊ߬ ߟߊߕߊ߲߬ߞߌ߲߫ ߊߙߊߓߎ߫ ߞߎ߲ߕߌ߮ ߟߎ߬ ߓߟߏ߫. ߏ߬ ߛߊ߲߬ߣߊ߬ߞߊ߸ ߌߛߑߙߊߌߟ ߥߛߊ߬ߘߋ߲ ߠߎ߬ ߞߊ߬ ߌߛߑߙߊߌߟ ߞߊ߬ߝߏ ߟߊ߫ ߘߍ߲ߖߘߍߟߦߊ ߟߊߥߊ߲߬ߞߊ߫߸ ߏ߬ ߞߍ ߌߛߑߙߊߌߟ ߣߴߊߙߊߓߎ߫ ߞߟߍ ߁߉߄߈ ߞߍ߫ ߘߊ߫ ߛߊߓߎ߫ ߘߌ߫ ߞߊ߬ ߌߛߑߙߊߌߟ ߥߊ߲߬ߥߊ߲߫ ߟߐ߲߬ߞߋ߬ߟߊ߬ ߘߎ߯ߞߟߏ ߝߊ߲߬ߓߊ ߞߊ߲߬߸ ߞߵߊ߬ ߕߘߍ߬ ߛߌߑߗ߭ߐߙߑߘߊߣߌ߫ ߣߌ߫ ߜ߭ߖ߭ߊ߫ ߡߌ߬ߣߊ߬ ߘߊ߫ ߛߌ߰ߢߐ߲߰ ߊߙߊߓߎ߫ ߖߡߊߣߊ ߟߎ߬ ߓߟߏ߫. ߞߵߊ߬ ߕߊ߬ ߏ߬ ߟߋ ߡߊ߬ ߛߊ߫߸ ߌߛߑߙߊߌߟ ߊߙߊߓߎ߫ ߖߡߊߣߊ߫ ߛߌߦߊߡߊ߲߫ ߓߘߊ߫ ߞߟߍ߬߸ ߞߵߊ߬ ߕߊ߬ ߕߟߋ߬ ߥߐ߰ߙߐ߬ ߞߟߍ ߡߊ߬ ߁߉߆߇ ߟߊ߫߸ ߊ߬ ߓߘߴߊ߬ ߡߊߞߍ߫ ߘߎ߰ߞߟߏ ߡߌ߬ߘߊ߬ߣߍ߲ ߏ߬ ߟߎ߬ ߓߍ߯ ߘߐ߫߸ ߊ߬ ߜߋ߲ߜߋ߲߫ ߛߌߗ߭ߐߙߑߘߊߣߌ߫߸ ߜ߭ߏߟߊ߲߸ ߊ߬ ߣߌ߫ ߓߊ߲ߘ ߘߋ߬ ߜ߭ߖ߭ߊ߫ (ߏ߬ ߟߎ߬ ߦߋ߫ ߓߛߌ߬ߞߌ߬ ߟߊ߫ ߞߏ߫ ߊ߬ߟߎ߬ ߡߊߜߐ߬ߙߐ߲߬ߞߕߐ߬ߣߍ߲߫ ߦߋ߫ ߂߀߀߅ ߛߙߊߕߌ߫ ߕߊ ߞߐ߫)߸ ߕߋߟߋ߲ߓߊ߯ߦߊ ߥߊ߬ߣߊ ߟߎ߬ ߦߋ߫ ߡߙߊ߬ߟߌ ߏ߬ ߟߊߜߎ߬ߝߎ߲߬ ߠߊ߫. ߊ߬ ߓߍ߲߬ ߘߊ߫ ߞߎ߬ߙߎ߲߬ߘߎ ߡߊ߬ ߜ߭ߏߟߊ߲ߣ ߞߎ߬ߙߎ ߣߌ߫ ߗ߭ߋߙߎߛߊߟߍ߲ߡ ߕߟߋ߬ߓߐ ߟߎ߬ ߘߐ߫߸ ߞߏ߬ߣߌ߲߬ ߛߌߗ߭ߐߙߑߘߊߣߌ߫ ߕߴߊ߬ ߘߐ߫߸ ߌߛߑߙߊߌߟ ߟߊ߫ ߔߊߟߋߛߑߕߌ߲ߣ ߘߎ߰ߞߟߏ ߡߊߜߐ߬ߙߐ߲߬ߞߕߐ ߟߋ߬ ߦߋ߫ ߘߎߢߊ߫ ߣߊ߲߬ߕߌ߰ ߡߊߜߐߙߐ߲ߞߕߐߟߌ ߓߍ߯ ߘߐ߫ ߖߊ߰ߡߊ߲ ߘߌ߫ ߞߊ߬ߞߎߘߊ ߥߎ߬ߛߎ ߣߌ߲߬ ߠߊ߫. ߌߛߑߙߊߌߟ ߣߌ߫ ߔߊߟߋߛߑߕߌ߲ߣ ߞߟߍ ߝߐߢߐ߲߯ߞߐ ߢߊߓߐߢߊ߫ ߛߌߦߊߡߊ߲߫ ߠߎ߫ ߟߋ߬ ߓߘߊ߫ ߡߊߞߍ߲߰߸ ߞߏ߬ߣߌ߲߬ ߓߍ߲߬ ߡߊ߫ ߞߍ߫ ߖߐ߮ ߓߍ߲߬ߘߐ߬ ߘߝߊߣߍ߲߫ ߛߌ߫ ߡߊ߬ ߡߎߣߎ߲߬. ߞߏ߬ߣߌ߲߬ ߓߍ߲߬ߘߐ ߘߏ߫ ߞߏ߬ߣߌ߲߬ ߓߘߊ߫ ߞߟߊ߬ߣߐ߬ߦߊ߬ ߌߛߑߙߊߌߟ ߣߴߋߗ߭ߌߔߕ ߣߌ߫ ߗ߭ߐߙߑߘߊߣߌ߫ ߟߎ߫ ߕߍ߫.
ߛߊ߬ߙߌ߬ߦߊ ߓߊߖߎߟߞߊ ߏ߬ ߘߐ߫߸ ߌߛߑߙߊߌߟ ߥߊ߫ ߘߊ߫ ߟߊߓߊ߲߫ ߗ߭ߎߌߝ߭ ߞߊߝߏ ߓߍ߯ߦߊߟߞߊ ߘߌ߫߸ ߊ߬ ߣߌ߫ ߗ߭ߎߌߝ߭ ߡߌ߬ߙߌ߲߬ߘߌ ߟߎ߬ ߟߊ߫ ߡߊ߲߬ߕߏ߲߫ ߞߊߝߏ ߘߌ߫. ߊ߬ ߦߋ߫ ߓߍ߯ߦߊ߫ ߞߊߝߏ߫ ߞߊ߲ߠߊߓߌ߬ߟߊ߬ߣߍ߲ ߠߋ߬ ߘߌ߫ (ߊ߬ ߦߋ߫ ߊߙߊߓߎ߫ ߕߌ߲ߡߎߣߎ߲ ߣߴߊߝߙߌߞߌ߬ ߞߐ߬ߘߎ߮ ߞߊ߬ߝߏ߫ ߓߍ߯ߦߊߟߞߊ ߝߌ߬ߟߊ ߟߎ߬ ߞߋߟߋ߲ ߠߋ߬ ߘߌ߫߸ ߊ߬ ߕߐ߬ ߞߋߟߋ߲ ߦߋ߫ ߕߎߣߛߌ߫ ߘߌ߫)߸ ߊ߬ ߛߌ߰ߓߊ߮ ߦߋ߫ ߡߐ߱ ߞߋ߲߬ߥߟߎ߫ ߉ ߟߋ߬ ߘߌ߫ ߂߀߁߉ ߟߊ߫߸ ߌߛߑߙߊߌߟ ߞߊ߬ߝߏ߬ ߥߙߌߞߌߣߍ߲ ߠߋ߬ ߘߌ߫߸ ߊ߬ ߦߋ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߦߙߌߥߊߟߌ ߓߟߏߘߏ߲ߢߐ߲߯ߓߟߏ ߛߌ߲߬ߝߏ߲߬ߧߊ߬ߟߌ (ߡ.ߦ.ߓ.ߛ) (OCDE)߸ ߊ߬ ߛߙߊߛߌ߰ߣߍ߲߬ ߦߋ߫ ߘߎߢߊ߫ ߛߝߊ ߃߁߭ ߥߟߊ߫ ߃߂߲ ߠߋ߬ ߘߐ߫. ߞߎߡߊߓߏ߲ ߞߊ߲ߞߋ ߦߋ߫ ߝߊ߲߭ ߓߍ߯ ߞߐߦߌߘߊߟߌ ߟߋ߬ ߘߌ߫ ߖߊ߯ߓߊߟߞߊ ߞߊ߲ߘߟߌ ߟߊ߫. ߞߏߕߌ߮ ߝߟߐ ߟߋ߫ ߦߋ߫ ߞߎ߲߬ߠߊ߬ߛߌ߮ ߞߎ߲߬ߕߌ߮ ߘߌ߫߸ ߞߑߣߋߛߍߕ ߦߋ߫ ߞߎ߬ߙߎ߲߬ߘߎ߰ߦߊ߬ߟߊ ߘߌ߫. ߘߎߢߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߞߊ߬ ߓߍ߲߬ ߞߣߐߟߊ ߥߟߏߒߘߐ ߢߊ߲ߞߌߛߊ߲ (ߞ.ߥ.ߢ) ߡߊ߬߸ ߌߛߑߙߊߍߟ ߦߋ߫ ߞߊߓߋ ߛߊ߲ߘߐߕߊ ߟߋ߬ ߟߴߊߙߊߓߎ߫ ߕߌ߲ߡߎߣߎ߲ ߘߐ߫, ߊ߬ ߛߙߊߛߌ߰ߣߍ߲߬ ߦߋ߫ ߖߡߊ߬ߣߊ߬ ߟߎ߬ ߘߐ߫ ߘߎߢߊ߫ ߞߣߐ߫ ߞߊ߬ ߓߍ߲߬ ߖߡߊ߬ߣߊ߬ߘߋ߲ ߗߡߍ߬ߘߐ߬ߦߊ ߡߊ߬ ߣߊ߲߬ߕߌ߰ ߟߞߊ߬ߙߊ߲߬ߧߊ߬ߟߌ ߦߋ߫ ߡߍ߲ ߓߟߏ߫߸ ߖߡߊ߬ߣߊ߬ߘߋ߲ ߗߡߍ߬ߘߐ߬ߦߊ ߡߊ߬ ߞߊ߬ߙߊ߲ ߛߊ߲ߘߐߕߊ ߖߐ߲ߓߐ߲ ߡߐ߬ߟߐ߲߬ߡߊ ߦߋ߫ ߡߍ߲ ߓߟߏ߫߸ ߕߌߙߌ߲ߠߌ߲ ߊ߬ ߣߌ߫ ߡߎ߬ߛߊ߬ߞߊ ߟߊߛߓߊ߬ߕߌ߬ߣߍ߲߬ ߞ.ߥ.ߢ ߗߡߍ߬ߘߐ߬ߦߊ ߡߊ߬߸ ߡߏ߬ߛߏ ߟߎ߬ ߟߊߞߊ߲ߘߊߟߌ߸ ߢߣߊߡߦߊ ߖߊ߬ߙߌ߲߬ߒ߬ߕߋ߬ߦߊ߸ ߟߊ߬ߞߎߘߦߊ߬ߟߌ ߛߋߞߏߦߊ߸ ߊ߬ ߣߌ߫ ߡߍ߲ߘߌߦߊ ߘߐ߫.
ߝߐߓߏߟߏ߲ߟߐ߲ߘߐߦߊ
thumb| [[ߡߣߍߔߑߕߊ߬ ߟߊ߫ ߝߙߎߕߎߓߟߐ (ߝߊ߯ߘߐߞߍ߫ ߁߃߲ ߠߊ߫ ߊ߲ ߕߋ߬ߟߋ ߢߍ߫)߸ ߟߍ߯ߙߊߟߞߊ (ߘߟߊߝߎߟߊ߲) ߣߘߐ߬ߟߐ߲߬ߠߊ ߟߎ߬ ߦߋ߫ ߡߙߌߘߐߛߙߋ ߣߌ߲߬ ߠߎ߬ ߘߟߊߘߍ߰ߣߍ߲ ߝߛߊ߬ߙߌ߬ ߟߊ߫ ߌߛߑߙߊߌߟ ߟߋ߬ ߘߌ߫߸ ߌߛߑߙߊߍߟ ߕߐ߮ ߛߓߍߞߏ ߝߟߐ. ]]
ߖߡߊ߬ߣߊ ߣߊ߬ ߘߍ߲ߒߖߘߍߟߦߊ ߛߐ߬ߘߐ߲߬ ߠߊ ߁߉߄߈ ߠߊ߫߸ ߊ߬ߟߎ߬ ߞߊ߬ ߌߛߑߙߊߍߟ ߞߊ߬ߝߏ ߕߊ߬ ߞߵߏ߬ ߞߴߊ߬ ߕߐ߮ ߘߌ߫ (ߋߓߑߙߏ ߘߐ߫: ינַת יִשְׂרָאֵל߸ ߊ߬ߙߊ߬ߓߎ ߘߐ߫: دولة إسرائيل)߸ ߡߍ߲ ߥߊߕߐ߫ ߦߋ߫ ߓߍ߲߬ ߠߴߊ߬ ߘߝߐ߬ ߣߊߡߎ߲ ߕߐ߮ ߘߏ߫ ߟߎ߫ ߡߊ߬߸ ߌߙߍߕߖ߭ ߌߛߑߙߊߍߟ (ߌߛߑߙߊߍߟ ߘߎ߰ߞߟߏ) ߛߌߦߐ߲߫ ߣߌ߫ ߗ߭ߎߘߋ߬ ߟߎ߬ ߖߊ߬ߕߋߡߌ߬ߣߊ߬ ߘߊ߫ ߞߏ߬ߣߵߊ߬ߟߎ߬ ߟߊߕߊ߲߬ߞߌ߬ ߘߊ߫. ߞߎ߲߬ߠߊ߬ߛߌ߮ ߞߊ߬ ߌߛߑߙߊߌߟߞߊ ߛߎߥߊ߲ߘߌ߫ ߊ߬ߟߎ߬ ߟߊ߫ ߘߍ߲ߒߖߘߍߟߦߊ ߟߐ߯ߞߎ߲߫ ߝߟߐ ߡߊ߬߸ ߞߵߏ߬ ߞߍ߫ ߌߛߑߙߊߌߟ ߛߌ߰ߓߊ߮ ߟߎ߬ ߡߊߟߐ߲߫ ߕߐ߮ ߘߌ߫߸ ߟߊ߬ߥߊ߲߬ߞߊ߬ߟߌ ߞߎ߲߬ߠߊ߬ߛߌ߰ߟߊ߬ߞߊ ߏ߬ ߞߍ߫ ߘߊ߫ ߞߐߞߊ߲ߞߏ ߟߎ߬ ߞߏߕߌ߯ ߡߏߛ߭ ߛ߭ߊߙߍߕ ߟߋ߬ ߓߟߏ߫.ߌߛߑߙߊߍߟ ߘߎ߰ߞߟߏ ߕߐ߮ ߦߋ߫ ߘߋ߲ߣߍ߲߫ ߌߛߑߙߊߌߟ ߕߐ߮ ߟߋ߬ ߘߌ߫߸  ߏ߬ ߕߎ߲߬ ߓߘߊ߫ ߞߙߍߞߙߍ߫ ߘߝߐ߫ߓߟߏߡߊ߬ ߞߵߊ߬ ߞߍ߫ ߘߌ߯ߣߊ ߡߊ߲߬ߛߊ߬ߟߊ߫ ߘߌ߫߸ ߏ߬ ߟߐ߬ߣߍ߲߬ ߦߋ߫ ߗ߭ߎߌߝ߭ (ߖߥߌߛ) ߡߌ߬ߙߌ߲߬ߘߌ ߟߎ߬ ߟߊߘߍ߬ߣߍ߲ ߠߊ߫ ߞߊ߬ߝߏ ߘߌ߫. ߌߛߑߙߊߍߟ ߕߐ߮( ߋߓߑߙߏ ߘߐ߫ : ߌߛߑߙߊߍߟ، ߌߛߑߙߊ߬ ߦߋ߫ ߓߌߥߐ߬ߙߐ߲ߥߌ߬ߟߊ߫ ߟߋ߬ ߘߌ߫ ߜ߭ߙߍ߬ߞߌ ߘߐ߫: ߍߟ (ߊߟߊ߫)߸
ߦߟߌߣߐ ߣߌ߫ ߦߟߌߡߊߛߙߋ ߟߎ߬
ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߊߖ߭ߌ߫ ߦߌߟߡߊ:ߌߛߑߙߊߌߟ ߘߐ߬ߝߐ ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߖߌ߬ߣߍ߬ ߓߍ߯ߦߊ ߞߙߎߞߊ
ߞߙߎߞߊ ߖߌ߬ߣߍ߬ ߓߍ߯ߦߊ ߟߊߘߍ߭ ߣߌ߫ ߊߝߙߌߞߌ߬ ߓߍ߯ߦߊ ߟߊߘߍ߭ (ߖߌ߬ߣߍ߬ ߓߍ߯ߦߊ ߟߊߘߍ߬ ߞߙߎߞߊ-ߊߝߙߌߞߌ߬ ߓߍ߯ߦߊ ߟߊߘߍ߭) ߦߋ߫ ߖߌ߬ߣߍ߫ ߓߘߍ߬ߓߘߍ߬ߟߌ߬ ߞߙߎߞߊ ߘߏ߫ ߟߋ߬ ߘߌ߫. ߞߙߎߞߊ ߣߌ߲߬ ߜߘߌ ߛߌ߰ ߘߊ߫ ߁߉߄߇ ߟߋ߬ ߟߊ߫ ߞߵߊ߬ ߞߍ߫ ߊߝߙߌߞߌ߬ ߓߍ߯ߦߊ ߟߊߘߍ߬ ߞߙߎߞߊ ߓߏߟߏ߲ ߘߏ߫ ߘߌ߫ (ߊ.ߓ.ߟ). .ߞߙߎߞߊ ߞߊ߬ ߜߋ߲߬ߞߘߎ߬ߢߐ߲߰ߦߊ ߓߟߏߕߍ߰ ߊ߬ ߣߌ߫ ߊ.ߓ.ߟ ߕߍ߫߸ ߓߊ ߛߌ߲߬ߝߏ߲ ߕߐ߭ ߟߎ߬ ߕߘߍ߬ ߦߋ߫ ߝߊ߬ߙߊ߲߬ߛߌ߬ ߘߍ߯ ߟߋ߬ ߝߍ߬. ߞߙߎߞߊ ߞߎ߲߬ߕߌ߰ ߛߋߞߎ߬ ߕߎ߬ߙߋ ߞߍ߬ ߘߊ߫ ߞߊ߬ߝߏ ߞߊ߲ߕߌ߯ ߝߟߐ ߘߌ߫. ߛߊ߲߭ ߝߌ߬ߟߊ߫ ߏ߬ ߞߐ߫߸ ߊ߬ ߞߵߊ߬ ߟߊߥߊ߲߬ߞߊ߬ ߞߏ߫ ߖ.ߓ.ߟ ߟߋ߬ ߦߋ߫ ߞߊ߬ߝߏ ߞߙߎߞߊ߫ ߞߋߟߋ߲߫ ߠߊߘߌ߬ߢߍ߬ߣߍ߲ ߘߌ߫. ߞߊ߬ ߓߍ߲߬ ߛߋߞߎ߬ ߕߎ߬ߙߋ ߟߋ߫ ߕߘߍ߬ ߦߋ߫ ߖ.ߓ.ߟ ߞߊ߲ߕߌ߮ ߘߌ߫߸ ߊ߬ߟߋ ߟߋ߬ ߕߘߍ߬ ߦߋ߫ ߡߊ߬ߡߌ߬ߘߊ߬ߟߌ߬ߟߊ߬ ߞߋߟߋ߲ ߘߌ߫ ߞߊ߲ߓߍ߲ ߞߊ߲ߕߌ߯ ߛߎߥߊ߲ߘߟߌ ߘߐ߫߸ ߊ߬ ߣߴߊ߬ ߞߊ߲ߠߊߓߌ߬ߟߊ߬ߣߍ߲߫. ߊ߬ ߛߎ߲ߘߊ߲߫ ߘߊ߫ ߟߐ߲߬ߞߋ߬ߟߊ߬ ߣߊ߯ߣߌ߲߫ ߘߐ߫ ߛߊ߲߬ ߇ ߘߌ߫ ߞߴߊ߬ ߕߘߍ߬ ߞߐߘߏ߲ߓߊ߯ ߕߍ߫. ߖ.ߓ.ߟ ߟߊ߫ ߡߊ߬ߡߌ߬ߘߊ߬ߟߌ߬ߟߊ ߟߎ߬ ߛߙߍߘߍ ߘߏ߫ ߟߎ߫ ߕߘߍ߬ ߦߋ߫ ߟߥߊ߫ ߟߊ߫ ߥߛߊ߬ߘߋ߲߬ ߓߏߟߏ߲ ߠߊ߫ ߛߊ߲߬ ߟߏ߯ߟߎ ߓߍ߯ ߟߊ߫. ߖ.ߓ.ߟ ߟߊߓߋ߬ ߘߊ߫ ߛߋߞߎ߬ ߕߎ߬ߙߋ ߟߊ߫ ߛߊ߬ߦߊ ߞߐ ߘߐ߫.
ߛߎߥߊ߲ߘߟߌ ߘߐ߬ߝߐ
ߦߌߟߡߊ:ߖߌ߬ߣߍ߬ ߞߊ߲ߓߍ߲ ߦߌߟߡߊ:ߛߋߞߎ߬ ߕߎ߬ߙߋ ߦߌߟߡߊ:ߓߘߍ߬ߓߘߍ߬ߟߌ
ߜ߭ߊ߲ߓߌ߫
ߝߐߓߏߟߏ߲ߟߐ߲ߘߐߦߊ
ߜ߭ߊ߲ߓߌ߫ ߕߐ߮ ߓߐߣߍ߲߫ ߦߋ߫ ߡߊ߲߬ߘߋ߲߬ߞߏ߬ߞߊ߲ ߞߊ߲ߓߙߊ/ߞߊ߲ߓߊ ߟߋ߬ ߘߐ߫߸ ߡߍ߲ ߥߊߣߍ߲߫ ߦߋ߫ ߟߐ߬ ߟߊ߫ ߜ߭ߊ߲ߓߌ߫ ߓߊ ߡߊ߬ (ߥߟߊ߫ ߛߋߙߍߙߋߞߊ߲ ߜ߭ߊ߲߬ߓߊ ߡߊ߬߸ ߝߍ߫ ߞߙߍߞߙߍߣߍ߲ ߡߍ߲ ߦߋ߫ ߝߐ߫ ߟߊ߫ ߣߌ߫ ߛߋߙߍߙߋ ߞߊ߬ ߝߊ߬ߟߌ ߝߊ߰). ߛߋ ߌ ߊ (ߛߌ ߊߌ ߋ) ߟߊ߫ ߥߐ߭ߟߘ ߝߊߞߕߑߓߎߞ ߕߊ߫ ߝߐߟߌ߫ ߘߐ߫߸ ߞߏ߫ ߜ߭ߊ߲ߓߌ߫ ߦߋ߫ ߖߡߊ߬ߣߊ ߝߌ߬ߟߊ ߟߎ߬ ߘߏ߫ ߘߐ߫ ߞߋߟߋ߲߫ ߠߋ߬ ߘߌ߫߸ ߡߍ߲ ߠߎ߬ ߓߊ߯ ߞߍ߫ ߝߐ߫ ߟߊ߫ ߟߊ߬ߘߛߏ߬ߟߌ߬ ߓߟߏߡߊ߬߸ ߣߌ߫ ߊ߲߬ߜ߭ߌ߬ߟߋ߬ ߞߎߡߊߘߋ߲ ߘ߭ߍ߬ ߦߋ߫ ߟߊ߫ ߟߴߊ߬ ߞߊ߲߬߸ ߊ߬ ߕߐ߬ ߞߋߟߋ߲ ߦߋ߫ ߓߤߊߡߊߛ ߘߌ߫, ߞߏ߬ߣߵߊ߬ ߦߋ߫ ߟߊ߫ ߟߊ߫ ߖߡߊ߬ߣߊ߬ ߛߌߦߊߡߊ߲߫ ߜߘߍ߫ ߟߎ߫ ߝߣߊ߫ ߞߊ߲߬߸ ߦߏ߫: ߎߞߙߍߣߌ߫߸ ߤߏߟߊ߲ߘ߸ ߝߟߌߔߣߌ߫߸ ߞߏ߲߬ߜ߭ߏ߫߸ ߛߎߘߊ߲߫߸ ߦߡߊߣߌ߲߫߸ ߞߡߐߙ߸ ߊߝߙߌߞߌ߬ ߕߊ߲ߓߊ߲ ߞߊ߲ߓߍ߲߸ ߛߌߛ߭ߟߌ߫߸ ߡߏߟߑߘߊߝ߭ߌ߫߸ ߛߊߟߏߡߐ߲߫ ߕߌ߲߸ ߘߏߡߣߌߞ ߞߊ߲ߓߍ߲߸ ߗߍߞ ߞߊ߲ߓߍ߲߸ ߡߊߙߑߛ߭ߊߟ ߕߌ߲߸ ߡߊ߲߬ߛߊ߬ߟߊ߫ ߘߍ߬ߣߍ߲߸ ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲߸ ߊ߬ ߣߌ߫ ߟߌߓߊ߲߫, ߡߊ߬ߕߍ߰ߟߌ߬ ߘߝߊߣߍ߲ ߥߟߴߊ߬ ߘߝߊߓߊߟߌ ߘߐ߫. ߞߊ߬ߝߏ ߣߵߊ߬ ߟߊ߫ ߘߍ߲ߖߘߍߟߦߊ ߕߊ߬ ߟߊ߫ ߁߉߆߅ ߟߊ߫߸ ߊ߬ߟߎ߫ ߞߊ߬ ߜ߭ߊ߲ߓߌߦߊ߫ ߕߐ߮ ߟߊߓߊ߯ߙߊ߫. ߞߊ߲ߓߍ߲ ߠߊߥߊ߲߬ߞߊ߬ ߣߍ߲ ߁߉߇߀ ߟߊ߫߸ ߖߡߊ߬ߣߊ ߕߐ߯ ߖߊ߲ ߞߍ߫ ߘߊ߫ ߜ߭ߊ߲ߓߌ߫ ߞߊ߲ߓߍ߲ ߘߌ߫. ߦߊߦߊ߬ ߖߊ߰ߡߍ ߟߊ߫ ߞߎ߲߬ߠߊ߬ߛߌ߰ߟߌ ߞߵߊ߬ ߕߐ߯ߖߊ߲ ߦߟߍ߬ߡߊ߲߫ ߞߵߊ߬ ߞߍ߫ ߜ߭ߊ߲ߓߌ߫ ߛߌ߬ߟߡߊ߬ ߞߊ߲ߓߍ߲ ߘߌ߫ ߂߀߁߅ ߞߏߟߌ߲ߞߏߟߌ߲ ߠߊ߫. ߞߊ߲ߕߌ߮ ߊߘߡߊ߫ ߓߊ߯ߙߏ߫ ߞߵߊ߬ ߕߐ߯ߖߊ߲ ߦߟߍ߬ߡߊ߲߫ ߞߵߊ߬ ߟߊߛߊ߬ߦߌ߬ ߊ߬ ߣߐ߭ ߘߐ߫ ߓߌ߲ߠߊߥߎߟߋ߲ ߂߉ ߂߁1߇ ߟߊ߫߸ ߞߏ߫ ߜ߭ߊ߲ߓߌ߫ ߞߊ߲ߓߍ߲.
ߘߎߙߊߘߎߙߺߊ
ߞߎ߲߬ߦߌ߬ߘߊ߬ߟߌ
thumb|295x295px|  ߘߎߙߊ ߦߋ߫ ߛߎߣߊߖߌ ߘߐ߫ |alt=|left
ߘߎߙߊߘߎߙߊ ߦߋ߫ ߖߊ߲߬ߞߊߙߏ ߛߎ߯ ߞߋߟߋ߲߫ ߢߌ߬ߡߊ߲߬ ߘߌ߫ ؟
ߘߎߙߊߘߎߙߊ ߦߋ߫ ߘߎߙߊ ߥߟߊ߫ ߔߋߔߋ ߦߋ߫ ߟߋ߬ ߘߌ߫ ߛߎߣߊ ߘߐ߫. ߛߕߊ ߏ߬ ߦߋ߫ ߣߐ߬ߘߐߓߌ߬ߟߊ߬ ߟߊ߫ ߦߟߍ߬ߦߟߍ߬ߡߊ߲߬ߓߙߍ ߝߣߊ߫ ߟߊ߫. ߓߊߏ߬ ߘߎߙߊ ߞߋߟߋ߲߫ ߕߍ߫ ߞߍ߫ ߟߊ߫ ߛߎߣߊ ߘߐ߫ ߣߺߴߊ߬ ߞߍ߫ ߘߊ߫ ߞߐ߯ߘߐߞߘߎߓߣߊ ߝߙߋߞߋ߫ ߛߐ߬ߘߐ߲ ߘߌ߫. ߦߟߍ߬ߦߟߍ߬ߡߊ߲߬ߓߙߍ ߦߋ߫ ߝߙߋߞߋ ߘߏ߫ ߟߋ߬ ߘߌ߫ ߞߐ߯ߘߐߞߘߎ ߘߐ߫ ، ߣߺߴߊ߬ ߦߋ߫ ߦߟߍ߬ߦߟߍ߬ߡߊ߲ ߕߊ߬ߡߌ߲ ߘߌ߫ ߞߊ߬ ߕߊ߯ ߛߎߣߊ ߘߐ߫ ߸ ߊ߬ ߘߏ߲߬ ߞߊ߫ ߞߊ߲߫ ߞߊ߬ ߕߏ߫ ߖߋ߬ߟߌ ߟߋ߬ ߘߐ߫.
ߊ߬ ߞߎ߲߭ ߣߺߴߊ߬ ߖߐ߬ߘߐ
ߦߟߍ߬ߦߟߍ߬ߡߊ߲߬ߓߙߍ ߘߺ ߴߛߋ߫ ߦߋ߫ ߟߊ߫ ߞߐ߯ߘߐߞߘߎߓߣߊ ߓߍ߯ ߘߐ߫. ߦߟߍ߬ߦߟߍ߬ߡߊ߲߬ߓߙߍ߫ ߝߊ߲߬ߞߊ߬ߡߊ: (ߦߟߍ߬ߦߟߍ߬ߡߊ߲߬ߓߙߍ ߛߌߘߐߥߊ߯ߘߋ߲ ߅ ߡߌ߬ߛߍ߲ ߞߘߐ߫ ،ߤߊߡߊ߲ߕߍ߫ ߛߌߘߐ߫ ߇ ߞߎ߲߬ߢߐ߲߮ ߞߘߐ߫) ߦߋ߫ ߦߋ߫ ߟߊ߫ ߞߐ߯ߘߐߞߘߎߓߣߊ ߓߍ߯ ߘߐ߫ ߝߊߦߌߘߊ߫.
ߊ߬ ߦߋ߫ ߞߐ߯ߘߐߞߘߎߓߣߊ ߘߌߡߌ߲ߛߙߋ ߝߣߊ߫ ߡߊߞߊ߬ߝߏ߬ ߟߊ߫. ߊ߬ ߘߌ߫ ߛߋ߫ ߞߎ߲߬ߛߍ߲ߓߍ ߝߛߊ߬ ߝߎߣߎ߲ ߡߊߞߟߌ߫ ߟߺߴߊ߬ ߕߌ߬ߟߊ߬ߡߐ߮ ߡߊ߬ ߣߺߴߊ߬ ߞߏߘߏ߲ߜߏ߫ ߘߊ߫.
ߦߟߍ߬ߦߟߍ߬ߡߊ߲߬ߓߙߍ ߖߡߊߣߍ߲߫ ߡߐ߰ ߟߎ߬ ߓߘߊ ߟߌߞߐ߯ߓߣߊ ߦߋ߫ ߡߍ߲ ߠߎ߬ ߟߊ߫. ߊ߬ ߦߋ߫ ߡߐ߰ ߟߎ߬ ߝߣߊ߫ ߡߌ߬ߘߊ߬ ߟߊ߫ ߞߏߛߌߦߊߡߊ߲߫ ߣߏ߰ߓߊ߬ߦߌ߲߬ ߘߌߡߌ߲ ߦߋ߫ ߡߍ߲ ߠߎ߬ ߟߊ߫.
ߊ߬ ߣߌ߫ ߖߋ߬ߟߌ߬ߞߐ߬ߕߊ߲߬ߦߟߍ ߕߊ߯ߝߏߟߏ߲ ߦߋ߫ ߡߍ߲ ߠߎ߬ ߟߊ߫. ߦߌߟߡߊ:ߖߊ߲߬ߞߊߙߏ ߦߌߟߡߊ:ߘߊ߲ߘߊߟߌ
ߣߎ߲ߞߎ߲ߞߊ߲߫
ߣߎ߲ߞߎ߲ߞߊ߲߫/ߖߌ߬ߣߍ߬ ߞߊ߲ߓߍ߲ ߡߙߊ߬ߘߊ߬ߘߎ߯ߟߊ ߟߋ߬ ߘߌ߫߸ߛߌ߯ߙߌ߲߫ ߡߙߊ߬ߓߊ߰ߘߊ ߞߣߐ߫߸ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫߸ߣߎ߲ߞߎ߲ߞߊ߲߫ ߦߋ߫ ߛߌ߯ߙߌ߲߫ ߡߙߊ߬ߘߊ߬ߘߎ߯ߟߊ߫ ߓߍ߯ ߘߎ߰ߣߍ߲ ߠߋ߬ ߘߌ߫߸ߊ߬ ߞߍߣߍ߲߫ ߡߙߊ߬ߘߊ߬ߘߎ߯ߟߊ ߘߌ߫߸ߡߍ߲ ߜߙߋ߬ߡߊߕߍ߰ߣߍ߲ ߞߐ߫ ߣߌ߲߬ ߠߊ߫߸ߘߊߘߌߛ ߟߊ߫ ߞߎ߲߬ߠߊ߬ߛߌ߮ ߓߟߏ߫߸ߞߴߊ߬ ߕߘߍ߬ ߊ߬ߟߎ߫ ߞߊ߬ ߡߙߊ߬ߘߊ߬ߘߎ߯ߟߊ ߞߏ߫ ߢߊߢߌߣߌ߲߫ ߘߊߡߌ߬ߣߊ߫ ߖߌ߬ߣߍ߬ ߞߊ߲ߓߍ߲ ߞߊ߲ߕߌ߯ ߝߌߟߊߣߊ߲ ߞߟߍ߬ߕߌ߮ ߟߊ߲߬ߛߣߊ߬ ߞߐ߲ߕߍ߬ ߕߎ߬ߡߊ ߟߋ߬߸ߣߎ߲ߞߎ߲ߞߊ߲߫ ߦߋ߫ ߞߏߟߏ߲ߞߊߟߊ߲߫ ߡߙߊ߬ߘߊ߬ߘߎ߯ߟߊ ߂ ߠߋ߬ ߝߣߊ߫ ߘߌ߫ thumb|ߣߎ߲ߞߎ߲ߞߊ߲߫|420x420px ߸ߡߊ߲߬ߘߋ߲߫ ߕߌ߲߬ߞߎߘߎ߲ ߞߘߐ߬ߡߊ߲߫ ߘߐ߸ߡߜ߭ߊ߬ߛߎߓߊ߫ ߟߎ߬ ߟߋ߬ ߘߎ߱ ߜߙߋ߬ߡߊ߬ߕߍ߰ߓߊ߮ ߘߌ߫߸ߡߊ߲߬ߘߋ߲߬ ߛߌ ߜߘߍ߫ ߟߎ߬ ߦߋ߫ ߦߋ߲߬߸ߦߏ߫،ߓߙߋߕߋ߫،ߞߊ߬ߡߙߊ߬،ߞߐ߲߬ߘߍ،ߘߎ߲ߓߎߦߊ߫،ߊ߬ ߣߌ߫ ߛߌߦߊ߫ ߜߘߍ߫ ߟߎ߬߸ߣߎ߲ߞߎ߲ߞߊ߲߫ ߛߌ߰ߣߍ߲ ߖߋ߬ߟߌߓߊ߬ ߟߋ߬ ߝߍ߬߸ߊ߬ ߣߌ߫ ߘߟߊ߬ߓߊ ߘߏ߫߸ߏ߬ ߕߐ߯ ߞߏ߫ ߣߎ߲ߞߎ߲߫߸ߏ߬ ߘߏ߲߬ ߦߋ߫ ߘߟߊ߬ ߘߝߐߡߊ ߟߋ߬ ߘߌ߫߸ߊ߬ ߕߎ߲߬ ߦߋ߫ ߣߏߙߊߛߏߓߊ߫ ߡߙߊ߬ߘߊ߬ߘߎ߯ߟߊ ߟߋ߬ ߘߌ߫ ߞߘߐ߬ߡߊ߲߫߸ߦ߫ߟߍ߬ߡߊ߲ ߞߵߊ߬ ߞߍ߫ ߡߙߊ߬ߘߊ߬ߘߎ߯ߟߊ ߘߌ߫ ߂߀߀߈ ߣߌ߫ ߂߀߀߉ ߕߍߟߊ߫  ߘߐ߫
ߣߐ߭ߘߎ߯ ߟߎ߬
ߣߎ߲ߞߎ߲ߞߊ߲߫ ߡߙߊ߬ߘߊ߬ߘߎ߯ߟߊ ߡߊ߫ ߞߍ߫ ߘߎ߰ߣߍ߲ ߛߌߦߊߡߊ߲߫ ߘߌ߫߸ߏ߬߬ ߟߋ߫ ߞߏߛߐ߲߬،ߊ߬߬ ߣߐ߭ߘߎ߯ ߡߊ߲߫ ߛߌߦߊ߫߫ ߞߏߛߓߍ߫߸ߏ߬ ߘߎ߰ߣߍ ߘߏ߫ ߝߟߍ߫
ߘߐ߬ߝߐ ߣߌ߫ ߟߐ߲ߠߌ߲ߦߊ
ߘߝߐ߬ߦߊ߬ߟߊ ߟߎ߬ ߕߊ߫ ߝߐߟߌ߫ ߘߐ߫ ߸ߣߎ߲ߞߎ߲ߞߊ߲߫ ߓߐߛߎ߲߫ ߜߍ߲߬ߘߐߞߘߐ߫ ߟߋ߬ ߘߐ߫߸ߣߎ߲ߞߎ߲ߞߊ߲߫ ߕߐ߯ ߓߐߣߍ߲߫ ߘߟߊ߬ߓߊ ߘߏ߫ ߟߋ߬ ߘߐ߫߸ߓߊߏ߬،ߊ߬ߟߎ߫ ߛߌ߰ߣߍ߲ ߘߊ߬ߟߊ  ߏ߱ ߞߊ߲ ߞߊ߲߬߸ߏ߬ ߟߋ߫ ߞߏߛߐ߲߬،ߛߏ ߥߟߋ߫ ߟߊ߫ ߣߎ߲ߞߎ߲߲ߞߊ߫ thumb|ߣߎ߲ߞߎ߲ߘߟߊ|287x287px ߸ߝߊ߬ߙߊ߲߬ߛߌ߬ ߡߙߊ߬ߟߌ߬߬ ߕߎߡߊ ߖߡߊ߬ߣߊ߬ߕߌ߮ ߓߐ߫ ߟߊ߫ ߦߋ߲߬ ߠߋ߬߸ߛߊ߲߭ - ߊ-ߛߊ߲߭ ߘߟߊ߬ߓߊ߬ߡߐ߲ ߛߌ߲߬ߝߏ߲߬ߧߊ߬ߟߊ ߣߎ߲ߞߎ߲ߞߊ߲߫ ߠߊ߫߸ߕߎ߲ߞߊߙߊ߲ߞߋ ߛߌߦߊߡߊ߲߫ ߓߐ߫ ߖߌ߬ߣߍ߫ ߣߴߊ߬ ߟߊߡߌߣߌ߲߫ ߖߡߊ߬ߣߊ ߟߎ߬ ߕߘߍ߬ ߊ߬ ߘߐ߫
ߊ߬ ߛߌ߰ߓߊ߮
ߊ߬ ߛߌ߰ߓߊ߮ ߓߙߍߦߊ ߕߎ߲߬ ߦߋ߫ ߡߐ߰ ߁߃ ߇߇߀ ߟߋ߬ ߘߌ߫،߂߀߁߆ ߟߊ߫߸ߞߵߊ߬ ߕߘߍ߬ ߘߏ߲߬ ߂߀߁߄ ߠߊ߫،ߊ߬ ߛߌ߰ߓߊ߮ ߓߙߍߦߊ ߕߎ߲߬ ߡߐ߰ ߁߂ ߈߇߅ ߟߋ߬ ߘߌ߫. ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߣߎ߲ߞߎ߲ߞߊ߲߫ ߦߌߟߡߊ:ߛߌ߯ߙߌ߲߫ ߦߌߟߡߊ:ߞߊ߲ߞߊ߲߫
ߕߟߋ߬ߓߊ߮
ߕߟߋ߬ߓߊ߮ ߦߋ߫ ߕߙߏ߬ߞߏ ߟߋ߬ ߘߌ߫߸ ߡߍ߲ ߘߌ߫ ߛߋ߫ ߟߊߢߎ߲߫ ߠߊ߫ ߞߛߊ߬ߓߌ߬ߦߊ ߘߐ߬ߓߛߏ߬ߟߌ ߕߎ߲߰ߣߍ߲߬ߢߐ߲߰ߠߊ ߟߎ߬ ߟߊ߫߸ ߥߟߊ߫ ߕߞߌߦߊ ߟߎ߬ ߞߍ߫ ߟߊ߫ ߞߍߒߖߘߍߦߋߓߟߏߡߊ߬ ߕߟߋ߬ߓߊ߰ߦߊ߬ߟߌ ߢߍߥߟߊߦߊߟߌ ߞߐ߬ߣߐߡߊ߬. ߊ߬ ߛߋߞߏߦߊ ߦߋ߫ ߞߊ߬ߞߎߘߊ ߕߟߋ߬ߓߊ߮ ߟߎ߬ ߟߊ߫ ߞߊ߬ ߘߐ߬ߓߛߏ߬ߟߌ ߝߘߏ߬ߓߊ߬ߡߊ ߟߎ߬ ߜߋ߬ߟߎ߲߬ ߢߐ߲߯ߝߍ߬߸ ߡߍ߲ ߦߋ߫ ߞߟߌ߫ ߟߊ߫ ߞߏ߫ ߢߍߥߟߊߦߊߟߌ.
ߢߍߥߟߊ ߏ߬ ߟߎ߫ ߟߋ߬ ߝߣߊ߫ ߦߋ߫ ߞߍ߫ ߟߊ߫ ߕߙߎ߬ ߘߌ߫ ߕߟߋ߬ߓߊ߮ ߘߴߛߋ߫ ߘߊߞߎ߲߫ ߞߟߊ߬ߟߊ߬ߡߊ߬ ߓߟߋߓߟߋ ߟߎ߬ ߟߊߓߐ߫ ߟߊ߫. ߕߟߋ߬ߓߊ߮ ߟߊ߫ ߘߝߊߟߌ ߦߋ߫ ߕߊ߬ ߟߴߊ߬ ߓߐ߬ߓߐ ߟߎ߬ ߟߋ߬ ߡߊ߬߸ ߊ߬ ߛߏ߲߯ߓߊߟߌߞߊ߲ߞߋ߸ (ߛߎ߲ߝߘߍ߫ ߓߊߖߎߡߊ)߸ ߊ߬ ߣߴߊ߬ ߡߊߖߐ߲߯ߙߊ߲ ߠߎ߬ ߟߊߡߌߣߌ߲ ߡߊߢߌߣߌ߲ߣߍ߲ ߠߎ߬߸ ߊ߬ ߣߴߏ߬ ߟߎ߫ ߟߋ߬ ߦߋ߫ ߟߊߓߊ߯ߙߊ߫ ߟߊ߫ ߟߊ߬ߓߊ߰ߙߊ߬ߟߌ߬ ߘߝߊߣߍ߲ ߞߊ߲ߡߊ߬߸ ߕߎ߬ߡߊ߬ߘߐ߫ ߏ߬ ߟߎ߫ ߟߋ߬ ߘߴߛߋ߫ ߞߟߌ߫ ߟߊ߫ ߞߏ߫ ߕߟߋ߬ߓߊ߰ߦߊ߬ߟߌ߬ߞߊ߲ߞߋ. ߞߊ߲ ߏ߬ ߟߎ߬ ߘߴߛߋ߫ ߟߊߓߊ߯ߙߊ߫ ߟߊ߫ ߕߟߋ߬ߓߊ߰ ߞߙߎ߫ ߜߊ߲߬ߞߎ߲߬ߣߍ߲ ߘߏ߫ ߟߎ߫ ߟߊ߫߸ ߊ߬ ߣߴߊ߬ߟߎ߬ ߘߌ߫ ߓߊ߯ߙߊ߫ ߢߐ߲߯ߝߍ߬߸ ߊ߬ ߜߋ߲ߜߋ߲߫ ߕߟߋ߬ߓߊ߰ߦߊ߬ߟߌ߬ ߞߙߏߝߏ ߘߏ߫ ߛߘߊ߫ ߘߐ߫ ߥߟߊ߫ ߕߟߋ߬ߓߊ߰ ߡߟߊߡߟߊ (ߞߑߟߎ߳ߛߑߕߍߙ).
ߕߟߋ߬ߓߊ߮
ߒ߬ ߢߊ ߦߋ߫ ߕߟߋ߬ߓߊ߰ ߞߎ߲ߓߍ߲ߕߊ ߊߛߍߙ ߊߛߑߔߌߙ ߈߉߂߀ ߜ߭ߍߡߛߑߕߐ߲ߣ ߠߋ߬ ߟߊ߫ ߥߞߌߔߋߘߌߦߊ ߟߊ߫ ߕߟߋ߬ߓߊ߰ ߞߎ߲ߓߍ߲ߕߊ ߞߎߡߘߊ ߘߐ߫. (ߣߛߊ)  ߣߖ߭ߊ ߖߊ߬ߕߋ߬ߓߐ߬ߟߊ߲ ߛߊ߲ߘߐߕߊ߬ ߞߏ߬ߟߎ߲ߓߌ߬ߦߊ߬ ߸ ߌ߲ߕߊ߬ߕߍߞ ߛߎߔߐߓߑߙ߭ߍ߲ (ߞߎ߲߬ߔߐߕߍ ߛߊ߲ߘߐߕߊ)߸ ߁߭-߂߆-߂߀߁߀ ߕߍߞߣߑߣߌߞ ߞߑߙ߭ߌ߲ߔߍߟ ߙߊߟߝ-ߍߙ ߓߟߏ߫߸ ߕߙߏ߬ߞߏ߬ ߛߌ߲ߡߟߊ ߕߙߏ߬ߞߏ߫ ߜߊ߲߬ߞߎ߲߬ߟߊ ߛߋ ߍߡ ߅ (CM-5) ߝߑߙ߭ߏߛߕߑߓߎߙߜ߭߸ ߞߎ߳-߅ Q5 ߡߍ߲ ߦߋ߫ ߥߞߌߔߋߘߌߦߊ߫ ߡߊߛߐ߫ ߟߊ߫ ߜ߭ߌߜߊߓߌߕ ߟߊ߫ ߣߊߗߕ ߘߍߙ ߥߌߛߍ߲ߛ߭ߊߝߑߕ ߂߀߀߆ ߟߊ߫ ߘߑߙߍߛߑߘߌ߲. ߘߌ߭ ߍߡ ߊߌ ߓߌ߭ ߍߡ ߍߛ-߃߆߀ DM IBM S360 ߸ ߕߟߋ߬ߓߊ߰-ߢߟߋߢߟߋ ߊߞߐߡ ߓߌ߭ ߓߌ߭ ߛߌ߬߸ ߡߊ߬ߛߐ߬ߟߊ߲ ߘߍߟ ߝߊ߲߬ߞߊ߬ߡߊ ߌߘߍߜ߭.
ߥߛߎ߬ ߓߐߣߍ߲ߢߐ߲߰ߡߊ ߟߎ߬ ߕߟߋ߬ߓߊ߮ ߣߌ߫ ߕߟߋ߬ߓߊ߰ߦߊ߬ߟߌ ߞߍߟߊ߲ ߠߎ߬.
ߕߟߋ߬ߓߊ߮ ߦߋ߫ ߟߊߓߊ߯ߙߊ߫ ߟߊ߫ ߦߏ߫ ߘߍ߲߰ߦߊ߬ߟߌ߬ ߞߍߟߊ߲ ߠߎ߬ ߣߌ߫ ߝߘߏ߬ߓߊ߬ߞߏ ߟߎ߬ ߜߋ߬ߟߎ߲߬ߠߌ߲߬ߞߊ߲ߞߋ. ߏ߬ ߟߎ߬ ߟߋ߬ ߦߋ߫ ߓߟߏߦߊߟߌ߫ ߛߏ߯ߙߏߓߊߟߌ ߟߎ߬ ߟߊߘߊ߲߫ ߠߊ߫ ߟߊ߬ߓߊ߰ߙߊ߬ߟߌ ߘߊ߲߬ߠߊߕߍ߰ߣߍ߲ ߞߊ߲ߡߊ߬߸ ߦߏ߫ ߜߊ߲߬ߛߟߎ ߕߏ߬ߙߞߋ߬ߟߋ߲߬ߡߊ ߊ߬ ߣߌ߫ ߥߎߟߊߟߊߡߊߡߙߊߟߌ߸ ߝߊ߲ߓߏ߲ ߠߎ߬ ߟߊߓߊ߯ߙߊߟߌ ߦߏ߫ ߡߐ߰ߡߐ߮ ߘߍ߲߰ߦߊ߬ߟߌ߸ ߊ߬ ߣߌ߫ ߛߎ߲ߝߘߍ ߡߍ߲ ߦߋ߫ ߓߛߌ߬ߞߌ߬ߦߊ ߕߊ߬ ߟߊ߫ ߕߟߋ߬ߓߊ߮ ߟߊ߫ ߜߋ߬ߟߎ߲߬ߠߌ߲ ߡߊ߬߸ ߊ߬ ߣߌ߫ ߝߘߏ߬ߓߊ߬ ߟߊߓߊ߯ߙߊߟߌ ߦߏ߫ ߘߎ߲߬ߘߎ߬ߡߊ߬ ߕߟߋߓߊ߮ ߟߎ߬ ߣߴߊ߬ ߓߐߒߣߘߐߕߊ ߟߎ߬߸ ߦߏ߫ ߜߋߟߋ߲ߜߋߟߋ߲߫ ߖߊ߯ߙߌ߲ߒߕߋ (ߛߋߞߏߓߊ) ߟߎ߬. ߓߟߐߟߐ ߦߋ߫ ߟߐ߬ߒ߬ߞߋ߬ߟߊ߬ߦߊ ߟߊ߫ ߕߟߋ߬ߓߊ߮ ߟߋ߬ ߓߟߏ߫߸ ߊ߬ ߣߴߊ߬ ߦߋ߫ ߕߟߋ߬ߓߊ߮ ߞߋ߲߬ߥߟߎ ߗߡߍ߬ ߦߙߌߞߊ ߟߎ߬ ߓߌ߬ߟߊ߬ ߟߊ߫ ߢߐ߲߮ ߡߊ߬߸ ߊ߬ ߣߌ߫ ߕߟߋ߬ߓߊ߰ ߜߘߍ߫ ߟߎ߫ ߣߴߊ߬ߟߎ߬ ߟߊߓߊ߯ߙߊߓߊ߮ ߟߎ߬. ߕߟߋ߬ߓߊ߰ ߝߟߐ ߟߊߘߊ߲߫ ߘߊ߫ ߟߋ߬ ߕߋ߲߬ ߦߏ߫ ߖߊ߬ߕߋ߬ߓߐ߬ߞߍߟߊ߲߫. ߞߊ߬ߦߌ߯ ߞߊ߬ߞߘߐ ߕߎ߬ߡߊ ߟߊ߫߸ ߓߟߏߟߊ߫ ߞߍߟߊ߲߫ ߣߐ߯ߡߊ߲ ߠߎ߬߸ ߦߏ߫ ߞߐ߬ߘߙߍ߬߸ ߏ߬ ߟߎ߫ ߞߊ߬ ߡߐ߱ ߟߎ߬ ߡߊߘߍ߬ߡߍ߲߫ ߖߊ߬ߕߋ߬ߓߐ ߡߊ߬. ߘߍ߲߰ߦߊ߬ߟߌ ߥߎ߬ߦߊ߲߬ߞߌ߬ߟߌ ߘߊߡߌ߬ߣߊ߬ ߕߎߡߊ ߟߊ߫߸ ߕߙߏ߬ߞߏ߬ߦߊ ߘߏ߫ ߟߎ߫ ߟߊߘߊ߲߫ ߘߊ߫ ߞߊ߬ ߘߊߞߎ߲߫ ߖߊ߲ ߠߎ߬ ߣߴߊ߬ ߘߊ߲߬ߠߊߕߊ߬ߡߌ߲߬ߣߍ߲ ߠߎ߬ ߞߍߒߖߘߍߡߦߊ߫߸ ߦߏ߫ ߖߛߋ߬ߘߊ߲ ߓߟߏߦߊ ߟߊߛߌ߲ߠߊ ߟߎ߬. ߢߎߡߍߙߋ߲߫ ߕߙߏߞߏ ߘߊߘߐߓߍ߲߬ߣߍ߲߬ߓߊ ߟߎ߬ ߕߍ߬ߘߍ ߘߊߡߌ߬ߣߊ߬ ߘߊ߫ ߖߊ߬ߕߋ߬ߓߐ߬ߟߌ߬ ߕߙߎߕߙߎߡߊ ߟߎ߬ ߘߐ߫ ߝߊ߯ߘߐߞߍ߫ ߂߀߲ ߠߊ߫. ߖߊ߬ߕߋ߬ߓߐ߬ ߢߎߡߍߙߋ߲߫ ߕߙߏߞߏ ߝߙߍߕߍߡߊ ߟߎ߬ ߟߊߓߊ߲ߓߊ߲߫ ߘߊ߫ ߖߊ߯ߓߊ߫ ߞߟߍ߫ ߝߌߟߊߣߊ߲ ߕߎ߬ߡߊ ߟߊ߫. ߢߍߞߐߣߐ߲ߟߊߦߟߍߡߊ߲߫ ߝߟߐ ߟߊߘߊ߲߫ ߘߊ߫ ߁߉߄߀ ߓߊ߲߫ ߕߎߡߊ ߟߊ߫߸ ߏ߬ ߝߣߊ߫ ߟߊߓߊ߬ߕߏ߬ ߘߊ߫ ߢߍߞߐߣߐ߲ߟߊߦߟߍߡߊ߲ ߡ.ߏ.ߛ (MOS) ߟߋ߬ ߟߊ߫߸ ߢߎߡߍߕߊ߲ߜߊ (ߛߌߙߑߞߎ߳ߌߕ) ߝߣߊ߫ ߛߋ߲߭ߘߏ߲߬ ߘߊ߫ ߁߉߅߀ ߓߊ߲߫ ߕߎߡߊ ߟߊ߫߸ ߏ߬ ߟߋ ߣߊ߬ ߘߊ߫ ߟߊߓߊ߲߫ ߞߏߢߊߓߐߟߊ߲ߢߟߋߢߟߋ ߟߎ߬ ߣߌ߫ ߕߟߋ߬ߓߊ߰-ߢߟߋߢߟߋ ߟߎ߬ ߟߊ߫ ߥߎ߬ߦߊ߲߬ߞߌ߬ߟߌ ߡߊ߬ ߁߉߇߀ ߟߊ߫. ߕߟߋ߬ߓߊ߮ ߟߊ߫  ߞߊߟߌߦߊ߸ ߝߊ߲߬ߞߊ߸ ߊ߬ ߣߴߊ߬ ߢߊߥߙߍߦߊ߸ ߏ߬ ߟߎ߬ ߓߍ߯ ߡߊߞߊ߬ߝߏ߬ ߘߊ߫ ߞߊ߬ߦߌ߯ ߏ߬ ߕߎ߬ߡߊ ߟߊ߫߸ ߞߏߢߊߓߐߟߊ߲ ߡߏߛ (MOS) ߡߊߞߊ߬ߝߏ߬ ߘߊ߫ ߓߐߢߐ߲߯ߞߘߐ ߞߊߟߌߦߊ ߟߊ߫߸ ߦߏ߫ ߛߌߣߌ߲ߦߋߟߊ ߡߎߙߦ.(moore).
ߦߌߟߡߊߦߊߓߟߏߡߊ߬߸ ߞߊ߬ߞߎߘߊ ߕߟߋ߬ߓߊ߮ ߟߎ߬ ߘߐߞߍߣߍ߲߫ ߦߋ߫ ߘߊ߲ߘߊߟߌ ߝߌ߬ߛߌ ߟߎ߬ ߟߊ߫߸ ߊ߬ ߝߘߏ߬ߓߊ߬ ߝߐߟߌ ߘߐ߫߸ ߕߊ߲ߓߊ߲ ߘߊ߲ߘߊߟߌ ߘߊ߲ߕߊ (CPU)߸ ߏ߬ ߦߋ߫ ߦߟߌ߫ ߘߊ߲ߗߏ߮ ߘߏ߫ ߟߋ߬ ߘߌ߫. ߘߊ߲ߘߊߟߌ ߝߌ߬ߛߌ ߏ߬ ߟߎ߬ ߦߋ߫ ߞߛߊ߬ߓߌ߬ߟߐ߲ ߘߐ߬ߓߛߏ߬ߟߌ ߟߎ߬ ߣߴߊ߬ ߕߞߌߡߊ ߟߎ߬ ߟߋ߬ ߞߍ߫ ߟߊ߫߸ ߏ߬ ߦߋ߫ ߕߎ߲߰ߢߐ߲߰ߠߊ߬ߟߌ ߣߌ߫ ߜߋ߬ߟߎ߲߬ߠߌ߲ ߘߊ߲ߕߊ ߟߋ߬ ߘߌ߫߸ ߡߍ߲ ߘߌ߫ ߛߋ߫ ߘߐ߬ߓߛߏ߬ߟߌ ߟߐ߬ߒ߬ߞߋ߬ߟߊ߬ߟߌ ߡߊߝߊ߬ߟߋ߲߬ ߠߊ߫ ߞߊ߬ ߓߍ߲߬ ߞߎ߲߬ߠߊ߬ߝߏ߬ߠߌ߲߬ߧߊ ߡߊߞߍߣߍ߲ ߡߵߊ߬ ߦߟߌ ߘߐ߫. ߊ߬ ߞߐߞߊ߲߫ ߖߐ߯ߙߊ߲ ߠߎ߬ ߦߋ߫ ߞߐߞߊ߲ߝߋ߲ ߘߏ߲߬ߕߊ (ߛߓߍߘߋ߲ߥߟߊ߸ ߢߌߣߊߣߍ߲߸ ߊ߬ ߣߌ߫ ߕߏߟߏ߲ߝߋ߲ ߠߎ߬ ߡߊߡߙߊ߬ߟߊ߲ ߠߎ߬߸ ߊ߬ ߣߌ߫) ߟߋ߬ ߘߌ߫߸ ߊ߬ ߟߊߡߌߣߌ߲ߝߋ߲ ߓߐߕߊ ߟߎ߬ (ߢߊߝߘߍ ߜߋ߬ߟߎ߲߬ߕߊ߸ ߜߌ߬ߙߌ߲߬ߘߌ߬ߟߊ߲߸ ߊ߬ ߣߌ߫) ߟߋ߬ ߘߌ߫߸ ߊ߬ ߣߴߊ߬ ߟߊߡߌߣߌ߲ߝߋ߲ ߘߏ߲߬ߕߊ ߣߴߊ߬ ߓߐߕߊ ߡߍ߲ ߠߎ߬ ߦߋ߫ ߗߋߘߊ ߝߌ߬ߟߊ ߢߊ߬ ߟߊ߫ (ߟߊߒߡߊ߫ ߘߐ߫ ߢߊߝߘߍ߫ ߘߐߛߐ߲߬ߞߌ߲߬ߕߊ ߂߀߀߀ ߟߊ߫). ߟߊ߬ߡߌ߬ߣߌ߲߬ߝߋ߲ ߏ߬ ߟߎ߫ ߟߋ߬ ߦߴߊ߬ ߞߍ߫ ߟߊ߫ ߞߎ߲߬ߠߊ߬ߝߏ߬ߠߌ߲߬ߧߊ ߟߎ߬ ߦߋ߫ ߛߋ߫ ߟߊ߫ ߟߊߛߐ߬ߘߐ߲߬ ߠߊ߫ ߞߐߞߊ߲ߝߋ߲ ߠߎ߬ ߓߟߏ߫߸ ߊ߬ ߣߴߏ߬ ߟߎ߫ ߟߋ߬ ߦߴߊ߬ ߞߍ߫ ߟߊ߫ ߘߐ߬ߓߛߏ߬ߟߌ ߟߎ߬ ߦߋ߫ ߟߊߞߎ߲߬ߘߎ߬ ߟߊ߫ ߊ߬ ߣߌ߫ ߞߵߊ߬ߟߎ߬ ߟߊߛߐ߬ߘߐ߲߬.
ߘߐ߬ߝߐ
ߌߛ߭ߊ߲ߜ߭ߏ߫ ߞߟߏ߸ ߊ߬ ߦߋ߫ ߡߎ߬ߙߊ߲߬ ߠߊߞߊ߲ߘߊߣߍ߲ ߠߋ߬ ߘߌ߫ ߞߟߏ ߘߐ߫߸ ߡߍ߲ ߕߎ߬ߡߊ߬ߘߊ ߦߋ߫ ߞߊ߬ߦߌ߯ ߊߝߙߌߞߌ߬ ߢߍߟߊ ߘߐ߬ߝߐ ߘߌ߫. ߞߍߟߊ߲ ߠߎ߬ ߦߋ߫ ߖߊ߬ߕߋ߬ߓߐ ߟߊߣߐ߰ߦߊ߬ ߟߊ߫ ߞߊ߬ߦߌ߯ ߛߊ߲߭ ߥߊ߯ ߦߙߌߞߊ ߞߘߐ߫߸ ߥߊ߯ߕߌ ߝߊ߲߬ߓߊ ߓߍ߯ ߞߊ߬ ߝߋ߲ ߘߏ߫ ߟߎ߫ ߟߊߘߊ߲߫ ߡߍ߲ ߠߎ߬ ߦߋ߫ ߟߊߓߊ߯ߙߊ߫ ߟߊ߫ ߓߟߏߞߏ߬ߦߌ߬ߣߍ߲ ߠߊ߫. ߖߊ߬ߕߋ߬ߓߐ߬ ߞߍ߬ߟߊ߲߬ ߝߟߐ ߟߎ߬ ߛߎ߬ߘߎ߲߬ߡߊ߲߫ ߕߘߍ߬ ߦߋ߫ ߣߐ߬ߣߐ߬ߟߊ߲ ߖߙߎߡߎ߲ ߠߋ߬ ߟߊ߫߸ ߏ߬ ߟߋ ߞߐ߫ ߛߊ߫߸ ߘߐ߬ߛߙߋ ߟߎ߬ ߟߊߡߙߊ߬ߟߌ ߘߍ߬ߡߍ߲߬ߠߌ߲ ߞߵߊ߬ߟߎ߬ ߟߐ߬ ߓߎ߯ߟߌ ߖߏߙߏ߲ߘߏߦߊ ߣߌ߫ ߖߊ߬ߕߋ߬ߓߐ ߞߊ߲ߡߊ߬ (ߓߊ߲߬ߞߎ߬ ߜߟߎߞߘߎ ߟߎ߬߸ ߕߏ߬ߙߋ߬ߞߋ߸ ߊ߬ ߣߌ߫) ߞߵߏ߬ ߟߎ߬ ߞߍ߫ ߦߌߟߡߊ ߟߎ߬ ߦߙߌߞߊߟߌ ߞߘߐߦߌߘߊߟߊ߲ ߘߌ߫߸ ߦߏ߫ ߓߌߦߊ߲ ߠߎ߬ ߣߌ߫ ߛߎ߬ߡߊ߲߬ߞߌߛߍ ߟߎ߬߸ ߞߊ߬ ߛߎ߬ߡߊ߲߬ ߞߡߊ ߟߎ߬ ߘߊߕߎ߲߯ ߓߏ߲߬ߘߏ߲ ߠߎ߬ ߞߣߐ߫. ߖߊ߬ߕߋ߬ߓߐ߬ ߜߊ߲ߞߊ ߟߎ߬ ߟߊߓߊ߯ߙߊ ߦߴߏ߬ ߕߐ߰ߡߊ߬ߛߙߋ ߘߏ߫ ߟߋ߬ ߘߌ߫.
ߛ߭ߌߣߌ߲߬ ߛߎߥߊ߲ߔߊ߲߸ ߞߌ߬ߛߍ ߖߊ߬ߕߋ ߡߍ߲ ߞߐߦߌ߬ߘߊ߬ߣߍ߲߫ ߦߋ߫ ߣߌ߲߬ ߘߐ߫߸ ߏ߬ ߟߋ ߦߋ߫ ߆.߃߀߂.߇߁߅.߄߀߈ ߘߌ߫.
ߙߐ߭ߡߎ߲߬ ߠߊ߫ (ߊߓߊߞ) (abaque) ߟߊߘߊ߲ߣߍ߲߫ ߦߋ߫ ߓߊߓߌߟߞߊ (ߓߊߓߌߟߐ߲) ߟߎ߬ ߟߊ߫ ߘߟߊߘߍ߯ߟߌ ߟߎ߬ ߟߋ߬ ߘߐ߫ ߂߄߀߀ ߠߊ߫ ߌ.ߡ ߢߍ߫. ߞߵߊ߬ ߕߊ߬ ߏ߬ ߟߋ ߡߊ߬ ߛߊ߫߸ ߖߊ߬ߕߋ߬ߓߐ߬ ߥߊߟߊ ߖߙߎߡߎ߲ ߕߐ߬ ߛߌߦߊߡߊ߲߫ ߜߘߍ߫ ߟߎ߫ ߛߌ߲ߘߌ߫ ߘߊ߫ ߖߊ߬ߕߋ߬ߓߐ߬ ߞߊ߲ ߡߊ߬. ߡߍ߲ ߥߊߕߐ߫ ߦߋ߫ ߟߐ߬ ߟߊ߫ ߋߙߐߔߎߞߊ ߟߎ߬ ߟߊ߫ ߕߍߡߊߥߛߎ ߡߣߐ߬ߓߏ߲ ߠߎ߬ ߡߊ߬߸ ߡߛߏ߬ߞߊ߬ߡߊ߲߬ ߡߊߡߟߋߞߋߣߍ߲ ߘߏ߫ ߟߋ߬ ߦߋ߫ ߘߐߝߍ߲߬ߛߍ߲߬ ߠߊ߫ ߛߌ߰ߥߟߊ ߞߐߞߊ߲߬߸ ߏ߬ ߓߊ߰ ߞߍ߫ ߝߎ߲ߞߊ߲ ߘߏ߫ ߘߌ߫ ߘߎ߲߫ ߏ߬ ߞߎ߲߫ߠߊ߫ ߞߊ߬ ߕߴߏ߬ ߟߎ߬ ߓߐ߫ ߟߴߊ߬ߟߎ߫ ߣߐ߭ ߘߐ߫ ߞߊ߬ ߓߍ߲߬ ߡߊ߬ߞߏ ߛߎ߯ߦߊ ߡߊ߬߸ ߛߴߏ߬ ߘߌ߫ ߥߏߘߌ ߟߎ߬ ߖߊ߬ߕߋ߬ߓߐ ߟߊߣߐ߰ߦߊ߬. ߊ߲ߕߛߌߕߍߙ (ߞߊ߬ߞߘߐ߬ߦߊ߬ߟߌ ߕߎ߬ߡߊ ߕߙߏ߬ߞߏ߬ߦߊ߬ߟߌ߸ ߡߍ߲ ߠߊߘߊ߲߫ ߘߊ߫ ߁߅߀ ߣߌ߫ ߁߀߀ ߟߊ߫ ߌ.ߡ ߢߍ߫߸ ߏ߬ ߟߋ ߦߋ߫ ߕߟߋ߬ߓߊ߮ ߕߙߎߕߙߎߕߊ ߓߍ߯ ߘߐ߫ ߞߘߐ߬ߡߊ߲ ߘߌ߫. ߘߊߙߍߞ ߖߌ߭ ߘߋ߬ ߛߏߟߊߙ ߔߑߙߊߛ ߕߊ߫ ߝߐߟߌ߫ ߘߐ߫. ߊ߬ ߟߊߘߊ߲ߣߍ߲߫ ߦߋ߫ ߞߊ߬ ߛߊ߲ߡߊߛߓߍ ߘߐߞߏ ߟߎ߬ ߟߌ߬ߤߟߊ ߟߋ߬ ߖߊ߬ߕߋ߬ߓߐ߬. ߊ߬ ߞߎ߲߬ߠߊߞߊ߬ ߘߊ߫ ߁߉߀߁ ߠߋ߬ ߟߊ߫߸ ߊ߲ߕߛߌߕߍߙ ߛߌߘߌ߲ߠߌ߲ ߘߐ߫߸ ߜ߭ߙߍ߬ߞߌ߬ ߕߌ߲ ߊ߲ߕߛߌߕߍߙ ߘߐ߫߸ ߛߌߕߍߙ ߣߌ߫ ߞߙߍߕ ߟߎ߬ ߕߍ߫߸ ߊ߬ ߕߎ߬ߡߘߊ߬ߦߊ߬ ߘߊ߫ ߞߵߊ߬ ߦߋ߫ ߊ߬ ߛߌ߲ߘߌߣߍ߲߫ ߦߋ߫ ߁߀߀ ߟߋ߬ ߟߊ߫ ߌ.ߡ ߢߍ߫. ߊ߲ߕߛߌߕߍߙ ߕߙߏ߬ߞߏ߬ߦߊ ߢߐ߲߰ ߘߊߘߐߓߍ߲߬ߣߍ߲߬ ߜߘߍ߫ ߡߴߊ߬ ߞߎ߲߬ߓߐ߫ ߏ߬ ߞߐ߫ ߝߏ߫ ߛߊ߲߬ ߁߀߀߀ ߕߊ߬ߡߌ߲ ߞߐ߫. ߕߙߏ߬ߞߏ߬ߦߊ ߘߍ߬ߡߍ߲߬ߠߌ߲߬ߝߋ߲߬ ߛߌߦߊߡߊ߲߫ ߠߎ߫ ߟߊߘߊ߲߫ ߘߊ߫ ߖߊ߬ߕߋ߬ߓߐ ߣߌ߫ ߛߎߡߊ߲ߠߌ߲ ߞߊ߲ߡߊ߬ ߛߊ߲ߡߊߛߓߍ ߣߌ߫ ߛߏ߲߯ߓߊߟߌ ߟߎ߬ ߘߐ߫. ߖߊ߯ߓߊߟߌߕߟߊ ߕߘߍ߬ ߦߋ߫ ߟߏ߬ߟߏ߬ ߔߊߔߘߊ ߘߏ߫ ߟߋ߬ ߘߌ߫ ߡߍ߲ ߛߌ߲ߘߌ߫ ߘߊ߫ ߊ߬ߓߎ ߙߊ߬ߦߊ߲ߣ ߊ߬ߟߑߓߌ߬ߙߎ߬ߣߌ ߓߟߏ߫ ߝߊ߯ߘߐߞߍ߫ ߁߁߲ ߠߊ߫. ߛߊ߲ߡߊߖߎ߯ߓߍߟߊ߲ ߛߌ߲ߘߌ߫ ߘߊ߫ ߜ߭ߙߍ߬ߞߌ߬ߛߏߡߐ߮ߦߊ (ߊߟߋߞߑߛߊ߲ߘߙߌ߫ ߓߏ߲߬ߓߊ ߕߋ߬ߟߋ) ߕߎ߬ߡߊ ߟߊ߬߸ ߝߊ߯ߘߐߞߍ߫ ߁ ߥߟߊ߫ ߂ ߟߊ߫ ߌ.ߡ ߢߍ߫߸ ߏ߬ ߞߊ߬ ߛߏ߬ߟߊ߬ߞߟߍߕߌ߮ ߛߋ߲߬ߞߘߐ߬ߡߊ߬ߕߌ߲ߕߌ߲߫. ߖߊ߱ߓߊߟߌߕߟߊ ߣߌ߫ ߖߏߔߑߕߙߊ ߟߎ߬ ߘߟߊߘߍ߰ߟߌ߸ ߛߊ߲ߡߊߖߎ߯ߓߍߟߊ߲ (ߊߛߑߕߙߏߟߊߓ) ߕߘߍ߬ ߦߋ߫ ߕߟߋ߬ߓߊ߰ ߕߙߎߕߙߎߡߊ ߟߋ߬ ߘߌ߫ ߡߍ߲ ߕߘߍ߬ ߘߌ߫ ߛߋ߫ ߞߊ߬ ߛߊ߲ߡߊߛߓߍ ߜߟߎߞߘߎߡߊ ߝߙߋߞߋ߫ ߓߐߣߍ߲ߢߐ߲߰ߡߊ ߟߎ߬ ߢߊߓߐ߫. ߛߊ߲ߡߊߖߎ߯ߓߍߟߊ߲ (ߊߛߑߕߙߏߟߊߓ) ߕߘߍ߬ ߦߋ߫ ߕߟߋ߬ߓߊ߰ ߟߊߘߏ߲߬ߣߍ߲ ߠߋ߬ ߘߌ߫ ߛߊ߲߬ߥߟߊ ߕߙߏ߬ߞߏ߬ߦߊ ߘߐ߫߸ ߡߛߍߛߍߦߊ-ߙߎߍߛ (engrenages -Roues) ߛߌ߲ߘߌ߫ ߘߊ߫ ߌߛߑߝߊ߲߫ ߊ߬ߓߎ ߓߞߊߙߌ߫ ߟߋ߬ ߓߟߏ߫߸ ߔߍߙߛ (ߌߙߊ߲߫) ߁߂߃߅ ߟߊ߫. ߊ߬ߓߎ ߙߊ߬ߦߊ߲ߣ ߊ߬ߟߑߓߌ߬ߙߎ߬ߣߌ ߟߋ߬ ߞߊ߬ ߕߙߏ߬ߞߏ߬ߦߊ߬ ߡߛߍߛߍߦߊ߫ ߛߊ߲߬ߥߟߊ ߝߟߐ ߛߌ߲ߘߌ߫ ߞߊߙߏ ߣߌ߫ ߕߟߋ߬ߟߊ߬ ߛߊ߲ ߛߊ߲ߡߊߖߎ߯ߓߍߟߊ߲߫߸ ߡߍ߲ ߘߊߡߌߣߊ ߞߍ߫ ߘߊ߫ ߓߐߒߣߘߐߓߊߟߌ ߖߟߎ߬ߟߊ߬ߞߊ ߘߌ߫ ߞߍߟߊ߲ ߟߐ߲ߣߌ߲ߦߊ ߟߊ߫߸ ߞߐ߲߬ ߡߛߍߛߍߦߊ ߛߋ߲߬ߕߊ߬ߡߊ߸ ߊ߬ ߣߌ߫ ߞߐ߲߭ ߡߛߍߛߍ߸ ߁߀߀߀ ߠߊ߫ ߌ.ߡ ߞߐ߫.
ߖߊ߬ߕߋ߬ߓߐ߬ ߡߎߙߊ߲ ߡߍ߲ ߠߎ߬ ߟߊߓߊ߯ߙߊ߫ ߘߊ߫ ߞߊ߬ ߓߍ߲߬ߢߐ߲߰ߡߊ ߝߙߋߞߋ ߟߎ߬ ߝߎߟߋ߲߫߸ ߦߏ߫ ߛߓߊ߬ߘߐ߬ߦߊ߸ ߛߌ߰ߢߐ߲߰ߘߐ߸ ߊ߬ ߣߌ߫ ߕߟߊߟߌ, ߊ߬ ߣߌ߫ ߞߊ߬ ߓߊ߯ߙߘߊ ߟߎ߬ ߘߐߕߟߊ߫߸ ߦߏ߫ ߝߘߎ߬ߓߍ߲ ߣߌ߫ ߕߎ߲ߞߎ߲ߓߍ߲ ߟߌߟߌ߲ (ߞߊߙߋ߸ ߙߊߛߌ߲ߣ ߞߎ߳ߓ)߸ ߏ߬ ߟߊߛߓߊ߬ߕߌ߫ ߘߊ߫ ߝߊ߯ߘߐߞߍ߫ ߁߇߲ ߓߊ߲߫ ߕߎߡߊ ߟߊ߫߸ ߞߊ߬ ߟߊ߬ߓߊ߰ߙߊ߬ߟߌ ߘߏ߫ ߡߊߛߐ߬ߘߐ߲߬ ߛߊ߬ߡߊ߲߬ߠߌ߲ ߘߐ߫߸ ߦߌߟߡߊߛߙߋ ߘߐ߫߸ ߊ߬ ߣߌ߫ ߛߏ߲߯ߓߊߟߌ ߘߐ߫. ߓߍ߬ߛߍ߲߬ߞߍߕߎ߬ߟߋ ߕߘߍ߬ ߦߋ߫ ߡߎ߬ߙߊ߲ ߓߟߏߟߕߊ ߘߏ߫ ߕߘߍ߬ ߦߋ߫ ߞߍ߫ ߟߊ߫ ߛߊߓߎ߫ ߘߌ߫ ߞߊ߬ ߝߋ߲߫ ߘߊߕߎ߲߯ߣߍ߲ ߘߏ߫ ߘߊ߬ߡߊ (l'aire) ߟߐ߲߫߸ ߞߊ߬ ߕߙߏ߬ߞߏ߬ߦߊ ߣߐ߭ ߘߏ߫ ߣߐ߬ߣߐ߬ ߊ߬ ߛߊ߲ߘߐ߫.
ߖߊ߬ߕߋ߬ߓߐ ߛߙߊߕߌ
ߦߌߟߡߊ:ߛߋߒߞߏߟߊߘߐߦߊ ߦߌߟߡߊ:ߕߟߋ߬ߓߊ߮ ߦߌߟߡߊ:ߟߐ߲ߞߏ
ߖߌ߬ߣߍ߫ ߕߐ߮ ߓߐߛߎ߲
ߦߋ߫ ߡߊ߬ߟߌ߫ ߟߋ߬ ߘߐ߫ ߛߌߛߍ߲߬، ߛߏ ߏ߬ ߟߋ߬ ߞߍ߫ ߘߊ߫ ߟߐ߯ߘߎ߯ߓߊ߫ ߘߌ߫ ߕߍߡߊ߫ ߥߛߎ ߟߊ߫ ߸ ߡߍ߲ ߥߟߏߒߘߐ ߕߣߐ߬ߡߊ ߟߎ߫ ߕߌ߲߫ ߞߊ߬ ߛߌߦߊ߫ ߢߊ ߓߍ߯ ߡߊ߬ ، ߦߏ߫ ߛߊߣߌ߲ ، ߜߋ߲ ߊ߬ ߣߴߏ߬ ߢߐ߲߮ ߠߎ߬ ،ߊߙߊߓߎ ߟߎ߫ ߣߌ߫ ߋߙߐߔߎ߬ ߣߊ߲߬ߞߙߊ߬ߓߊ ߛߌߦߊߡߊ߲߫ ߕߍ߬ߘߍ߫ ߣߊ߬ ߟߊ߫ ߛߊߣߌ߲ ߛߊ߲߬ ߠߊ߫ ߦߋ߲߬ ߏ߬ ߟߋ ߘߐ߫ ߸ ߞߵߊߟߎ߫ ߕߊ߬ ߞߙߊ߬ߖߊߥߏ ߟߎ߬ ߝߋ߬ߙߋ߫ ߞߊ߬ ߦߋ߲߬ ߕߊ ߟߎ߬ ߛߊ߲߬ ߞߊ߬ ߛߊ߬ߦߌ߲߬ ، ߊ߲߬ߜ߭ߌߟߋ ߟߎ߫ ߝߣߊ߫ ߞߊ߬ ߖߍ߬ߣߍ߫ ߛߊߣߌ߲ ߏ߬ ߟߋ ߘߏ߫ ߛߊ߲߬ ߊߙߊߓߎ ߟߎ߫ ߡߊ߬ ߞߵߏ߬ ߜߊ߬ߛߌ߬ ߞߵߊ߬ ߞߴߊ߬ߟߎ߬ ߟߊ߫ ߝߊ߬ߘߊ߲߬ߞߊ ߘߌ߫ ߁߆߆߃ߟߊ߫ ߞߵߊ߬ ߛߓߍ߫ ߏ߬ ߞߏ߫ ߐߙ ߖߍ߬ߣߍ߫
ߦߟߌߡߊߛߙߋ
ߦߌߟߡߊ:ߖߌ߬ߣߍ߫ ߕߌ߲߬ߞߎߘߎ߲ ߦߌߟߡߊ: ߊߝߙߌߞߌ߬ ߕߟߋ߬ߓߋ ߦߌߟߡߊ:ߖߍ߬ߣߍ߫
ߞߐ߲߬ߞߍ߬ߝߌ߲߬
ߞߐ߲߬ߞߍ߬ߝߌ߲߫ ߦߋ߫ ߓߊ߬ߣߊ߲߬߬ߞߋߟߋ߲߫ ߛߌ߰ߢߐ߲߰ߡߊ߬ ߛߏ ߘߏ߫ ߟߋ߬ ߘߌ߫߸ߡߍ߲ ߦߴߊ߬ ߕߟߋ߬ߓߐ߬ߦߊ߲߬ߝߊ߲،ߞߐ߬ߖߟߎ߬ ߛߌ߬ߟߊ߬ߣߍ߲ ߘߏ߫ ߟߴߊ߬ߟߎ߫ ߘߊ߲߭ ߘߌ߫߸ߏ߬ ߕߐ߯ ߞߏ߫ ߛߊߓߊ߬.
ߛߡߐ߬ߞߏ ߓߘߊ߫ ߞߍ߫ ߥߊ߬ߥߎߟߋ߲ ߘߌ߫ ߜߍߞߊ߲ߠߊ ߕߌ߲ߞߎߘߎ߲ ߠߎ߬ ߘߐ߫.
ߘߓߊ߬ߓߌߟߊ /߀߁/ ߂߀߁߈ ߞߐ߲߬ߞߍ߬ߝߌ߲߫ ߣߌ߫ ߓߊ߲߬ߘߊ߲߬ߞߋߟߋ߲߫ ߛߎ߬ߥߊ߬ߙߋ߬ߟߊ߬ ߓߘߊ߫ ߞߟߍ߬ ߘߎ߰ߞߟߏ߬ ߞߏ ߘߐ߫، ߞߊ߬ ߡߐ߰ ߞߋߟߋ߲߫ ߣߌ ߕߏ߫ ߊ߬ ߘߐ߫.ߛߌ߬ߘߝߊ߬ ߓߘߊ߫ ߛߡߊ߬ߛߌߣߍ߫ ߓߏ߲߫ ߡߏ߬ߙߌ߬ߝߊ ߟߊ߫ ߞߵߊ߬ ߝߊ߰ ߞߵߏ߬ ߞߎ߲߭ ߞߍ߫ ߘߎ߰ߞߟߏ߬ ߞߏ ߘߌ߫.ߞߊ߬ߦߌ߯ ߂߀߁߄ ߠߊ߫ ߓߊ߬ߣߊ߲߬ߞߋߟߋ߲߫ ߣߌ߫ ߞߐ߲߬ߞߍ߬ߝߌ߲߫ ߦߋ߫ ߢߐ߲߯ ߠߊ߫ ߛߣߍ߬ߞߍ߬ ߘߎ߰ߞߟߏ ߘߏ߫ ߝߍ߬߸ߞߵߏ߬ ߞߎ߲߭ ߞߍ߫ ߘߎ߰ߞߟߏ߬ ߞߏ ߘߌ߫،ߛߏ߫ ߡߌߛߍ߲ ߠߎ߬ ߘߏ߲߬ ߠߊ߫߸ ߓߍ߯ ߦߋ߫ ߛߍ߬ߣߍ ߞߍ߫ ߟߊ߫ ߢߐ߲߯ ߠߊ߫ ߘߎ߱ ߞߊ߲߬،ߡߐ߱ ߟߎ߫ ߓߍ߲߬ߣߍ߲߫ ߊ߬ ߘߐ߫߸ ߓߟߏ߫ ߡߊ߫ ߓߐ߫ ߓߟߏ߫ ߞߊ߲߬ ߛߋ߲߬ ߡߊ߬ ߓߐ߫ ߛߋ߲߬ ߞߊ߲߬. ߓߊ߬ߙߌ߬ ߞߊ߬ߦߌ߯ ߛߡߐ߬ߞߏ ߣߊ߬ ߘߊ߫߸ ߞߍ߬ߟߍ ߓߘߊ߫ ߥߙߊ߬ ߥߊ߬ߥߎߟߋ ߓߘߊ߫ ߛߌߦߊߦߊ߫ ߸ߞߎ߲߭ ߖߐ߲߫ ߠߴߏ߬ ߟߊ߫؟ߞߎ߲߭ ߡߍ߲ ߏ߬ ߟߊ߫،ߌ ߘߌ߫ ߛߍ߬ߣߍ ߞߍ߫ ߡߐ߱ ߜߘߍ߫߫ ߟߊ߫ ߘߎ߱ ߞߊ߲߬ ߞߊ߬ ߕߘߍ߬ ߘߎ߱ ߦߋ߫ ߘߎ߰ߕߌ߮ ߕߦߊ ߟߊ߫،ߓߊ߬ߙߌ߲߬ ߣߴߌ ߞߊ߬߬ ߦߙߌ ߘߕߎ߫ ߊ߬ ߞߊ߲߬ ߘߐߙߐ߲߫ ߝߊߦߌߘߊ߫ ߏ߬ ߦߋ߫ ߘߎ߱ ߏ߬ ߞߍߣߍ߲ ߠߋ߬߬ ߘߴߌ ߕߊ ߘߌ߫ ߏ߬ ߘߌ߫.ߒ߬ߓߊ߬߸ ߏ߬ ߟߋ ߓߘߊ߫ ߛߡߐ߬ ߞߏ ߞߍ߫ ߥߊ߬ߥߎߟߋ ߘߌ߫ ߜߍߞߊ߲ߠߊ ߝߊ߲߬ ߛߌߦߊߡߊ߲߫ ߘߐ߫ ߓߌ߬.ߓߊ߬ߣߊ߲߬ߞߋߟߋ߲߫ ߛߎ߬ߥߊ߬ߙߋ߬ߟߊ߬ ߣߌ߫ ߞߐ߲߬ߞߍ߬ߝߌ߲߫ ߦߋ߫ ߛߌ߰ߢߐ߲߰ߡߊ ߟߋ߬ ߘߌ߫.ߓߊߘߋ߲ߡߊ߫ ߟߎ߫ ߟߋ߬ ߝߘߎߢߐ߲߮ ߠߎ߬ ߟߋ߬،ߓߊ߬ߙߌ߬߸ߛߡߐ߬ ߞߏ ߓߘߊ߫ ߣߵߊ߬ߟߎ߬ ߟߊ߫ ߛߌ߱ ߘߐߞߛߐ߫،ߘߓߊ߬ߓߌߟߊ ߁/߂߀߁߈،ߊ߬ߟߎ߬ ߞߍ߫ ߘߊ߫ ߢߐ߲߯ ߘߐ߫،ߞߐ߲߬ߞߍ߬ߝߌ߲߬ߞߊ߬ ߞߊߡߋߙߋ߲ ߘߏ߫ ߦߋ߲߬ ߞߏ߫ ߛߌ߬ߘߝߊ߬ ߏ߬ ߣߊ߬ ߘߊ߫ ߓߊ߬ߣߊ߲߬ߞߋ߬ߟߋ߲߬ߞߊ߬ߗߍ ߘߏ߫ ߓߏ߲߫ ߡߊ߬ߙߌ߬ߝߊ ߟߊ߫ ߞߵߊ߬ ߝߊ߰߸ߞߏ߫ ߛߡߊ߬ߛߌ߬ߣߍ߬߸ߞߍ߬ߟߍ ߌߘߐ߫ ߘߎ߱ ߡߍ߲ ߝߍ߬߸ߊ߬ ߛߊ߲߬ ߦߙߌߞߊ߫ ߓߐ߫ ߊ߬ߟߎ߬ ߓߍ߯ ߦߋ߫ ߛߍ߬ߣߍ ߞߍ߫ ߟߊ߫ ߘߎ߱ ߦߙߐ ߏ߬ ߟߎ߬ ߘߐ߫،ߛߡߐ߬ ߛߍ߬ߣߍ ߣߊ߭ ߡߍ߲ ߞߍߣߍ߲߫ ߊ߬ߟߎ߬ ߓߍ߯ ߞߊ߬ ߛߐ߬ߡߐ ߛߣߍ߬ ߘߎ߱ ߦߙߐ ߢߌ߲߬ ߠߎ߬ ߘߐ߫،ߓߊ߬ߙߌ߬߸ߓߊ߬ߣߊ߲߬ߞߋ߬ߟߋ߲߬ߞߊ ߟߎ߫ ߣߊ߬ ߘߴߊ߬ ߡߊߝߟߍ߫ ߞߏ߫߸ ߒ߫߹ߞߏ ߡߍ߲ ߘߊߡߌ߬ߣߊ߬ߕߐ߫ ߣߌ߲߬ ߘߌ߫،ߊ߲ ߧߋ߫ ߤߊ߲ߞߟߌ߫ ߢߌߣߌ߲߫ ߣߌ߲߬ ߞߏ ߡߊ߬߸ ߛߍ߬ߣߍ ߞߍ ߘߎ߱ ߞߊ߲߬ ߏ߬ ߕߍ߫ ߕߣߊ߬ ߘߌ߫߸ߓߊ߬ߙߌ߬ ߊ߬ ߘߐ߫ ߦߙߌ߫ ߕߘߎ ߡߍ߲ ߣߌ߲߬߸ߝߏ߫ ߞߊ߬ ߤߊߞߟߌ߫ ߢߌߣߌ߲߫ ߏ߬ ߡߊ߬߸ߓߊ ߌ ߓߊ߯ ߓߊ߲߫ ߦߙߌ ߕߘߎ߫ ߟߊ߫ ߘߎ߱ ߡߍ߲ ߞߊ߲߬ ߏ߬ ߓߘߊ߫ ߞߴߌ ߕߊ߸ߐ߲߸ߞߐ߲߬ߞߍ߬ߝߌ߲߫ ߘߏ߲߬ ߦߋ߫ ߞߊ߲߬ ߦߙߌ ߕߘߎ߫ ߊ߲ ߠߊ߫ ߘߎ߱ ߞߊ߲߬߸ߣߴߊ߲ ߡߴߏ߬ ߞߏ ߢߍߓߍ߲߬ ߊ߬ ߕߍ߫ ߓߍ߲߬،ߊ߬ߟߎ߫ ߣߊ߬ ߘߴߊ߬ ߝߐ߫ ߞߐ߲߬ߞߍ߬ߝߌ߲߬ߞߊ ߦߋ߫ ߞߏ߫߸ߊ߲ ߧߋ߫ ߡߍ߲ ߞߍ߫ ߟߊ߫ ߸ߊ߲ ߓߍ߯ ߦߋ߫ ߛߍ߬ߣߍ ߞߍ߫ ߘߎ߱ ߞߊ߲߬ ߓߊ߬ߙߌ߬ ߊ߲ ߧߋ߫ ߦߙߌ߫ ߕߘߎ߫ ߞߏ ߣߌ߲߬ ߓߟߏߞߊ߬ ߝߋߝߋ߫߸ߊ߬ ߞߣߊ߫ ߣߊ߬ ߞߍ߫ ߕߙߎ߬ ߘߌ߫ ߞߵߊ߲ ߠߊ߫ ߝߘߎ ߣߴߊ߲ ߠߊ߫ ߛߌ߱ ߘߐߜߏߦߊ߫. ߡߍ߲ ߓߘߊ߫ ߡߍ߲ ߕߘߎ߫ ߓߍ߯ ߌ ߕߊ߫ ߡߊߕߍ߰
ߦߌߟߡߊ:ߞߐ߲߬ߞߍ߬ߝߌ߲߫ ߦߌߟߡߊ:ߘߎ߰ߡߊ߬ߛߓߍ
ߡߊߟߌ߫
ߡߊߟߌ߫ /ߥߟߊ߫ ߡߊߟߌ߫ ߦߍ߲ߓߍߙߍ߲߫ ߖߌ߬ߣߍ߬ ߞߊ߲ߓߍ߲ ߡߙߊ߬ߓߊ߰ߘߊ ߘߏ߫ ߟߋ߬،ߖߌ߬ߣߍ߬ ߝߎߕߊ߫ ߘߎ߰ߓߊ߮ ߘߏ߫ ߟߋ߬ ߝߣߊ߫ ߦߋ߫، ߟߊߓߋ߫ ߕߌ߲߬ߞߎߘߎ߲ ߘߐ߬
ߘߎ߰ߡߊ߬ߛߓߍ
ߡߊߟߌ߫ ߦߍ߲ߓߍߙߍ߲߫ ߦߋ߫ ߖߌ߬ߣߍ߬ ߞߊ߲ߓߍ߲ ߖߡߊ߬ߣߊ ߞߐ߰ߘߎ߮ ߟߋ߬ ߘߐ߫ ߛߣߍ߬ߜ߭ߊߟߌ߫ ߓߐߕߏ߲ ߝߊ߲߭ ߝߍ߬ ،ߡߙߊ߬ߓߊ߬ ߘߎ߮ ߟߋ߬ ߘߌ߫ ߟߊߓߋ߫ ߕߌ߲߬ߞߎߘߎ߲ ߘߐ߫،ߊ߬ ߣߌ߫ ߟߊߓߋ߫ ߛߏߞߣߐߟߊ ߞߎߘߍ߫ ߦߋ߫ ߁߂߀ ߟߋ߬ ߘߌ߫،ߡߊߟߌ߫ ߡߙߊ߬ߓߊ߰ߘߊ ߦߋ߫ ߛߣߍ߬ߜ߭ߊߟߌ߫ ߞߐ߰ߘߎ߮ ߝߊ߲߭ ߝߍ߬،ߞߎ߲ߘߊ߬ߙߊ߫ ߡߙߊ߬ߓߊ߰ ߛߏ ߞߐ߰ߘߎ߯ߕߟߋ߬ߓߋ ߣߌ߫ ߣߌ߫ ߜ߭ߥߊߟ ߕߋ߬ߟߋߓߋ ߘߐ߫،ߊ߬ ߦߋ߫ ߟߊߓߋ߬ ߣߌ߫ ߟߋߟߎߡߊ߬ ߣߌ߫ ߥߙߏ߬ߘߎ߮ ߘߐ߫߸ߊ߬ ߞߎߓߌߦߊ߫ ߝߣߊ߫ ߕߎ߲߯ߣߌ߲߫ thumb|270x270px|ߡߊߟߌ߫ ߦߍ߲ߓߍߙߍ߲
ߘߐ߬ߝߐ
ߌ ߘߌ߫ ߘߐ߬ߝߐ ߛߓߍ߫ ߟߊ߫ ߦߊ߲߬،ߌ ߟߐ߲߫ ߓߙߍ߬ߦߊ ߟߊ߫
ߊ߬ ߛߌ߰ߓߊ߮
ߡߊߟߌ߫ ߦߋ߫ ߘߎ߱ ߥߙߎߞߌߣߍ߲ ߠߋ߬ ߘߌ߫،ߖߌ߬ߣߍ߬ ߛߌߦߊߛߌߦߊߡߊ߲߫ ߦߋ߫ ߦߋ߲߬ ߛߌ߬ߓߊ߮ ߘߐ߫،ߦߏ߯،ߝߎߟߊ߫،ߒߞߏߝߐߟߊ،ߊ߬ ߛߌ߰ߓߊ߮ ߦߋ߫ ߂߄߆߀߀ ߟߋ߬߬ ߘߌ߫(߂߀߁߀) ߊ߬ ߛߌ߰ߓߊ߮ ߁߀߀%߅߅ ߦߋ߫ ߡߏ߬ߛߏ ߟߎ߬ ߟߋ߬ ߘߌ߫߸ߝߎߟߊ߫ ߦߋ߫ ߁߀߀%߉߀ߟߋ߬ ߘߌ߫߸ߒߞߏߝߐߟߊ ߟߎ߬ ߣߌ߫ ߛߌߦߊ ߦߴߊ߬ ߕߐ߭ ߁߀߀%߁߀ ߘߌ߫. ߊ߬ ߛߌ߰ߓߊ߮ ߛߏ߯ߙߏߣߍ߲߫ ߕߊ߲߫ ߠߋ߬߸ߖߊ߬ߟߏ߲߬ߞߊ ߣߌ߫ ߖߊߞߊ߲ߒߞߋ ߣߌ ߣߌ߫ ߛߙߊߞߏ߬ߟߋ߫ ߣߌ߫ ߝߎߟߊ߫
ߡߙߊ߬ߘߊ߬ߘߎ߯ߟߊ
ߊ߬ ߡߙߊ߬ߘߊ߬ߘߎ߯ߟߊ ߦߋߟߋ߬ ߘߌ߫،ߎ߬ ߟߎ߫ ߝߟߍ߫
ߣߊߡߎ߲߫ ߥߟߊ߫ ߘߌ߯ߣߊ߫
ߛߌ߬ߟߡߊ߬ߦߊ ߟߋ߬ ߛߓߊ߬ߕߌ߬ߣߍ߲ ߞߏߛߓߍ߫،ߝߏߦߌߘߊ߫߸ߦߋ߲߬ ߛߌ߰ߓߊ߮ ߝߊ߲߭ ߓߍ߯ ߛߌ߬ߟߊ߬ߡߊ ߟߋ߬ ߘߌ߫߸ߌߛߊߟߞߊߘߏ߫ ߝߣߊ߫ ߦߋ߫ ߦߋ߲߬
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߞߎߟߡߊ ߟߎ߫ ߛߍ߬ߣߍ : ߓߊ߬ߣߊ߲߬ߞߎ ߣߌ߫ ߥߎߛߋ߲ ߣߌ߫ ߕߌ߬ߦߊ، ߖߊߓߙߍ. ߟߊ߬ߝߏ߬ߦߟߌ߬ߕߊ ߟߎ߫ ߛߍ߬ߣߍ: ߣߊߞߐ߫ ߞߣߐ߫ ߝߋ߲ ߠߎ߬ : ߛߊ߬ߦߌ߬ߙߊ (ߕߡߊ߬ߕߋ) ߣߌ߫ ߓߎ߬ߛߎ߲ ߣߌ߫ ߜߊ߲ ߣߌ߫ ߖߊ߰ߘߏ ߣߌ߫ ߖߊ߬ߓߊ ߣߌ߫ ߞߐ߰ߡߊ߬ߟߋ߲ ..
ߦߍ߲ߓߍߙߍ߲߫ ߡߙߊ߬ߘߊ߬ߘߎ߯ߟߊ
ߞߊ߬ߙߊ߲ ߣߌ߫ ߖߏ߯ߦߊߟߌ
ߞߊ߬ߙߊ߲ ߝߌ߬ߟߊ ߟߋ߬ ߛߓߊ߬ߕߌ߬ߣߍ߲ ߞߏߛߓߍ߫߸ߕߎ߬ߓߊ߬ߓߎ߬ ߞߊߙߊ߲ ߣߴߊߙߊߓߎ߫،[ ߊߙߊߓߎ߫]{ ߦߋ߫߫ ߞߊ߬ߙߊ߲ ߘߌ߯ߣߊ ߣߌ߫ ߡߏߙߌߜߊߣߊ߲ߧߊ ߟߋ߬ ߞߏߛߐ߲߬،ߕߎ߬ߓߊ߬ߓߎ߬ ߞߊߙߊ߲ߘߋ߲ ߖߘߌߣߍ߲߫ ߞߏߛߓߍ߫،ߓߊߏ߬߸ߞߎ߲߬ߠߊߛߌ߮ ߞߊ߲߬ߙߊ߲߬ߕߊ ߟߋ߬ ߛߌߦߊߡߊ߲߫ ߦߋ߲߬߸ߓߊߏ߬،ߏ߬ ߞߊ߬ߙߊ߲߬ߕߊ ߦߋ߫ ߘߊ߲߭ ߦߋ߫ ߞߊ߬ߙߊ߲߬ߓߊ߰ߘߊ ߟߋ߬ ߘߌ߫ ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߡߊߟߌ߫ ߦߌߟߡߊ:ߖߌ߬ߣߍ߬ ߞߊ߲ߓߍ ߦߌߟߡߊ:ߊߝߙߌߞߌ߬
ߢߍߥߟߊߦߊߟߌ߫ ߞߊ߲
thumb|￼￼ߢߍߥߟߊߦߊߟߌ߫ ߞߊ߲ ߢߍߥߟߊߦߊߟߌ߫ ߞߊ߲ (ߊ߲߬ߜ߭ߌ߬ߟߋ߬ ߞߊ߲ ߘߐ߫: Programming language)، ߊ߬ ߦߋ߫ ߟߐ߬ߒ߬ߞߋ߬ߟߊ ߟߊߘߍ߬ߣߍ߲ ߠߎ߫ ߟߋ߬ ߘߌ߫ ߸ ߡߍ߲ ߦߋ߫ ߛߓߍ߫ ߟߊ߫ ߞߊ߬ ߓߍ߲߬ ߞߎ߬ߙߎ߲߬ߘߎ߫ ߘߊ߲߬ߠߊߕߍ߰ߣߍ߲ ߘߏ߫ ߡߊ߬ ߸ ߢߍߥߟߊߦߊߟߌ߫ ߞߊ߲ ߛߌߟߊ ߝߍ߬، ߏ߬ ߞߐ߫ ߸ ߟߐ߬ߒ߬ߞߋ߬ߟߊ ߏ߬ ߦߋ߫ ߕߊ߬ߡߌ߲߬ ߠߊ߫ ߛߊ߯ߘߊ߫ ߛߌߦߊߡߊ߲߫ ߠߋ߬ ߘߐ߫ ߸ ߞߊ߬ ߕߊ߯ ߛߋ߫ ߊ߬ ߟߥߊߟߌ߫ ߡߊ߬ ߕߟߋ߬ߓߊ߮ ߞߣߐ߫.
ߢߍߥߟߊߦߊߟߌ߫ ߞߊ߲ ߦߋ߫ ߛߟߊߛߌ߰ ߟߊ߫ ߞߊ߬ ߓߍ߲߬ ߊ߬ ߛߎ߬ߘߎ߲߬ߧߊ߫ ߡߊ߬ ߡߐ߰ߞߊ߲ ߠߊ߫ ߸ ߞߵߊ߬ ߞߍ߫:
ߞߊ߲߫ ߞߛߊߞߊ ߡߊߦߟߍ߬ߣߍ߲ ߠߎ߬ (ߏ߬ ߟߎ߫ ߛߎ߬ߘߎ߲߬ߡߊ߲߬ߓߊ ߟߋ߬ ߞߊ߲ ߠߊ߫  ߸ ߡߐ߱ ߦߋ߫ ߡߍ߲ ߝߊ߰ߡߎ߲߬ ߠߊ߫) ߦߏ߫: ߛߌ ߛ߭ߊߙߍߕ ، ߓߊߦߌߕߐ߲، ߗ߭ߝ߭ߊ.
ߞߊ߲߫ ߞߛߊߞߊ ߡߊߖߌ߰ߣߍ߲ ߠߎ߬ (ߏ߬ ߟߎ߫ ߛߎ߬ߘߎ߲߬ߡߊ߲߫ ߕߙߏߞߏ߫ ߞߊ߲ ߠߋ߬ ߟߊ߫) ߦߏ߫: ߟߊ߬ߘߍ߬ߟߌ߬ ߞߊ߲.
ߊ߬ ߛߟߊߛߌ߰ ߟߊ߫ ߕߎ߬ߡߊ߬ ߜߘߍ߫ ߸ ߞߊ߬ ߓߍ߲߬ ߞߊ߲ ߠߊߓߊ߯ߙߕߊ ߢߌߣߌ߲ߞߏ ߡߊ߬. ߞߊ߲߫ ߜߘߍ߫ ߟߎ߬ ߝߣߊ߫ ߦߋ߲߬ ߸ ߡߍ߲ ߘߏ߲߬ߖߟߎ߬ߡߊ߬ߣߍ߲߫ ߊ߬ ߟߊߓߊ߯ߙߊ߫ ߞߊ߲ߡߊ߬ ߕߟߋ߬ߓߊ߰ ߞߙߍߞߙߍߣߍ߲ ߘߏ߫ ߟߊ߫ ߸ ߦߏ߫ ߖߊ߬ߥߏ߬ߘߊ ߘߏ߫ ߦߋ߫ ߕߟߋ߬ߓߊ߮ ߘߏ߫ ߟߊߥߟߏ߫ ߥߟߊ߫ ߢߊߓߏߟߌ߫ ߕߊ߲ߓߊ߲ ߘߏ߫ ߸ ߞߵߊ߬ ߟߊߓߊ߯ߙߊ߫ ߞߍߢߊ ߓߌ߬ߟߵߊ߬ ߝߍ߬ ߸ ߊ߬ ߦߋ߫ ߟߐ߬ߒ߬ߞߋ߬ߟߊ ߡߍ߲ ߞߍ߫ ߟߊ߫، ߞߊ߲߫ ߜߘߍ߫ ߟߎ߫ ߝߣߊ߫ ߦߋ߲߬ ߸ ߏ߬ ߟߎ߫ ߦߋ߫ ߝߘߏ߬ߓߊ߬ߡߊ ߗߏ߯ߦߊ ߟߋ߬ ߘߌ߫، ߏ߬ ߟߎ߫ ߦߋ߫ ߓߊ߯ߙߊ߫ ߟߊ߫ ߘߍ߲ߖߘߍߟߊ ߓߟߏ߫ ߟߋ߬ ߡߊ߬ ߸ ߞߊ߬ ߓߍ߲߬ ߕߟߋ߬ߓߊ߮ ߛߎ߯ߦߊ ߡߊ߬، ߞߊ߬ ߓߍ߲߬ ߕߙߏߞߏ ߟߊ߫ ߞߍ߲ߖߘߍߡߦߊ ߡߊ߬ ߸ ߦߏ߫ ߗ߭ߝ߭ߊ.
ߢߍߥߟߊߦߊߟߌ ߡߊߟߐ߲
thumb|￼￼ߢߍߥߟߊߦߊߟߌ߫ ߞߝߊ ߘߏ߫ ߟߎ߬ thumb|￼￼ߢߍߥߟߊߦߊߟߌ߫ ߞߝߊ ߘߏ߫ ߟߎ߫ ߢߍߥߟߊߦߊߟߌ ߡߊ߬ߟߐ߲ ߘߌ߫ ߛߋ߫ ߞߍ߫ ߟߊ߫ ߞߏ߫: ߊ߬ ߦߋ߫ ߟߊ߬ߟߐ߲߬ߠߌ߲߬ߦߊ߬ߟߌ ߛߓߍߟߌ ߟߎ߬ ߟߋ߬ ߘߌ߫، ߊ߬ ߣߌ߫ ߕߟߋ߬ߓߊ߮ ߟߐ߬ߒ߬ߞߋ߬ߟߊ ߟߎ߬، ߥߟߊ߫ ߕߙߏߞߏ߫ ߜߘߍ߫ ߛߎ߯ - ߎ - ߛߎ߯، ߟߐ߲ߕߊ ߟߎ߬ ߟߊߓߊ߯ߙߊ߫ ߞߍߢߊ ߣߌ߫ ߡߙߌߦߊ ߟߎ߬ ߕߟߋ߬ߓߊ߮ ߞߣߐ، ߊ߬ ߣߌ߫ ߓߊ߯ߙߊ ߕߊߘߐߡߦߊߡߊ ߡߊ߬.
ߢߍߥߟߊߦߊߟߌ ߓߊ߯ߙߊ ߦߴߊ߬ ߓߌ߬ߟߊ߬ ߟߊ߫ ߞߎ߬ߙߎ߲߬ߘߎ߬ ߞߙߍߞߙߍߣߍ߲ ߠߋ߬ ߞߐ߫ ߞߊ߬ ߓߍ߲߬ ߞߊ߲߫ ߡߊ߬ ߸ ߢߍߥߟߊߦߊߟߌߟߊ ߣߊ߬ ߞߊ߲߫ ߡߍ߲ ߛߎߥߊ߲ߘߌ߫ ߟߊ߫.
ߞߊ߲ ߓߍ߯ ߣߵߊ߬ ߘߎ߲߬ߘߎ߬ߡߊ߬ߞߏ ߟߋ߬ ߸ ߊ߬ ߦߋ߫ ߓߐ߫ ߟߊ߫ ߕߐ߭ ߟߎ߫ ߡߊ߬ ߡߍ߲ ߘߐ߫، ߡߍ߲ ߦߴߊ߬ ߞߍ߫ ߟߊ߫ ߸ ߊ߬ߟߎ߬ ߞߛߊߞߊ ߟߎ߬ ߦߋ߫ ߓߐ߫ ߟߊ߫ ߢߐ߲߮ ߡߊ߬، ߞߊ߬ ߓߐ߫ ߢߍߥߟߊ ߛߎ߯ߦߊ ߓߍ߯ ߟߊߘߍ߬ߣߍ߲ ߘߐ߫ ߸ ߡߍ߲ ߠߎ߬ ߦߋ߫ ߛߋ߲ߛߋߘߋ߲߫ ߘߌ߫ ߢߍߥߟߊߦߊߟߌ ߘߐ߫. ߌߞߏ߫ ߢߍߥߟߊߦߊߟߌ߫ ߞߊ߲ ߠߎ߬ ߦߋ߫ ߘߍ߬ ߟߊ߫ ߘߎ߲߬ߘߎ߬ߡߊ߬ߞߏ ߘߏ߫ ߟߎ߬ ߟߊ߫، ߊ߬ߟߎ߫ ߘߎ߲߬ߘߎ߬ߡߊ߬ߞߏ ߏ߬ ߦߋ߫ ߡߍ߲ ߘߌ߫ ߸ ߓߊߏ߬ ߸ ߊ߬ߟߎ߬ ߓߍ߯ ߛߏ߯ߙߏߣߍ߲߫ ߟߊ߬ߓߊ߰ߙߊ߬ߟߌ߬ ߞߊ߲߫ ߠߋ߬ ߡߊ߬ ߕߟߋ߬ߓߊ߮ ߟߊ߫.
ߕߟߋ߬ߓߊ߮ ߢߎߡߍߙߋ߲ߡߊ ߛߌߘߌ߲߫ ߡߍ߲ ߞߍ߫ ߘߊ߫ ߝߊ߯ߘߐߞߍ߫ ߕߊ߬ߡߌ߲߬ߣߍ߲ ߓߌߟߏ߯ߟߎߣߊ߲ ߣߌ߫ ߓߌߣߊ߯ߣߌ߲ߣߊ߲ ߠߊ߫، ߞߊ߬ ߞߐ߬ (ߕߟߋ߬ߓߊ߮ ߕߙߏߞߏߡߊ ߦߋ߫ ߡߎ߬ߥߊ߲߬ߣߊ߲ ߕߎ߬ߡߊ ߟߊ߫)، ߕߟߋ߬ߓߊ߮ ߕߘߍ߬ ߓߊ߯ߙߊ߫ ߟߊ߫ ߢߊߓߐߟߌ߫ ߢߎߡߍߙߋ߲ߡߊ ߛߌߦߊߡߊ߲ߓߊ ߟߋ߬ ߟߊ߫، ߢߍߥߟߊߦߊߟߌ߫ ߞߊ߲ ߕߘߍ߬ ߝߙߋߞߋ߫ ߜߘߍ߫ ߟߋ߬ ߘߌ߫، ߊ߬ ߕߘߍ߬ ߘߊߕߐߡߦߊ ߢߊߓߐߟߌ ߟߎ߫ ߟߋ߬ ߘߌ߫، ߡߍ߲ ߦߋ߫ ߛߓߍ߫ ߟߊ߫ ߢߍߥߟߊ ߘߏߝߙߍߕߍ߫ ߖߊ߲ߓߊ ߟߊ߫، ߢߊߓߐߟߌ ߏ߬ ߦߋ߫ ߝߙߍߕߍ߫ ߝߌ߬ߟߊ ߟߋ߬ ߘߌ߫ ߘߐ߬ߞߏߟߏ߲ (߀) ߣߌ߫ ߞߋߟߋ߲ (߁)، ߞߊ߲߫ ߏ߬ ߟߋ ߞߟߌ߫ ߟߊ߫ ߞߏ߫ ߞߊ߲߫ ߝߊ߲߬ߝߌ߬ߟߊ߬ߡߊ ߥߟߊ߫ ߕߙߏߞߏ߫ ߞߊ߲، ߊ߬ ߜߍ߬ߟߍ߲߬ߡߊ߲߫ ߕߘߍ߬ ߢߍߥߟߊߢߟߊ ߟߎ߬ ߡߊ߬. ߞߏ߬ߣߌ߲߬ ߸ ߕߊߙߊ߲ߛߌߛߑߕߐߙ ߛߌ߲ߘߌߣߍ߲߫ ߡߍ߲ ߞߍߣߍ߲߫ ߸ ߕߟߋ߬ߓߊ߮ ߡߍ߲ ߢߊ߲ߞߊ߲ ߘߐ߯ߡߊ߲، ߊ߬ ߛߋߞߏߦߊ ߖߘߌߖߘߌ߫ ߘߊ߫، ߓߟߏߡߞߊߓߊ߮ ߟߎ߬ ߣߌ߫ ߢߍߥߟߊߦߟߊ ߟߎ߬ ߛߋ߫ ߘߊ߫ ߞߊ߬ ߢߍߥߟߊߦߊߟߌ߫ ߞߊ߲ ߠߎ߬ ߛߌ߲ߘߌ߫ ߸ ߡߍ߲ ߠߎ߬ ߟߊߓߊ߯ߙߊ߫ ߛߐ߬ߣߐ߲߰ߡߊ߲߬، ߝߏ߫ ߢߍߥߟߊߦߊߟߌ߫ ߞߊ߲ ߓߘߊ߫ ߝߊ߰ߡߎ߲߬ ߢߍߥߟߊߦߟߊ ߟߎ߬ ߓߟߏ߫ ߢߊ ߓߍ߯ ߘߏ߫ ߡߊ߬، ߊ߬ ߟߊߣߐ߰ߦߊ ߣߴߊ߬ ߟߊߥߙߎߞߌ ߦߴߌ ߘߐ߫ ߤߊ߯.
ߢߍߥߟߊߦߊߟߌ ߞߊ߲ ߘߎ߲߬ߘߎ߬ߡߊ߬ߞߏ ߟߎ߬
thumb thumb ߢߍߥߟߊߦߊߟߌ߫ ߞߊ߲ ߓߊߖߎ ߦߋ߫ ߛߌߟߊ ߟߊ߫ ߣߐ߰ߦߊ ߟߋ߬ ߘߌ߫ ߢߍߥߟߊߦߊߟߌߟߊ ߦߋ߫ ߸ ߢߍߥߟߊ ߟߎ߬ ߛߓߍ ߘߐ߫ ߟߊ߬ߟߐ߲߬ߠߌ߲߬ߠߌ߲ ߗߏ߯ߦߊ ߣߌ߫ ߟߐ߬ߒ߬ߗߋ߬ߟߊ ߘߐ߫ ߕߟߋ߬ߓߊ߮ ߦߋ߫ ߸ ߡߍ߲ ߦߋ߫ ߝߊ߰ߡߎ߲߬ ߠߊ߫، ߓߊ߯ߙߊ ߢߌߣߌ߲ߞߏ ߓߟߏߦߊ ߞߊ߲ߡߊ߬. ߡߍ߲ ߡߊߟߐ߲ߣߍ߲߫ ߸ ߕߟߋ߬ߓߊ߮ ߦߋ߫ ߢߍߥߟߊ ߛߓߍߣߍ߲߫ ߦߟߍ߬ߡߊ߲߫ ߠߊ߫ ߘߊߕߐߡߦߊ ߟߋ߬ ߘߌ߫ ߞߴߊ߬ ߓߐ߫ ߀ ߣߌ߫ ߁ ߘߐ߫، ߊ߬ ߦߴߊ߬ ߘߊߡߌ߬ߘߊ߬ ߘߊ߫ ߓߊ߯ߙߊ ߓߐߖߎ ߟߋ߬ ߡߊ߬، ߟߐ߬ߒ߬ߗߋ߬ߟߊ ߟߎ߬ ߛߓߍ߫ ߘߐ߫ ߸ ߝߏ߫ ߓߊߖߎ ߟߎ߫ ߟߋ߬ ߞߍ߫ ߦߋ߲߬  ߸ ߢߍߥߟߊߦߊߟߌߟߊ ߞߊ߬ ߞߊ߲߫ ߡߍ߲ ߛߎߥߊ߲ߘߌ߫ ߸ ߣߴߊ߬ ߘߴߊ߬ ߞߐߛߍ߲߬ߓߍ߬ ߡߍ߲ ߠߊ߫ ߸ ߊ߬ ߟߊ߫ ߢߍߥߟߊ ߛߏ߯ߙߏ߫ ߕߎߡߊ߫ ߸ ߞߊ߬ ߓߐ߫ ߞߎ߬ߙߎ߲߬ߘߎ ߟߎ߬ ߘߐ߫ ߡߍ߲ ߘߴߊ߬ ߡߊߘߍ߬ߡߍ߲߬ ߟߐ߲ߕߊ ߟߎ߬ ߟߊߓߊ߯ߙߊ߫ ߣߴߊ߬ߟߎ߫ ߛߌ߲߬ߝߏ߲߬ߧߊ߬ߟߌ ߘߐ߫، ߓߊ߯ߙߊ ߢߌߣߌ߲ߞߏ ߟߎ߬ ߓߟߏߦߊ߫ ߞߊ߲ߡߊ߬.
ߓߐߛߎ߲ ߏ߬ ߟߎ߫ ߣߌ߫ ߞߎ߬ߙߎ߲߬ߘߎ ߏ߬ ߟߎ߫ ߦߋ߫ ߝߘߏ߬ߓߊ߬ ߡߊ߲ߞߕߎ ߟߎ߬ ߟߊߒߡߊ߫ ߟߋ߬:
ߟߐ߲ߕߊ ߟߎ߬ ߣߌ߫ ߟߡߊ߬ߙߊ߬ߟߌ ߟߎ߬
ߟߐ߲ߕߊ ߟߎ߬ ߦߋ߫ ߟߊߡߙߊ߬ ߟߊ߫ ߕߟߋ߬ߓߊ߮ ߝߙߍߕߍߡߊ ߓߌ߬ߡߊ ߣߌ߲߬ ߞߣߐ߫ ߝߙߍߕߍ߫ ߝߌ߬ߟߡߊ߬ ߝߊߘߌ ߟߋ߬ ߘߐ߫ ߞߊ߬ ߓߍ߲߬ ߢߍߥߟߊ ߡߊ߬ (ߊ߬ ߦߋ߫ ߀، ߁ ߠߋ߬ ߘߌ߫).
ߝߘߏ߬ߓߊ߬ ߡߊ߲ߞߕߎ ߘߐ߫ ߸ ߢߊߓߐߟߌ߫ ߞߊߒߞߋ߫ ߞߎߘߊ ߡߍ߲ ߠߎ߬ ߦߋ߫ ߕߋ߲߬ ߸ ߏ߬ ߟߎ߫ ߕߍ߫ ߓߊ߯ߙߊ߫ ߟߊ߫ ߢߊ߲߯ߕߊ߲ߘߐ (ߓߌߕ = bit) ߞߋߟߋ߲߫ ߠߊ߫، ߞߏ߬ߣߌ߲߬ ߸ ߊ߬ ߦߋ߫ ߓߊ߯ߙߊ߫ ߟߴߊ߬ ߛߌߦߊߡߊ߲߫ ߠߊߘߍ߬ߣߍ߲ ߠߋ߬ ߟߊ߫ ߸ ߏ߬ ߟߋ߬:
ߢߊ߲߯ߕߊ߲ߘߐ ߈ ߦߋ߫ ߦߙߍ߬ߞߕߋ ߟߋ߬ ߘߌ߫، ߊ߬ߟߋ ߟߋ߬ ߘߐ߯ߡߊ߲߫ ߕߟߋ߬ߓߊ߮ ߟߐ߲ߕߊ ߟߊߡߙߊ߬ߕߊ ߓߍ߯ ߘߌ߫. ߁߆، ߃߂، ߆߄، ߁߂߈، ߂߅߆، ߅߁߂ ߢߊ߲߯ߕߊ߲ߘߐ ߥߟߊ߫ ߓߌߕ. ߟߊߒߡߊ ߓߟߏߡߊ߬ ߦߙߍ߬ߞߕߋ ߈ ߠߊߓߊ߯ߙߊ ߘߐ߫ ߸ ߂߅߆ ߡߐ߬ߟߐ߲ ߛߎ߯ߦߊ߫ ߓߐߣߍ߲ߢߐ߲߰ߡߊ ߟߎ߬ ߘߌ߫ ߛߋ߫ ߛߏ߯ߙߏ߫ ߟߊ߫ ߏ߬ ߘߐ߫، ߡߐ߬ߟߐ߲ ߏ߬ ߝߣߊ߫ ߘߌ߫ ߛߋ߫ ߞߍ߫ ߟߊ߫ ߘߐ߬ߞߏߟߏ߲ (߀) ߣߌ߫ ߂߅߅ ߕߍ ߘߐ߫، ߢߍߥߟߊߦߊߟߌ߫ ߞߊ߲ ߠߊߓߊ߯ߙߊ ߦߋ߫ ߖߊ߬ߕߋ߬ ߟߊ߫ ߘߊ߲ߕߊ߫ ߞߋߟߋ߲߫ ߥߟߊ߫ ߛߌߦߊߡߊ߲߫ ߠߎ߬ ߛߏߘߏ߲ߜߊ߫ ߟߋ߬ ߘߌ߫ ߸ ߟߐ߲ߕߊ ߟߎ߬ ߟߊߡߊ߬ߙߊ ߕߐ߰ߡߊ߬ߛߙߋ ߘߐ߫ ߸ ߢߣߊߡߦߊ ߕߞߌߦߊ ߘߐ߫ ߦߏ߫ ߕߐ߮ ߟߎ߬ ߣߌ߫ ߛߎߡߊ߲ߠߌ߲ ߠߎ߬ ߸ ߊ߬ ߣߌ߫ ߜߍߓߏ߲ ߘߡߊ߬ߟߐ߲߬ ߝߙߍߕߍ ߟߎ߬.
ߟߐ߬ߒ߬ߗߋ߬ߟߊ ߣߌ߫ ߛߌ߲߬ߝߏ߲߬ߧߊ߬ߟߌ ߟߊ߬ߓߏ߬ߙߌ߬ߟߌ
ߏ߬ ߦߋ߫ ߢߍߥߟߊ ߟߐ߭ ߟߋ߬ ߘߌ߫ ߸ ߘߊ߲ߕߊ ߟߐ߲ߕߊ ߟߎ߬ ߢߊߓߐ߫ ߟߊ߫، ߦߏ߫: ߟߐ߲ߕߊ ߟߎ߬ ߟߊߡߊ߬ߙߊ ߣߴߊ߬ߟߎ߫ ߞߊ߲߬ߙߊ ߣߴߊ߬ߟߎ߫ ߟߊ߫ ߢߐ߲߮ ߡߊ߬، ߊ߬ ߣߴߊ߬ߟߎ߫ ߖߊ߬ߕߋ߬ߓߐ ߓߊ߯ߙߊ߫ ߟߎ߬ ߝߣߊ߫، ߢߍߥߟߊߦߊߟߌ߫ ߓߊ߯ߙߊ ߟߎ߬ ߦߴߊ߬ ߓߌ߬ߟߊ߬ ߟߊ߫ ߞߎ߬ߙߎ߲߬ߘߎ߫ ߘߊ߲߬ߠߊ߬ߕߍ߰ߣߌ߲ ߘߏ߫ ߟߋ߬ ߞߐ߫ ߢߍߥߟߊߦߊߟߌ߫ ߞߊ߲ ߘߐ߫. ߟߐ߬ߘߎ߰ ߜߘߍ߫ ߝߣߊ߫ ߦߋ߫ ߢߍߥߟߊߦߊߟߌ߫ ߞߊ߲ ߠߎ߬ ߟߊ߫، ߏ߬ ߟߋ ߸ ߛߌ߲߬ߝߏ߲߬ߧߊ߬ߟߌ ߓߊ߯ߙߊ ߟߎ߬ ߡߊߡߊ߬ߙߊ ߘߌ߫، ߊ߬ ߓߊ߯ߙߊ ߟߎ߬ ߝߣߊ߫ ߓߟߏߦߊ߫ ߦߋ߫ ߓߐ߫ ߟߊ߫ ߢߍߥߟߊߦߊߟߌߟߊ ߛߋ߲߬ߕߊ ߟߎ߫ ߟߋ߬ ߘߐ߫…
ߛߏ߯ߙߏߟߌ
ߞߊ߲߫ ߓߍ߯ ߣߴߊ߬ ߕߊ ߛߏ߯ߙߏ߫ ߞߍߢߊ ߟߋ߬ ߸ ߊ߬ ߥߟߏߒߘߐ ߦߋ߫ ߡߍ߲ ߘߌ߫ ߟߊ߫، ߞߊ߬ ߓߍ߲߬ ߊ߬ ߛߌߟߊ ߟߊߣߐ߰ߦߊ߬ ߞߊ߲ߡߊ߬، ߡߍ߲ ߦߋ߫ ߝߘߊ߫ ߟߊ߫ ߞߊ߲ ߠߊ߫ ߝߙߋߞߋ ߘߏ߫ ߝߎߟߋ߲߫ ߞߊ߲ߡߊ߬.
ߊ߲ ߘߌ߫ ߛߋ߫ ߞߊ߲ ߠߎ߬ ߟߊߕߙߊ߫ ߟߊ߫ ߞߊ߲߬ ߓߍ߲߬ ߊ߬ߟߎ߬ ߛߏ߯ߙߏ߫ ߢߊ ߡߊ߬  ߸ ߞߵߊ߬ ߞߍ߫: ߞߊ߲߫ ߞߏߢߕߊ (Basic، Fortran) ߣߌ߫ ߞߊ߲߫ ߘߊߘߐߡߦߊߕߊ، ߏ߬ ߟߋ ߓߐߛߎ߲ ߦߴߊ߬ ߖߍ߬ߘߍ ߘߌ߫.
ߢߍߥߟߊߦߊߟߌ ߞߊ߲ ߟߊߒߡߊ߫ ߘߏ߫ ߟߎ߬
thumb
ߢߍߥߟߊߦߊߟߌ߫ ߞߊ߲ ߞߛߊߞߊ ߡߊߦߟߍ߬ߣߍ߲ ߠߎ߬
ߦߌߟߡߊ:ߟߐ߲ߞߏ ߦߌߟߡߊ:ߞߊ߲ߟߐ߲ߘߐߦߊ
ߓߌ߬ߛߊ߲߬ߘߎ߰
ߓߌ߬ߛߊ߲߬ߘߎ߯ ߦߋ߫ ߖߌ߬ߣߍ ߕߟߋ߬ߓߐ ߥߙߏ߬ߘߎ߮ ߛߏ ߘߏ߫ ߟߋ߬ ߘߌ߫߸ ߡߍ߲ ߦߋ߫ ߖߌ߬ߣߍ ߝߏ߲߬ߘߏ߬ ߝߟߐ ߝߍ߬. ߞߊߞߊ߲߫ ߕߌ߲߬ߞߎߘߎ߲ ߘߐ߫߸ ߞߊ߲ߞߊ߲߫ ߛߏ ߥߙߏ߬ߘߎ߮ ߘߐ߫߸ ߞߎߘߍ߫ ߅߀ ߟߊ߫. ߓߌ߬ߛߊ߲߰ߘߎ߮ ߟߋ߬ ߕߘߍ߬ ߦߋ߫ ߡߊ߲߬ߘߋ߲߫ ߡߊ߲߬ߛߊ߬ ߟߊ߬ߓߊ߲ ߊ߬ߟߌ߬ߡߊ߯ߡߌ߲߫ ߛߊ߭ߡߏ߬ߙߌ߬ ߕߎ߬ߙߋ߬ ߟߊ߫ ߞߍ߬ߟߍ ߝߊ߲ ߘߌ߫ ߝߊ߯ߘߐߞߍ߫ ߁߉߲ ߠߊ߫߸ ߏ߬ ߟߋ ߞߊ߬ ߓߌ߬ߛߊ߲߬ߘߎ߯ ߡߌ߬ߘߵߊ߬ ߟߊ߫ ߡߊ߲߬ߛߊ߬ߟߊ ߞߎߓߋߘߊ ߘߌ߫ ߁߈߇߈ ߠߊ߫. ߛߊ߭ߡߏ߬ߙߌ߫ ߟߋ߬ ߕߘߍ߬ ߦߋ߫ ߡߊ߲߬ߘߋ߲߫ ߛߐ߰ߡߊ߬ ߟߏ߲ߟߊ߲߸ ߥߎ߬ߙߊ ߟߊ߫ ߟߏ߲ߟߊ߲߫ ߖߊߕߌ ߘߌ߫, ߊ߬ ߣߌ߫ ߝߊ߬ߙߊ߲߬ߛߌ ߟߎ߫ ߞߟߍ߬ߓߊ߮ ߘߌ߫ ߝߊ߬ߙߊ߲߬ߛߌ߫ ߘߏ߲߬ ߕߎߡߊ ߟߊ߫ ߡߊ߲߬ߘߋ߲߫.
ߓߌ߬ߛߊ߲߬ߘߎ߯ ߓߍ߲߬ߞߊ߲ ߞߟߊ߬ߣߐ߬ߦߊ߬ ߘߊ߫ ߕߙߊߓߊ ߂߅ ߁߈߈߇ ߟߊ߫߸ ߓߍ߲߬ߞߊ߲ ߏ߬ ߟߋ ߞߊ߬ ߖߋ߬ߟߌߓߊ߬ ߛߏ߲߯ߓߊ ߟߊߘߤߊ߬ ߝߊ߬ߙߊ߲߬ߛߌ߬ ߦߋ߫߸ ߊ߬ ߣߴߏ߬ ߟߋ ߞߊ߬ ߡߊ߲߬ߘߋ߲߫ ߞߐ߲ߛߐ߲ߧߊ ߟߊߣߐ߰ߦߊ߫ ߝߊ߬ߙߊ߲߬ߛߌ߫ ߡߊ߬߸ ߊ߬ ߣߴߊߝߙߌߞߌ߬ ߕߟߋ߬ߓߋ ߝߊ߲߭ ߕߐ߭ ߟߎ߬. ߊ߬ ߣߌ߫ ߞߊ߬ ߓߐߕߏ߲ ߠߊߘߊ߲߫ ߡߊ߲߬ߘߋ߲߬ ߣߌ߫ ߝߊ߬ߙߊ߲߬ߛߌ߬ ߕߍ߫. ߝߊ߬ߙߊ߲߬ߛߌ߫ ߞߊ߬ ߓߌ߬ߛߊ߲߬ߘߎ߯ ߡߌ߬ߘߊ߬ ߞߏ߲ߞߏߘߌ߬ߓߌ ߕߋ߬ߟߋ ߉ ߁߈߉߁ ߠߊ߫߸ ߝߊߙߌ߲ ߟߎ߬ߥߌߛ ߊߙߑߛߌ߭ߌߣߊߙ ߓߟߏ߫߸ ߞߊ߬ ߛߏ ߟߊߝߌ߲߬ (ߖߋ߬ߣߌ߲߬)߸ ߡߊ߲߬ߘߋ߲ ߞߍ߬ߟߍ ߛߋ߲߭ߝߍ߬. ߝߊ߬ߙߊ߲߬ߛߌ߫ ߞߐ߲ߛߐ߲ߧߊߟߌ ߞߎ߲߬ߠߊ߬ߛߌ߮ ߟߎ߬ ߞߊ߬ ߞߣߐ߬ߜߍ߲߬ߘߋ߲ ߠߎ߬ ߟߊߛߌ߰ ߕߌ߲߬ߞߎߘߎ߲ ߏ߬ ߘߐ߫ ߦߋ߲߬. ߊ߬ߟߎ߫ ߞߊ߬ ߛߏ ߟߊ߫ ߝߊ߲߬ߞߡߊ߬ߦߊ߬ ߞߘߐ ߣߐ߭ ߟߎ߬ ߦߋ߫ ߛߏ ߞߐߞߊ߲߬. ߖߌ߬ߣߍ߬ ߟߊ߫ ߘߍ߲ߒߖߘߍߟߦߊ ߛߐ߬ߘߐ߲ ߞߐ߫߸ ߊ߬ ߡߊ߬ߡߊ߬ߙߋ߲߬ߞߍ߬ ߊߤߊߡߍߘ ߛߋߞߎ߬ ߕߎ߬ߙߋ ߞߍ߫ ߘߊ߫ ߖߌ߬ߣߍ߬ ߞߊ߲ߓߍ߲ ߞߊ߲ߕߌ߮ ߘߌ߫.
ߓߌ߬ߛߊ߲߬ߘߎ߰ ߟߊ߫ ߘߐ߬ߝߐ
ߣߴߌ ߣߐ߬ ߞߍ߫ ߘߊ߫ ߦߋ߲߬ ߘߐ߬ߝߐ ߟߐ߲߫ ߠߊ߫߸ ߖߊ߰ߣߌ߲߬ ߌ ߦߴߌ ߟߐ߲ߕߊ ߛߓߍ߫ ߦߊ߲߬ ߊ߲ ߓߐ߲ߛߐ߲ ߠߎ߬ ߦߋ߫.
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߣߴߌ ߣߐ߬ ߞߍ߫ ߘߊ߫ ߦߋ߲߬ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߟߐ߲߫ ߠߊ߫߸ ߖߊ߰ߣߌ߲߬ ߌ ߦߴߌ ߟߐ߲ߕߊ ߛߓߍ߫ ߦߊ߲߬ ߊ߲ ߓߐ߲ߛߐ߲ ߠߎ߬ ߦߋ߫.
ߘߌ߯ߣߊ ߣߌ߫ ߣߊߡߎ߲
ߣߴߌ ߣߐ߬ ߞߍ߫ ߘߊ߫ ߦߋ߲߬ ߣߊߡߎ߲ ߟߐ߲߫ ߠߊ߫߸ ߖߊ߰ߣߌ߲߬ ߌ ߦߴߌ ߟߐ߲ߕߊ ߛߓߍ߫ ߦߊ߲߬ ߊ߲ ߓߐ߲ߛߐ߲ ߠߎ߬ ߦߋ߫.
ߟߐ߲ߣߌ߲ߦߊ ߟߎ߬
ߣߴߌ ߣߐ߬ ߞߍ߫ ߘߊ߫ ߦߋ߲߬ ߟߐ߲ߠߌߦߊ ߟߐ߲߫ ߠߊ߫߸ ߖߊ߰ߣߌ߲߬ ߌ ߦߴߌ ߟߐ߲ߕߊ ߛߓߍ߫ ߦߊ߲߬ ߊ߲ ߓߐ߲ߛߐ߲ ߠߎ߬ ߦߋ߫. ߦߌߟߡߊ:ߖߌ߬ߣߍ߬ ߦߌߟߡߊ:ߘߎ߰ߡߊ߬ߛߓߍ
ߛߓߍߛߎ߲߫ ߞߊ߲ߡߊߛߙߋߡߊ ߖߊ߯ߓߡߊ
ߛߓߍߛߎ߲߫ ߞߊ߲ߡߊߛߙߋߡߊ ߖߊ߯ߓߡߊ ߥߟߊ߫ ߡߍ߲ߞߊ߲ߟߐ߲ߘߐߦߊ ߛߓߍߛߎ߲߫ ߖߊ߯ߓߡߊ ، ߊ߬ ߟߊ߫ ߘߛߏߣߌ߲ ߠߋ߬ ( ߊ߲߬ߜ߭ߌ߬ߟߋ߬ ߞߊ߲ ߘߐ߫ IPA، ߝߊ߬ߙߊ߲߬ߛߌ߬ ߞߊ߲ ߘߐ߫ API، ߒߞߏ ߘߐ߫ ߛ ߞ ߖ)، ߊ߬ ߦߋ߫ ߛߓߍߟߌ߫ ߞߊߒߞߋ ߘߏ߫ ߟߋ߬ ߸ ߡߍ߲ ߦߋ߫ ߡߍ߲ߞߊ߲ ߓߍ߯ ߟߊߘߍ߬ߣߍ߲ ߕߊ߬ ߟߊ߫ ߸ ߊ߬ ߞߍ߫ ߟߊ߫ ߞߊ߲߫ ߛߎ߯ - ߎ - ߛߎ߯ ߘߌ߫، ߡߍ߲ߞߊ߲ߟߐ߲ߘߐߦߊ ߖߊ߯ߓߡߊ ߕߐ߲ ߞߊ߬ ߡߍ߲ ߛߌ߲ߘߌ߫، ߞߵߏ߬ ߞߍ߫ ߘߎߢߊ߫ ߞߊ߲߫ ߝߐߕߊ ߟߎ߬ ߟߊߘߍ߭ ߢߍߛߐ߲ ߘߌ߫، ߞߊ߲ߟߐ߲ߘߐߦߟߊ ߓߍ߯ ߦߋ߫ ߛߓߍߛߎ߲߫ ߞߊ߲ߡߊߛߙߋߡߊ ߣߌ߲߬ ߠߊߓߊ߯ߙߊ߫ ߟߊ߫، ߘߎ߲߬ߘߎ߲߬ߓߟߏߡߊ߬ ߞߎߡߊߞߊ߲ ߠߎ߬ ߟߊߓߊ߯ߙߊ ߘߐ߫، ߞߊ߲߫ ߜߘߍ߫ ߞߊߙߊ߲ߠߊ ߟߎ߬ ߣߴߊ߬ ߞߊ߬ߙߊ߲߬ߠߊ߬ߘߋ߲ ߠߎ߬، ߘߐ߲߬ߞߙߌ߬ߟߊ߬ߟߊ ߟߎ߬ ߣߌ߫ ߝߊ߬ߥߏ߬ߟߊ߬ߓߐ߬ߟߊ ߟߎ߬ ߣߌ߫ ߞߘߐߝߐߟߊ߲߫ ߛߓߍߟߊ ߟߎ߬ ߸ ߊ߬ ߣߌ߫ ߘߟߊߡߌߘߊߟߌߟߊ ߟߎ߬. ߕߎ߬ߡߊ߬ ߣߌ߫߫ ߕߎ߬ߡߊ߬ ߸ ߛߓߍߛߎ߲߫ ߞߊ߲ߡߊߛߙߋߡߊ ߖߊ߯ߓߡߊ ߕߐ߲ ߘߌ߫ ߘߏ߫ ߖߘߌߖߘߌ߫ ߊ߬ ߞߊ߲߬ ߥߟߊ߫ ߞߊ߬ ߘߏ߫ ߓߐ߫ ߊ߬ ߟߊ߫ ߤߊߡߊ߲ߕߍ߫ ߞߊ߬ ߟߊߥߟߌ߬ ߊ߬ ߘߐ߫. ߊ߬ ߦߴߏ߬ ߢߊ ߟߋ߬ ߡߊ߬ ߸ ߛߊ߲߬ ߂߀߀߈ ߠߊ߫ ߸  ߛߓߍߘߋ߲߫ ߁߀߇ ߓߐߣߌ߲ߢߐ߰ߡߊ ߛߐ߬ߘߐ߲߬ ߘߊ߫ ߸ ߊ߬ ߣߌ߫ ߕߐ߰ߡߊ߬ߛߙߋ ߣߊ߯ߣߌ߲߫.
ߊ߬ ߛߓߍߟߌ
thumb ߛߓߍߛߎ߲߫ ߞߊ߲ߡߊߛߙߋߡߊ ߖߊ߯ߓߡߊ ߦߋ߫ ߛߓߍ߫ ߟߊ߫ ߟߊ߬ߕߍ߲߬ ߛߓߍߘߋ߲ ߠߋ߬ ߟߊ߫ ߸ ߊ߬ ߣߌ߫ ߛߓߍߘߋ߲߫ ߜߘߍ߫ ߟߎ߬ ߸ ߜߙߍ߬ߞߌ߬ ߛߓߍߘߋ߲ ߠߎ߬، ߊ߬ ߘߏ߫ ߝߣߊ߫ ߛߓߍߘߋ߲߫ ߦߟߍ߬ߡߊ߲߬ߣߍ߲߫ ߠߎ߬ ߟߋ߬ ߘߌ߫ ߞߊ߬ ߓߐ߫ ߛߓߍߘߋ߲߫ ߝߌ߬ߟߊ ߏ߬ ߘߐ߫، ߊ߬ ߘߏ߫ ߜߘߍ߫ ߟߎ߬ ߝߣߊ߫ ߦߋ߲߬ ߸ ߏ߬ ߟߎ߫ ߛߌ߲ߘߌߣߍ߲߫ ߠߋ߬ ߸ ߏ߬ ߟߎ߫ ߕߍ߫ ߓߐ߫ ߟߊ߫ ߛߓߍߛߎ߲߫ ߛߌ߫ ߛߓߍߘߋ߲߫ ߘߐ߫.
ߊ߬ ߛߌ߲ߘߌ
thumb ߡߍ߲ߞߊ߲ߟߐ߲ߘߐߦߊ ߖߊ߯ߓߡߊ ߕߐ߲ ߟߋ߫ ߞߵߊ߬ ߛߌ߲ߘߌ߫، ߏ߬ ߦߋ߫ ߡߍ߲ߞߊ߲ߟߐ߲ߘߐߦߟߊ߫ ߖߡߊ ߟߊߘߍ߬ߣߍ߲ ߠߋ߬ ߘߌ߫، ߡߍ߲ ߡߐ߱ ߝߊ߲߬ߓߊ ߦߋ߫ (ߝߊ߬ߙߊ߲߬ߛߌ߬ ߣߌ߫ ߓߙߌ߬ߕߊ߲߬ߓߊ߫ ߟߎ߬ ߘߐ߫) ߊ߬ ߞߍ߫ ߘߊ߫ ߔߊ߬ߙߌ߫ ߟߋ߬ ߁߈߉߆. ߜߊ߬ߙߊ ߟߎ߬ ߘߊߘߐߡߦߊ߫ ߟߊ߫ ߏ߬ ߞߐߝߍ߬ ߸ ߞߊ߬ ߕߐ߰ߡߊ߬ߛߙߋ ߘߏ߫ ߝߊ߬ߙߵߊ߬ ߞߊ߲߬ ߸ ߕߎ߬ߡߊ߬ - ߊ - ߕߎ߬ߡߊ߬ ߸ ߣߌ߫ ߡߍ߲ߞߊ߲߫ ߞߎߘߊ ߘߏ߫ ߞߎ߲߬ߠߊߞߊ߬ ߘߊ߫ ߞߊ߬ ߓߐ߫ ߘߎߢߊ߫ ߞߊ߲߫ ߠߎ߬ ߘߐ߫، ߊ߬ ߜߙߊ߬ߓߊ ߞߍ߫ ߘߊ߫ ߞߌߟ ߟߋ߬ ߊߟߌߡߊ߲ߘߎ߯ ߛߊ߲߬ ߁߉߈߉، ߕߐ߰ߡߊ߬ߛߙߋ ߡߍ߲ ߠߎ߬ ߦߋ߫ ߟߊߓߊ߯ߙߊ߫ ߣߌ߲߬߸ ߏ߬ ߓߐ߫ ߘߊ߫ ߜߊ߬ߙߊ ߏ߬ ߟߋ߬ ߘߐ߫، ߏ߬ ߓߍ߯ ߣߴߊ߬ ߕߊ߬ ߡߊ߬ߛߙߋ߬ ߜߘߍ߫ ߟߎ߬ ߦߋ߫ ߖߘߌߖߘߌ߫ ߟߴߊ߬ ߞߊ߲߬ ߕߎ߬ߡߊ߬ ߓߍ߯، ߊ߬ ߡߊ߬ߦߟߍ߬ߡߊ߲߬ߠߌ߲߬ ߠߊߓߊ߲ ߞߍ߫ ߘߊ߫ ߛߊ߲߬ ߂߀߀߅ ߟߋ߬ ߟߊ߫.
ߝߐߟߌ
thumb|ߡߊ߲߬ߞߊ߲ ߓߐ߫ ߢߊ ߛߓߍߛߎ߲߫ ߞߊ߲ߡߊߛߙߋߡߊ ߖߊ߯ߓߡߊ ߛߏ߯ߙߏߣߍ߲߫ ߞߊ߬ ߓߍ߲߬ ߞߎߡߦߊ ߟߐ߬ߦߙߐ ߡߊߦߋߙߋ߲ ߠߋ߬ ߡߊ߬ ߞߊ߲߫ ߝߐߕߊ ߟߎ߬ ߘߐ߫. ߜߋ߲߭ ߝߐߞߊ߲ ߠߎ߬، ߡߍ߲ߞߊ߲ ߞߛߊߞߊ ߟߎ߬، ߞߎߡߦߊ ߘߊߘߐߡߦߊ߫ ߜߋ߲߭ ߠߎ߬ ߘߌ߫. ߒ߬ߓߊ߬ ߸ ߝߐߟߌ߫ ߘߎ߲߬ߘߎ߬ߡߊ߬ߞߏ ߜߘߍ߫ ߟߎ߬ ߸ ߦߏ߫  ߢߌ߲ ߠߎ߬، ߡߊ߲߬ߞߊ߲ ߠߎ߬ ߦߋ߫ ߓߐ߫ ߟߊ߫ ߞߊ߲ߘߎ߮ ߟߋ߬ ߟߊ߫، ߕߐ߰ߡߊ߬ߛߙߋ߬ ߞߊߒߞߋ ߘߐߥߛߊ߬ߣߍ߲ ߘߏ߫ ߛߌߟߊ ߝߍ߬ ߸ ߡߍ߲ ߦߋ߫ ߞߟߌ߫ ߟߊ߫ ߞߏ߫: "ߛߓߍߛߎ߲߫ ߞߊ߲ߡߊߛߙߋߡߊ ߖߊ߯ߓߡߊ ߘߐߦߙߌߥߊߣߍ߲߫". ߝߐߟߌ߫ ߕߐ߰ߡߊ߬ߛߙߋ ߝߊ߲߬ߓߊ ߦߋ߫ ߟߐ߬ ߟߊ߫ ߡߍ߲ߞߊ߲ߟߐ߲ߘߐߦߊ ߡߙߌߦߊ߫ ߝߘߏ߬ߓߊ߬ߡߊ ߟߋ߬ ߞߊ߲߬߸ ߏ߬ ߞߘߐ ߟߋ߬ ߞߏ߫ : ߛߓߍߛߎ߲ ߣߌ߲߬ ߛߓߍߘߋ߲߫ ߞߋ߬ߟߋ߲߬ߞߋ߬ߟߋ߲߬ߣߊ ߓߍ߯ ߦߋ߫ ߡߊ߬ߞߕߎ߬ ߟߊ߫ ߸ ߞߊ߬ ߓߍ߲߬ ߊ߬ ߡߊߦߟߍ ߣߴߊ߬ ߡߊߖߌ߱ ߟߋ߬ ߡߊ߬ ߸ ߊ߬ ߣߴߊ߬ ߝߡߊ ߣߴ ߊ߬ ߟߊ߬ߝߙߊ، ߊ߬ ߣߌ߫ ߡߍ߲ߞߊ߲ ߓߐߘߌߦߊ ߣߴߊ߬ ߓߐ߫ ߢߊ (ߥߟߊ߬ߟߋ߲ ߣߌ߲߬ ߝߟߍ߫ ߘߎ߰ߟߊ ߘߐ߫)، ߊ߬ ߕߍ߫ ߛߋ߲ߛߋߘߋ߲߫ ߘߌ߫ ߞߴߌ ߦߴߊ߬ߟߎ߫ ߞߊ߬ߙߊ߲߫ ߋߙߐߔߎ߬ ߛߓߍߛߎ߲ ߠߎ߫ ߞߊ߬ߙߊ߲߬ ߢߊ ߟߋ߬ ߡߊ߬ ߖߋߞߏ߫ ߸ ߦߏ߫ e ߝߐ߫ ߢߊ ߸ ߟߊߒߡߊ߫ ߘߐ߫ be:t (ߓߊߦߌߕߌ بيت) ߏ߬ ߦߋ߫ ߝߐ߫ ߟߊ߫ ߊ߲߬ߜ߭ߌ߬ߟߋ߬ ߞߊ߲ ߟߋ߬ ߞߏ߫ bet ߏ߬ ߕߍ߫ (ߓߌ) ߘߌ߫. ߦߏ߫ (ߟߏ، le) ߦߋ߫ ߝߊ߬ߙߊ߲߬ߛߌ߬ ߞߊ߲ ߘߐ߫ ߢߊ ߡߍ߲.
ߊ߬ ߟߊߒߡߊ߫ ߘߐ߫
ߊߟߊ߫
ߛߓߍߛߎ߲߫ ߞߊ߲ߡߊߛߙߋߡߊ ߖߊ߯ߓߡߊ ߘߐ߫ ߸ ߏ߬ ߦߋ߫ ߝߐ߫ ߟߊ߫ ߢߊ߫ ߛߌߦߊߡߊ߲߫ ߠߋ߬ ߡߊ߬
ʔalˤːɑːh
ʔɑɫɫɑːh
alˁːˈɑːh
lˁːaːh
lːaːh
ʔɑlˤˈlˤɑːh
ʔalːaːh
ߥߟߊ߬ߟߋ߲
ߦߌߟߡߊ:ߡߍ߲ߞߊ߲ߟߐ߲ߘߐߦߊ ߦߌߟߡߊ:ߞߊ߲ߡߊߛߙߋߟߐ߲ߘߐߦߊ ߦߌߟߡߊ:ߞߊ߲ߡߊߛߙߋ
ߟߐ߲ߠߌ߲ߧߊ
ߟߐ߲ߠߌ߲ߧߊ
ߟߐ߲ߠߌ߲ߧߊ ߟߋ߬ ߘߍ߭ ߟߊ߫ ߞߏߟߊߕߊ߯ߡߢߊ ߘߌ߫، ߊ߬ ߣߴߊ߬ ߦߴߊ߬ ߟߊ߫ ߛߎߡߊ߲ߘߊ߲ߕߊ ߟߋ߬ ߘߌ߫ ߡߍ߲ ߦߋ߫ ߡߐ߰ߦߊ ߘߍ߭ ߘߐ߫. ߊ߬ ߡߊߟߐ߲ ߦߴߊ߬ ߓߊ߲ߓߊ߲߫ ߠߊ߫ ߡߙߌߦߊߘߐߦߊ ߟߋ߬ ߞߊ߲߬، ߊ߬ ߦߋ߫  ߦߋߟߋ߲߫ ߓߍ߯ ߟߋ߬ ߕߊ߬ ߟߊ߫ ߝߘߏ߬ߓߊ߬ ߟߞߊ߬ߙߊ߲߬ߠߌ߲ ߛߌߟߊ߫ ߝߍ߬ ߊߘߡߊߦߊ ߘߍ߭ ߘߐ߫. ߊߘߡߊߘߋ߲ ߠߊ߫ ߞߏߟߊߕߊ߯ߡߢߊ ߘߏ߫ ߟߎ߬ ߘߐ߫، ߊ߬ ߣߌ߫ ߘߍ߭ ߟߊ߫ ߡߞߊ߬ߙߊ߲߬ߧߊ߬ߟߌ ߘߏ߫ ߟߎ߬ ߸ ߦߏ߫ ߟߐ߲ߠߌ߲ߧߊ، ߊ߬ ߣߌ߫ ߝߐߟߌ ߞߍߞߌߦߊ ߟߎ߬ ߸ ߦߏ߫ ߞߎ߬ߛߊ߲߬ߧߊ، ߘߐ߲߬ߞߙߌ، ߘߐ߲߭، ߣߊߡߎ߲ߞߏ، ߊ߬ ߣߌ߫ ߛߋߒߞߏߟߦߊ ߸ ߦߏ߫ ߡߎ߬ߙߊ߲ ߠߎ߬ ߟߊߓߊ߯ߙߊ، ߕߓߌߟߌ، ߟߐ߬ߟߌ، ߝߊ߰ߣߌ߲، ߊ߬ ߦߋ߫ ߟߐ߲ߠߌ߲ߧߊ ߟߐ߲ߘߊ ߟߐ߬ߦߙߐ ߟߋ߬ ߘߐ߫، ߊ߬ ߦߋ߫ ߛߐ߬ߘߐ߲߬ ߠߊ߫ ߡߐ߰ߦߊ ߘߍ߭ ߓߍ߯ ߟߊߘߍ߬ߣߍ߲ ߞߣߐ߫. ߟߐ߲ߠߌ߲ߦߊ ߡߊߟߐ߲ ߓߎ߲ߓߎ߲ߡߊ ߸ ߊ߬ ߦߋ߫ ߝߐߟߌ ߓߎ߲ߓߎ߲ߡߊ ߓߍ߯ ߟߋ߬ ߞߎ߲߬ߠߊ߬ ߓߌߘߌ߲߫ ߠߊ߫ ߟߐ߲ߠߌ߲ߦߊ ߦߋ߫، ߦߏ߫ ߟߐ߲ߞߏߘߐߦߊ ߣߌ߫ ߟߐ߬ߟߌ ߛߋߒߞߏߟߦߊ ߣߌ߫ ߞߎ߬ߛߊ߲߬ߧߊ، ߕߎ߬ߡߊ߬ߣߌ߲߫ ߞߋߟߋ߲߫ ߏ߬ ߝߣߊ߫ ߟߊ߫ ߸ ߟߐ߲ߠߌ߲ߧߊ ߓߎ߲ߓߎ߲ߒߕߊ߫ ߦߋ߫ ߦߋ߲߬ ߦߏ߫ ߘߍ߬ߞߊ߬ߒ߬ߞߋ߬ߦߊ ߓߊߖߎ ( ߓߘߍ߬ߓߘߍ߬ߟߌ ߛߌ߲߬ߝߏ߲߬ߧߊ߬ߟߌ ߡߞߊ߬ߙߊ߲߬ߧߊ߬ߟߌ ߣߌ߫ ߛߌ߲߬ߝߏ߲߬ߘߊ ߘߍ߬ߟߊ߬ߞߊ ߟߎ߬) ߊ߬ ߣߌ߫ ߛߌߙߌ߲، ߥߘߋ߬ߥߘߋ߬ߟߌ، ߡߟߋߞߎߦߊ ( ߊ߬ ߛߎ߮ ߓߍ߯ ߸ ߊ߬ ߛߓߍߕߊ ߣߴߊ߬ ߝߐߕߊ ߞߊ߬ߣߌ߲)، ߊ߬ ߣߌ߫ ߟߐ߲ߞߏ ߦߋ߫ ߛߏ߯ߙߏ߫ ߟߊ߫ ߗߍߞߘߐ ߟߐ߲ߠߌ߲ߧߊ ߓߎ߲ߓߎ߲ߒߕߊ߲ ߠߎ߫ ߟߋ߬ ߟߊ߫ ߘߍ߭ ߦߋ߫.
ߡߐ߰ߦߊ ߟߐ߲ߞߏ ߘߐ߫، ߟߐ߲ߠߌ߲ߧߊ ߛߏ߬ߓߌ߬ߦߊ߬ߢߊ ߕߘߍ߬ ߕߐ߰ߡߊ߬ߛߙߋ ߟߋ߬ ߘߌ߫ ߞߎ߲ߕߎߙߎ߲ ߦߋ߫، ߊ߬ ߦߋ߫ ߞߛߊߞߊ ߟߋ߬ ߘߌ߫ ߡߍ߲ ߦߋ߫ ߞߊߓߋ ߞߙߍߞߙߍߣߍ߲ ߘߏ߫ ߕߘߎ߫ ߟߊ߫ ߛߋߒߞߏߟߦߊ ߟߊߥߙߎߞߌ ߘߐ߫ ߥߟߊ߫ ߟߐ߲ߞߏ ߤߊߡߊ߲ߕߍ߫ ߟߞߊ߬ߙߊ߲߬ߠߌ߲ ߥߊߟߊ߲ߕߍ߫ ߖߏ߮. ߊ߬ ߦߋ߫ ߟߐ߲ߠߌ߲ߧߊ ߟߊߥߙߎߞߌ ߞߛߊߞߊ ߡߊߝߟߍ߫ ߟߊ߫ ߕߎ߬ߡߊ ߘߏ߫ ߟߊ߫ ߸ ߊ߬ ߦߋ߫ ߓߐ߫ ߟߊ߫ ߛߏߡߐ߯ߦߊ ߡߊ߬ ߘߍ߭ ߟߎ߬ ߘߐ߫ ߡߍ߲ ߠߎ߬ ߝߊߣߍ߲߫ ߕߍ߫. ߡߙߌߦߊ߫ ߜߘߍ߫ ߝߣߊ߫ ߦߋ߲߬ ߞߊ߬ ߓߍ߲߬ ߟߐ߲ߠߌ߲ߧߊ ߟߊ߫ ߞߛߊߞߦߊ ߝߊߙߊ߲ߝߊ߯ߛߌߦߊ ߓߟߏߦߊߞߏ ߘߐ߫ ߸ ߟߐ߲ߠߌ߲ߧߊ߫ ߞߘߐߕߊ߬ߣߍ߲ ߡߐ߰ߘߐ߬ߜߍ ߟߎ߬ ߝߍ߬ ߸ ߊ߬ ߣߌ߫ ߟߐ߲ߠߌ߲ߦߊ߫ ߡߊߖߌ߰ߣߍ߲ ߥߟߊ߫ ߟߐ߲ߠߌ߲ߧߊ߫ ߡߌ߬ߙߌ߲߬ߘߌ߬ߡߊ ߤߊߡߊ߲ߕߍ߫ ߟߐ߲ߠߌ߲ߧߊ߫ ߤߊߞߟߌߡߊ ߞߛߊߞߊ߫ ߡߊߖߌ߰ߣߍ߲ ߠߎ߬ ߝߍ߬، ߊ߬ ߝߊߙߊ߲ߝߊ߯ߛߌ߫ ߟߊ߫ ߛߋ߫ ߟߋ߬ ߡߊ߬ ߞߊ߬ ߓߍ߲߬ ߟߐ߲ߠߌ߲ߧߊ ߡߊߣߊ߲ߞߎ߲ ߡߊ߬. ߞߊ߲߫ ߝߘߏ߬ߓߊ߬ߡߊ (ߡߌ߬ߙߌ߲߬ߘߌ߬ߡߊ)، ߕߎ߬ߡߊ߬ ߛߌߦߊߡߊ߲߫  ߟߐ߲ߠߌ߲ߧߊ ߦߋ߫ ߟߊߓߊ߯ߙߊ߫ ߟߊ߫ ߘߊ߲߬ߠߊ߬ߕߍ߰ ߓߐ߫ ߓߟߏߡߊ߬، ߟߊ߬ߓߊ߰ߙߊ߬ߟߌ ߕߐ߰ߡߊ߬ߛߙߋ߬ߡߊ ߘߐ߫ ߛߌߦߊ ߘߏ߫ ߓߟߏ߫ ߞߴߊ߬ ߣߌ߫ ߕߐ߭ ߟߎ߬ ߓߐ߫ ߢߐ߲߮ ߡߊ߬ ߦߏ߫ ߝߊ߰ߣߌ߲ ߣߌ߫ ߡߊ߬ߛߘߌ ߟߎ߬. ߟߐ߲ߠߌ߲ߦߊ ߝߘߏ߬ߓߊ߬ߡߊ ߸ ߞߍߗߏ߮ ߡߍ߲ ߠߎ߬ ߛߐ߬ߘߐ߲߬ ߠߊ߫ ߡߌ߬ߙߌ߲߬ߘߌ ߟߊ߫ ߸ ߊ߬ ߣߌ߫ ߟߊ߬ߓߊ߰ߙߊ߬ߟߌ ߡߍ߲ ߠߎ߬ ߦߋ߫ ߟߐ߲ߠߌ߲ߧߊ ߡߊߦߋߙߋ߲߫ ߠߊ߫ ߣߴߊ߬ߟߎ߬ ߟߊ߲ߞߣߍߡߊߣߍ߲߫ ߝߊ߯ߘߐߞߍ߫ ߡߎ߬ߥߊ߲߬ (߂߀߲) ߠߊ߫. ߥߘߋ߬ߥߘߋ߬ߟߌ߬ ߞߊߙߊ߲ߕߊ ߘߏ߫ ߟߎ߫ ߞߊ߬ ߢߐ߲߮ ߛߐ߬ߛߐ߬، ߦߏ߫ ߡߊߙߌߞߛߌߦߊ ߣߌ߫ ߡߊ߬ߞߕߌ߬ߟߌ ߦߟߌߦߊ، ߞߏ߫ ߕߎ߬ߡߊ߬ ߛߌߦߊߡߊ߲߫ ߸ ߟߐ߲ߠߌ߲ߧߊ ߦߋ߫ ߟߊߓߊ߯ߙߊ߫ ߟߊ߫ ߓߘߍ߬ߓߘߍ߬ߟߌ ߣߌ߫ ߡߐ߰ߘߐ߬ߜߍ߬ߦߊ ߞߛߊߞߊ ߘߎߢߊ߫ ߣߌ߫ ߖߏ߮ ߣߌ߫ ߥߍ߬ߣߍ ߝߊ߬ߣߌ߲߬ߧߊ ߟߋ߬ ߘߐ߫، ߦߋߝߊߘߌ ߣߌ߲߬ ߖߍ߲ߛߍ߲ߣߍ߲߫ ߟߐ߲ߠߌ߲ߧߊ ߞߊ߬ߙߊ߲ ߟߐ߬ߘߎ߮ ߘߐ߫ ߞߏߛߓߍ߫، ߊ߬ ߘߐߥߛߊ߬ߣߍ߲ ߡߐ߰ߦߊ ߟߐ߲ߠߌ߲ ߘߐ߫، ߤߊߞߟߌߦߊ ߦߋߝߊߘߌ ߦߴߊ߬ ߦߋ߫ ߟߊ߫ ߟߐ߲ߠߌ߲ߧߊ ߓߎ߲ߓߎ߲ߡߊ ߟߋ߬ ߘߌ߫ ߸ ߞߏ߫ ߊ߬ ߦߋ߫ ߡߐ߰ߦߊ ߟߐ߲ߠߌ߲ߦߊ ߕߐ߰ߡߊ߬ߛߙߋ ߟߋ߬ ߘߌ߫، ߡߍ߲ ߦߋ߫ ߛߌ߲ߘߌ߫ ߟߊ߫ ߓߎ߲ߓߎ߲ߦߊ ߕߎ߬ߡߊ ߟߊ߫، ߡߐ߱ ߟߊ߫ ߢߣߊߡߦߊ ߘߐ߫، ߞߊ߬ߡߊߛߐ߬ߘߐ߲߬ ߸ ߡߐ߱ ߦߋ߫ ߥߎ߬ߛߎ ߘߐߓߍ߲߬ ߠߴߊ߬ ߝߊ߬ߘߌ߬ߞߟߏ ߕߏ߫ ߞߊ߲߫ ߠߋ߬ ߡߊ߬ ߦߋ߲߬، ߞߏ߫ ߟߐ߲ߠߌ߲ߦߊ ߓߊߖߎ ߦߋ߫ ߣߌߡߊߟߐ߲ߘߐߞߏ ߘߐߥߙߎߞߌߣߍ߲ ߠߋ߬ ߘߌ߫.
ߣߴߊ߲ ߞߵߊ߬ ߞߎߡߊߘߋ߲ ߞߍ߫ ߞߙߎߞߍ߬ߙߍ ߘߌ߫، ߒ߬ߓߊ߬ ߸ ߟߐ߲ߠߌ߲ߧߊ ߦߋ߫ ߘߋ߬ߙߌ߬ߣߊ߲߬ߞߏ ߛߌߦߊߡߊ߲߫ ߣߌ߫ ߦߋߢߐ߲߯ߠߊ ߣߌ߫ ߖߏ߮ ߟߋ߬ ߘߌ߫ ߘߍ߭ ߞߣߐ߫، ߛߌߢߐ߯ߦߊ ߘߍ߭ ߣߌ߫ ߡߌ߬ߙߌ߲߬ߘߌ߬ߦߊ ߘߍ߭. ߟߐ߲ߠߌ߲ߧߊ ߦߋ߫ ߗߋߘߊ߫ ߡߊߞߊ߬ߙߊ߲߬ߧߊ߬ߣߍ߲ ߛߌߦߊߡߊ߲ߓߊ ߟߋ߬ ߘߌ߫ ߕߎ߬ߡߊ ߞߘߐ߫. ߒ߬ߓߊ߬ ߸ ߞߘߐ ߣߌ߲߬ ߘߐ߫، "ߟߐ߲ߠߌ߲ߧߊ" ߟߊߛߌߦߊߦߊ߫ ߟߋ߬ ߦߋ߫ ߖߊ߬ߕߋ߬ ߟߊ߫ ߓߍߓߊ߯ߢߐ߲߯ߦߊ ߘߌ߫ ߖߐ ߘߐ߫، ߊ߬ ߣߌ߫ ߓߏ߬ߢߊ ߘߐ߫، ߊ߬ ߣߌ߫ ߟߐ߲ߠߌ߲ߧߊ ߓߐߣߍ߲ߢߐ߲߰ߡߊ ߟߎ߬ ߡߊߝߊ߬ߟߋ߲ ߘߐ߫ ߸ ߡߍ߲ ߠߎ߬ ߦߋ߫ ߓߊߟߏ߫ ߟߊ߫ ߖߊ߯ߓߊߟߌ߫ ߞߋߟߋ߲ ߞߊ߲߬. ߕߎ߬ߡߊ ߘߏ߫ ߟߊ߫ ߸ "ߟߐ߲ߠߌ߲ߧߊ" ߞߎߡߊߘߋ߲ ߦߋ߫ ߟߊߓߊ߯ߙߊ߫ ߟߊ߫ ߓߟߏߦߊߟߌ ߘߏ߫ ߟߎ߫ ߡߊ߲߬ߞߕߎ ߟߋ߬ ߘߌ߫ ߘߍ߭ ߓߏߟߏ߲ߝߘߊ ߘߐ߫ ߥߟߊ߫ ߟߐ߲ߠߌ߲ߧߊ ߓߏߟߏ߲ߝߘߊ، ߤߊߡߊ߲ߕߍ߫ ߟߐ߲ߠߌ߲ߧߊ ߛߌ߬ߣߊ߬ߢߐ߲߰ߡߊ. ߡߐ߰ߟߐ߲߬ߘߐ߬ߦߊ ߟߐ߲ߠߌ߲ߧߊ ߞߍ߬ߙߍߝߍ߬، ߓߊߏ߬ ߸ ߡߐ߰ߟߐ߲߬ߘߐ߬ߦߊ ߣߌ߫ ߓߌ߬ߟߊ߬ߢߐ߲߰ߡߊ ߛߍ߲߬ߛߍ߲߬ߣߌ߲ ߟߐ߬ߦߙߐ ߟߐ߲ߠߌ߲ߧߊ ߘߐ߫، ߏ߬ ߝߌ߬ߟߊ ߦߴߊ߬ ߘߐ߬ߜߟߍ߬ߦߊ߬ ߟߊ߫ ߞߏ߫ ߟߐ߲ߠߌ߲ߧߊ ߕߍ߫ ߛߋ߫ ߛߙߊߛߌ߰ ߟߊ߫ ߥߟߊ߫ ߞߵߊ߬ ߦߌߟߡߊߦߊ߫ ߢߊ ߛߌ߫ ߞߊ߲߬ ߥߟߊ߬ߘߊ߬ ߝߊߟߌ ߛߎ߯ - ߎ- ߛߎ߮ ߘߐ߫ ، ߓߊߏ߬ ߸ ߛߙߊߛߌ߯ߟߌ߫ ߛߎ߯ - ߎ - ߛߎ߮ ߓߊ߯ ߞߍ߫، ߏ߬ ߞߍߕߐ߫ ߟߐ߲ߠߌ߲ߧߊ ߞߊߒߞߋ߫ ߘߊ߲߬ߠߊ߬ߕߍ߰ߣߌ߲ ߘߏ߫ ߟߋ߬ ߞߣߐ߫. ߦߌߟߡߊ:ߟߐ߲ߠߌ߲ߦߊ ߦߌߟߡߊ:ߟߐ߲ߠߌ߲ߧߊ
ߡߊ߲߬ߖߊ߲߬ߠߊ߫
ߡߊ߲߬ߖߊ߲߬ߠߊ߫ /ߦߋ߫ ߖߌ߬ߣߍ߬ ߞߊ߲ߓߍ߲ ߡߙߊ߬ߘߊ ߘߏ߫ ߟߋ߬ ߘߌ߫thumb|ߡߊ߲߬ߖߊ߲߬ߠߊ߫ |alt=ߡߊ߲߬ߖߊ߲߬ߣߊ߫ |leftߞߊ߲ߞߊ߲߫ ߡߙߊ߬ߓߊ߰ߘߊ ߞߣߐ߫߸ߊ߬ ߦߋ߫ ߖߌ߬ߣߍ߬ ߞߊ߲ߓߍ߲ ߞߐ߰ߘߎ߯ߕߟߋ߬ߓߐ ߟߋ߬ ߘߐ߫،ߊ߬ ߛߌ߰ߣߍ߲߫ ߓߊ ߡߍ߲ ߝߍ߬ ߏ߬ ߕߐ߯ ߞߏ߫…ߛߊ߲ߞߊߙߊ߲ߣߌ߲߬߸ߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߎ߫ ߦߋ߫ ߓߊ ߜߘߍ߫ ߟߎ߬ ߝߍ߬߸ߞߎ߬ߟߌ߬ߓߊ߬ߘߎ߯-ߖߟߊߞߘߐ߫ ߦߋ߫߫ ߖߋ߬ߟߌߓߊ߬ ߝߍ߬߸ߛߊ߲߬ߛߊ߲߬ߘߐ߫ ߦߋ߫߫߫ ߡߌߟߏ ߝߍ߬߸ߘߏ߫߫ ߟߎ߬ ߝߣߊ߫ ߝߊ߲߭ ߝߍ߬
ߛߏ ߛߌ߰ߓߊ߮
ߡߊ߲߬ߖߊ߲߬ߣߊ߫ ߡߙߊ߬ߘߊ ߣߴߊ߬ ߡߙߊ߬ߘߊ߬ߘߎ߯ߟߊ ߦߋ߫ ߡߐ߰ ߁߅߉߀߀߀ߟߋ߬ ߘߌ߫ ߸ߣߌ߲߬ ߦߋ߫߂߀߁߀ ߖߊ߬ߕߋ߬ߡߌߘߊ ߟߋ߬ ߘߌ߫ ߖߌ߬ߣߍ߫ ߞߎ߲߬ߠߊ߬ߛߌ߮ ߝߍ߬ ߘߐ߬ߝߐ ߘߏ߫ ߟߎ߬ ߡߊ߲߬ߖߊ߲߬ߣߊ߫ ߦߋ߫ ߡߊ߲߬ߘߋ߲߬ߥߊߛߏߟߏ߲߫ ߘߏ߫ ߟߋ߬ ߘߌ߫߸ߖߌ߬ߣߍ߫ ߞߊ߲ߓߍ߲ ߞߣߐ߫߸ߥߊߛߏߟߏ߲߫ ߘߐߕߟߊߣߍ߲ ߖߌ߬ߣߍ߫ ߣߌ߫ ߡߊ߬ߟߌ߬ߓߊ ߣߌ߫߫ ߞߘߏ߬ߥߊ߯ߙߌ߫ ߟߎ߬߬ ߟߋ߬ ߕߍ߫߸ߞߏ߬ߣߌ߲߬߸ߡߊ߲߬ߖߊ߲߬ߣߊ߫ ߟߋ߬ ߖߌ߬ߣߍ߬ ߥߊߛߏߟߏ߲߫ ߓߍ߯ ߘߐ߫ ߘߎ߰ߓߊ ߘߌ߬߬،
ߡߊ߲߬ߘߋ߲߬ ߕߌ߲ߞߎߘߎ ߠߎ߬
ߡߊ߲߬ߘߋ߲߬ߞߙߎߝߊ ߥߊ߬ߦߊ ߞߐ߫߸ߤߊߟߌ߬،ߡߎߣߎ߲߬߸ߡߊ߲߬ߘߋ߲߬ ߕߌ߬ߞߎ߬ߘߎ߲߬ ߞߘߐ ߘߏ߫ ߥߟߋߟߵߊ߬ߟߎ߫ ߕߐ߯ ߞߘߐ ߟߎ߬ ߟߊ߫ ߡߎߣߎ߲߬،ߡߊ߲߬ߖߊ߲߬ߣߊ߫ ߕߊ߬ ߘߏ߫ ߟߎ߫ ߝߟߍ߫ ߁،ߥߊߛߏߟߏ߲ ߂،ߞߎ߬ߟߌ߬ߓߊ߬ߘߎ߯ ߃،ߛߊ߬ߞߐ߬ߘߎ߯ ߄،ߖߏ߬ߡߊ߬ߥߊ߬ߦߊ ߅،ߖߏ߬ߡߊ߬ߣߎ߲ߞߎ ߆،ߛߋ߲߬ߘߎ߯
ߣߊߡߎ߲߫
ߝߊߦߌߘߊ߫،ߣߊߡߎ߲߫ ߓߍ߯ ߦߋ߫ ߞߣߐ߫،ߛߌ߬ߟߊ߬ߡߊ߬ߦߊ ߣߌ߫ ߌߛߟߊߞߊ߫ ߛߏߡߊ߫ ߟߎ߬ ߓߍ߯ ߦߋ߫ ߡߊ߲߬ߖߊ߲߬ߣߊ߫ ߡߙߊ߬ߘߊ߬ߘߎ߯ߟߊ ߟߎ߬ ߞߣߐ߫߸ߞߏ߬ߣߌ߲߬،ߛߌ߬ߟߊ߬ߡߊ ߟߎ߬ ߛߓߊ߬ߕߌ߬ߣߍ߲ ߓߍ߯ ߘߌ߫߸ ߞߊ߬ ߛߏߡߊ߫ ߟߎ߬ ߕߎ߲߬ ߏ߬ ߟߎ߬ ߟߊ߫߸ߌߛߟߊߞߊ߫ ߟߎ߬ ߝߣߊ߫ ߦߋ߫ ߛߓߊߣߊ߲ ߘߌ߫߸ߌߛߟߊߞߊ߫ ߛߌߦߊߡߊ߲߫ ߡߊ߲߬ߖߊ߲߬ߣߊ߬ߞߊ ߘߐ߫߸ߓߊߏ߬،ߡߊ߬ߣߋ߲߬ߞߊ ߕߐ߭ ߟߎ߬ ߡߊ߲ߛߌߦߊ߫ ߌߛߟߊߞߦߊߘߐ߫߸ߦߏ߫،ߡߊ߲߬ߖߊ߲߬ߣߊ߬ߞߊ ߟߎ߬ ߸ߛߏߡߊ߫ ߟߎ߬ ߦߋ߫ ߖߏ߭ ߡߍ߲ ߠߎ߫ ߓߊ߬ߕߏ߬ ߟߊ߫ ߦߋ߲߬،ߏ߬ ߟߎ߬ ߝߟߍ߫ ߣߌ߲߬߸{ ߣߍߣߍߞߘߐ߫} ߦߋ߫ (( ߞߊ߲ߕߍߘߎ߯-ߓߊߟߊ߲ߘߎ߯)) ߓߏߟߌߓߊ ߟߋ߬ ߘߌ߫߸ߞߌߢߍߙߊ߲߫ ߓߏߟߌߓߊ ߘߏ߫ ߦߋ߫ߖߍ߲߬ߝߍߙߍ߲߫ߊ߬  ߣߌ߫ ߖߏ߭ ߡߌ߲߬ߛߍ߲߬ߡߊ߲߬ ߜߘߍ߫ ߟߎ߬ ߕߎ߲߯ߣߌ߲߫
ߔߊߞߌߛߦߊ߫
alt=|left|thumb|ߡߊ߲߬ߖߊ߲߬ߣߊ߫ ߔߊߞߌߛߦߊ ߡߊ߲߬ߖߊ߲߬ߠߊ߫ ߔߊߞߌߛߦߊ ߕߋ߬ߟߋ߫ ߡߊ߲߬ߖߊ߲߬ߣߊ߫ ߝߎߣߎ߲ߞߋ߫ ߟߎ߬ ߓߐ߫ ߘߊ߫ ߡߊ߲߬ߖߊ߲߬ߣߊ߫ ߛߌߟߓߊ ߟߎ߬ ߞߊ߲߬߸ߊ߬ߟߎ߫ ߣߌߟߊߝߌ߲߬ ߦߌ߬ߘߊ߬ ߖߌ߬ߣߍ߬ ߞߎ߲߬ߠߊ߬ߛߌ߮ ߟߊ߫ ߞߏߛߓߍ߫߸ߛߊߓߎ߫ ߞߍߣߍ߲߫ ߡߍ߲ ߘߌ߫߸ ߊߟߌߝߊ߫ ߞߐ߲ߘߍ߫ ߣߴߊ߬ ߟߊ߫ ߞߎ߲߬ߠߊ߬ߛߌ߮ ߣߐ߭ ߓߊ߯ߙߊ ߡߍ߲ ߓߌ߬ߟߊ߬ ߟߊ߫ ߛߋ߲߬ߠߊ߬ ߸ߞߴߏ߬ ߟߎ߫ ߛߌߦߊߡߊ߲߫ ߡߊߓߐ߫ ߢߟߊ ߝߟߐ߸ߏ߬ ߓߊ߯ߙߊ ߘߏ߫ ߟߋ߬ ߕߘߍ߬ ߦߋ߫ ߞߊ߲ߞߊ߲߫ ߣߌ߫ ߡߊ߲߬ߖߊ߲߬ߠߊ߫ ߕߍ߫ ߛߌߟߊ ߞߋ߲߬ߡߎ߲߬ ߞߏ߫ ߘߌ߬،ߊ߬ ߣߌ߫ ߘߏ߫ ߜߘߍ ߟߎ߬߸ ߡߐ߱ ߘߏ߫ ߖߐߞߌ߫ ߘߊ߫ ߔߊߞߌߛߦߊ ߏ߱ ߝߍ߬ ߸ߞߊ߬ ߘߏ߫ ߟߎ߫ ߞߊ߬ߛߙߊ߸ߏ߬ ߞߍ߫ ߘߊ߫ ߕߌߢߍߟߌ߫ ߘߌ߫ ߞߏߛߓߍ߫، ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߡߊ߲߬ߖߊ߲߬ߣߊ߫
ߖߊ߯ߓߊ߫ ߖߛߌߟߓߊ ߟߎ߬
= ߘߎߢߊ߫ ߖߛߌߟߓߊ ߟߎ߬= ߘߎߢߊ߫ ߖߌ߫ ߡߊ߫ ߛߌ߯ ߦߙߐߓߊ ߟߎ߬߸ߊ߬ ߣߌ߫ ߟߌ߲ߓߊ߲ ߃
ߖߌ߫ ߛߌߟߊ ߟߎ߬
ߖߌ߫ ߡߊ߫ ߛߌ߯ ߦߙߐߓߊ ߡߍ߲ ߦߋ߫ ߘߎ߰ߞߟߏ ߞߊ߲߬߸ߏ߬ ߟߎ߫ ߓߊ ߣߌ߫ ߓߊߟߋ߲ ߠߎ߬ ߘߌ߫߸ߡߍ߲ ߠߎ߫ ߓߌ߬ߟߊ߬ߣߍ߲߬ ߞߐ߰ߖߌ ߡߊ߬߸ߊ. ߣߌ߫ ߝߊ߬ߙߊ ߣߌ߫ ߞߐ߭ ߣߌ߫ ߝߏߟߏ߲߫ ߠߎ߬߸ ߏ߬ ߟߎ߫ ߖߛߌߟߊ߫ ߢߣߊߡߊ ߦߋ߫ ߓߊ ߡߍ߲ ߘߌ߫،ߏ߬ ߝߟߍ߫
ߊߝߙߌߞߌ߫ ߖߛߌߟߊ ߟߎ߬
ߣߌߟ{ߞߺ.߆߆߉߅} thumb| ߖߋ߬ߟߌߓߊ߬ |alt=|left|462x462px ߞߏ߲߬ߜ߭ߏ߫{ߞߺ.߄߂߀߀} ߖߋ߬ߟߌߓߊ߬{ߞߺ߄߁߀߀} ߖ߭ߊ߲߬ߓߍߖ߭ߌ߬{ ߞߺ.߂߇߀߀} ߏߙߊ߲ߖ߭ߌ{ߞߺ.߂߀߀߀} ߞߎߣߍߣߌ߲߬{ߞߺ.߂߀߀߀} ߛߣߍ߬ߜ߭ߊߟ{ ߞߺ. ߁߈߀߀}
ߊߡߙߌߞߌ߫ ߖߛߌߟߊ ߟߎ߬
ߊ߬ߡߊߖ߭ߐߣ{ߞߺ.߆߉߉߂،߀߆} thumb| ߊߡߊߖ߭ߐߣ |449x449pxߡߊ߬ߘߋߙߊ߫{ ߞߺ.߃߅߀߀} ߔߟߊߓߕߊ߬-ߓߊߓߊ{ ߞߺ.߄߂߀߀} ߛߍ߲ߟߏߙߍ߲߫{ߞߺ.߃߇߀߀} ߡߛߌߛߌߔߌ߬{ߞߺ.߇߂߀߀} ߦߎ߬ߞߐ߫{ߞߺ.߃߃߀߀} ߡߌߛߎߙߌ߫{ ߞߺ߇߂߀߀} ߡߊߞߋ߲ߖߌ߫{ߞߺ.߄߀߀߀} ߊߙߵߞߊ߲߬ߛߊߛ{ߞߺ. ߃߄߀߀}
ߏߛߌߕߙߊߟߌ߫
ߘߊߙߌߟߌ߲߫{ ߞߺ ߃߅߀߀} ߡߎߙߍ߬{ ߞߺ.߃߅߀߀}
ߊߖ߭ߌ߫ ߖߛߌߟߊ ߟߎ߬
ߦߋߣߌߛߋ߬ߦߌ߬{ ߞߺ. ߅߂߀߀} ߏߓߌ߬{ ߞߺ. ߅߂߀߀} ߦߊ߲߬ߗߋߞߌ߬ߦߊ߲߫{ ߅߂߀߀} [[ߟߋ߰ߣߊ߬{ ߞߺ.߄߆߀߀]] ߊߡߎߙ{ߞߺ.߄߅߃߀} ߡߋߞߐ߲߬{ߞߺ.߄߂߀߀} ߥߎ߬ߥߊ߲ߤߏ߬{ߞߺ߄߁߀߀} ߌ߬ߙߵߗߌ߫{ߞߺ߃߅߀߀} ߜ߭ߊ߲ߖߌ߫{ ߞߺ.߃߀߀߀} ߍ߲߬ߘߎ߯ߛߌ߬{ߞߺ.߂߉߀߀} ߝߎ߬ߙߊߕߌ߬{ߞߺ.߂߉߀߀} ߊߡߎߘߊ߬ߙߌߦߊ߬{ߞߺ.߂߃߀߀} ߛߙߌߘߊ߬ߙߌߦߊ߬{ߞߺ.߂߇߀߀}
ߋߙߐߔߎ߫ ߖߛߌߟߊ ߟߎ߬
ߢߍߔߙߎ߫{ ߞߺ.߁߉߅߀} ߘߐ߲߫{ ߞߺ.߂߁߀߀} ߢߍߛߵߕߙߎ߫{ ߞߺ. ߁߂߀߀} ߙߍ߲{ߞߺ.߁߃߂߀} ߘߊ߬ߣߌߓߎ߬{ ߞߺ.߂߈߅߁} ߝ߭ߐߟߌߜ߭ߊ߬{ ߞߺ. ߃߇߅߀} ߎߙߊߟ{ ߞߺ. ߁߉߃߈} ߢߍߛߵߕߙߎ߬{ ߞߺ.߁߂߀߀} ߝ߭ߛߌߕߌߟ{ ߞߺ. ߁߀߅߀} ߍߟߌߓߎ߬{ߞߺ.߁߁߀߀} ߍߓߙߎ߫{ ߞߺ.߈߀߀} ߕߊߖߌ߫{ߞߺ. ߁߀߀߆} ߔߏ{ ߞߺ. ߆߅߀߀} ߏ߬ߘߍߙߌ߫{ ߞߺ.߈߇߀} ߛߍߣߌ߫{ ߞߺ. ߇߇߇} ߙߐߣߌ߬{ߞߺ.߈߁߂} ߜ߭ߊߙߊߐߣ{ ߞߺ. ߆߅߀} ߕߊ߬ߡߌߛߌ߬{߃߆߅} ߖߊ߯ߓߊ ߖߛߌߟߓߊ ߡߍ߲ ߠߎ߫ ߡߊߟߐ߲ߣߍ߲߫߸ߏ߬ ߟߎ߫ ߘߏ߫ ߟߎ߬ ߡߊߘߊ߲ߣߍ߲߫ ߕߋ߲߬ ߸ߞߏ߬ߣߌ߲߬،ߞߐ߰ߖߌ߬ ߓߏߟߏ߲ ߜߘߍ߫ ߟߎ߬ ߦߋ߫ ߦߋ߲߬ ߸ ߖߡߊ߬ߣߊ ߘߏ߫ ߛߌ߰ߣߍ߲ ߡߍ߲ ߠߎ߫ ߝߍ߬ ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߖߊ߯ߓߊ߫ ߖߛߌߟߓߊ ߟߎ߬
ߞߕߎߓߎ߫ ߛߊ߬ߣߐ߫
thumb| ߝߏߘߋ߫ ߞߕߎߓߎ߫ ߛߊ߬ߣߐ߫ |alt=|leftߝߏߘߋ߫ ߞߕߎߓߎ߫ ߛߊ߬ߣߐ߫ ߦߋ߫ ߟߊ߱ߖߌ߫ ߛߌ߬ߘߊ߬ߝߊ߫ ߛߊ߬ߣߐ߫ ߣߌ߫ ߤߖߊ߫ ߊߛߌߕߊ߫ ߞߐ߬ߡߊ߫ ߘߋ߲ߞߍ߫ ߟߋ߬ ߘߌ߫ ߡߍ߲ ߛߐ߬ߘߐ߲߬ ߘߊ߫ ߁߉߆߆ ߟߊ߫ ߞߊ߲ߞߊ߲߫ ߛߏ ߞߣߐ߫ ߸ ߞߵߊ߬ ߕߐ߯ ߟߊ߫ ߤߖߊ߫ ߊߛߌߕߊ߬ ߞߐ߬ߡߊ߬ ߝߊ߫ ߟߊ߫ (ߞߕߎߓߎ߫ ߞߐ߬ߡߊ߫ ) ߏ߬ ߦߋ߫ ߓߐ߫ ߟߊ߫ ߥߎߟߘߊ ߞߐ߬ߡߊ߬ߟߊ߫ ߟߋ߬، ߟߊ߱ߖߌ߫ ߛߌ߬ߘߊ߬ߝߊ߫ ߕߎ߲߬ ߦߴߊ߬ ߝߍ߬ ߞߊ߬ ߞߕߎߓߎ߫ ߟߊ߫ ߥߊ߫ ߞߊ߬ߙߌ߬ߝߟߊ߬ ߓߙߋߕߋ߫ ߡߊ߬ ߟߊ߬ߙߏ߲߬ߓߏ߫ ߸ ߏ߬ ߓߍ߲ ߘߴߏ߬ ߟߊ߫ ߛߊ߬ߦߊ (ߊ.ߘ.) ߡߊ߬، ߟߏ߬ߙߏ߲߬ߓߏ߬ ߕߊ߯ ߡߊ߫ ߓߐ߫ ߡߎ߬ߕߎ߲߬، ߊ߬ ߞߊ߬ ߞߕߎߓߎ߫ ߘߏ߲߬ ߞߊ߬ߙߊ߲ ߠߊ߫ ߞߊ߲ߞߊ߲߫ ߟߊ߱ߖߌ߫ ߡߊ߬ߡߘߎ߫ ߞߐ߲ߘߍ߫ ߓߘߊ ߛߏߜߍ ߟߊ߫߸ ߛߴߊ߬ ߘߌ߫ ߞߊ߬ߙߊ߲ ߞߊ߬ ߞߴߊ߬ ߛߊ߬ߥߏ ߘߌ߫ ߸ ߊߟߊ߫ ߘߏ߲߬ ߞߵߏ߬ ߞߍ߫ ߝߛߊߦߌ߫، ߊ߬ ߕߏ ߘߊ߫ ߞߊ߲ߞߊ߲ ߟߊ߱ߖߌ߫ ߡߊ߬ߡߘߎ߫ ߓߟߏ߫ ߡߊߘߙߊߛߊ߫ ߣߌ߫ ߡߊߖߟߌߛߌ߫ ߞߊߙߊ߲ ߠߊ߫ ߞߊ߬ ߕߏ ߞߊ߬ߥߊ߲ߘߌ߬ ߓߐ ߞߍ߫ ߟߊ߫ ߡߌ߬ߛߙߌ߫ ߟߎ߬ ߟߊ߫ ߝߏ ߞߵߊ߬ ߕߐ߮ ߓߐ߫ ߞߣߊ߬ ߓߊ߲ ߦߋ߲ ߠߊ߫ ߞߊ߬ ߦߟߍ߬ߡߊ߲ ߞߐߟߍߗ߭ ߟߊ߫߸ ߊߙߊߓߎ߫ ߟߎ߬ ߟߊ߫ ߡߐ߰ ߞߊ߬ߙߊ߲ ߦߙߐ، ߞߊ߬ ߛߊ߲߭ ߛߓߊ߬ ߞߍ߫ ߦߋ߲߬ ߕߐ߮ ߣߌ߫ ߛߘߊߡߦߊ ߘߐ߫ ߞߣߊ߫ ߖߌ߰ ߞߐߣߊߞߙߌ߫ ߡߎߕߎ߲߬ ߞߊ߬ߙߊ߲߬ ߦߙߐ߬ ߢߌ߬ߣߌ߲߬ ߞߏ ߘߐ߫، ߊ߬ ߝߊ ߞߴߊ߬ ߟߊ߫ ߥߊ߫ ߡߞߊ߫ ߁߉߈߄ ߠߊ߫ ߊ߬ ߖߍ߬ߘߍ ߖߎߝߊ ߟߊ߫ ߞߊ߬ ߛߊ߲߬ ߁ ߞߍ߫ ߡߊߖߟߌߛߌ߫ ߟߊ߫ ߊ߬ߟߌ߬ߞߊ߯ߓߊ ߞߣߐ߫، ߝߏ ߡߊ߲ߛߊ߬ ߤߌߣߊߒߕߋ ߣߊ߬ ߘߊ߫ ߞߐ߬ߡߊ߬ ߡߛߏ߫ ߘߋ߲ߞߍ߫ ߛߐ߫ ߞߊ߬ߙߊ߲ ߠߊ߫ ߡߊ߲ߛߊ߫ ߛߎ߰ߘߎ߫ ߟߊ߫ ߖߊ߯ߓߘߊ߫ ߟߊ߫ ߙߌ߬ߦߊߘߌ߫. ߒߓߊ߬ ߛߊ߬ߣߐ߬ߞߍ߫ ߟߊ߫ ߞߏ߫ ߦߟߍ߬ߣߍ߲ ߓߍ߯ ߟߴߏ߬ ߘߌ߫.
ߛߊ߬ߣߐ߬ߟߊ߫
ߘߎ߰ߞߟߏ
ߛߊ߬ߣߐ߬ߟߊ߫ ߦߋ߫ ߘߌ߲ߜ߭ߌߙߊߦߌ߫ ߡߙߊ߬ ߛߏ ߘߏ߫ ߟߋ߬ ߖߌ߬ߣߍ߫ ߞߊ߲ߓߍ߲ ߞߣߐ߫ ߞߎߘߍ߫ ߃ߟߋ߬ ߊ߬ ߣߌ߫ ߘߌ߲ߜ߭ߌߙߊߦߌ߫ ߛߌߟߓߊ ߕߍ߫ ߊ ߣߌ߫ ߘߌ߲ߜ߭ߌߙߊߦߌ߫ ߛߏߞߣߐ ߟߊ߫ ߦߋ߫ ߞߎߘߍ߫ ߆߀ ߟߋ߬. ߛߏ ߡߍ߲ ߠߎ߬ ߦߋ߫ ߊ߬ ߟߋ ߟߊߡߣߌ ߘߐ ߡߐߛߞߐ߫ߞߐ߭ ߘߏ߫ ߦߋ߫ ߒ߬ ߣߌ߫ ߛߊ߲ߘߊ߲ߝߙߊ߫ߕߟߋ߬ߓߋ ߝߊ߲߭߸ߞߏ߫ ߡߌ߬ߣߌ߫ ߊ߲ ߣߴߊ߬ ߛߏ ߕߍ ߦߋ߫ ߞߎߘߍ߫ ߁ߣߌ߫ ߕߟߊ߫ ߥߟߊ߫ ߂߸ߞߐ߬ ߜߘߍ߫ ߦߋ߫ ߒ߬ ߣߌ߫ ߞߊ߲߬ߓߊ߬ߦߊ߫ߕߍ߫ ߕߟߋ߬ߓߋ ߥߙߏ߬ߘߎ߮߸ߊ߬ ߕߐ߯ ߞߏ߫ ߓߎ߬ߥߊ߬߸ߊ߬ߟߋ߬ ߞߐ߬ ߞߋߟߋ߲ ߏ߬ ߟߋ ߒ߬ ߣߌ߫ ߝߙߊ߬ߞߎ߲ߠߊ߬ ߕߕߍ߫ ߥߙߏ߬ߘߎ߮ ߣߌ߫ ߕߟߋ߬ߓߐ ߕߍ߫߸ߞߊ߬ ߕߊ߯ ߛߋ߫ ߓߛߌߞߙߌߡߊߞߎߘߊ߫ ߣߌ߫ ߘߙߊߜߍ߫ ߟߎ߫ ߡߊ߬ ߸
ߛߌߦߊ
ߦߌߟߡߊ:ߘߎ߰ߡߊ߬ߛߓߍ
ߞߕߎߓߎ߫ ߛߊ߬ߣߐ߫
ߞߊ߬ߙߊ߲ ߣߌ߫ ߕߌߙߌ߲ߠߌ
ߛߊߣߴߊ߬ ߓߊ߲ ߕߍ߫ ߝߣߊ߫ ߊ߬ ߞߊ߬ ߛߊߓߎ ߢߌߣߌ߲ ߊ߬ ߘߐ߯ߣߍ߲ ߘߏ߫ ߟߎ߫ ߢߍ߫ ߛߴߏ߬ ߟߎ߫ ߘߴߊ߬ ߣߐ߬ߘߐߓߌ߬ߟߊ߫ ߸ ߏ߬ ߟߎ߬ ߝߣߊ߫ ߞߵߊ߬ ߟߊߘߍ߲ ߞߏߛߓߍ߫، ߏ߬ ߟߎ߬ ߡߐ߰ ߝߟߐ߫ ߞߍ߫ ߘߊ߫ ߊ߬ ߕߊ߫ ߣߘߐߟߊ ߘߌ߫: ߊߡߊߘߎ߫ ߛߊ߬ߘߐ߫ ߣߌ߫ ߣߎ߯ߤߊ߲߫ ߛߊ߬ߣߐ߫ ߊ߬ ߝߊߘߐ߰ߣߍ߲ ߘߋ߲ߞߍ߫.
ߢߣߊߡߦߊ
ߊ߬ ߞߊ߬ ߝߘߎ ߞߍ߫ ߀߉߉߁ ߟߊ߫߸ ߘߋ߲ ߆ ߦߴߊ߬ ߓߟߏ߫: ߡߛߏ߬ߡߊ߲ ߄ ߣߌ߫ ߗߍ߬ߡߊ߲ ߂
ߓߘߍ߬ߓߘߍ߬ߟߌ
ߦߌߟߡߊ:ߞߕߎߓߎ ߛߊ߰ߣߐ ߦߌߟߡߊ:ߘߐ߬ߝߐ
ߒߛߙߍߜߘߺߍ߬
thumb|295x295px| ߒߛߙߍߜߘߺߍ߬ |alt=|left
ߒߛߙߍߜߘߺߍ߬ ߦߋ߫ ߖߌ߬ߣߍ߬ ߕߎߞߘߐߟߊ ߛߏ߫ ߓߟߋߓߟߋ ߘߏ߫ ߟߋ߬ ߘߌ߫ ߖߌ߬ߣߍ߫ ߥߙߏ߬ߘߎ߯ߕߟߋ߬ߓߋ ߕߌ߲߬ߞߎߘߎ߲ ߘߐ߫. ߊ߬ ߣߌ߫ ߖߌ߬ߣߍ߬ ߛߏ߫ ߓߟߋߓߟߋ ߛߓߊߣߊ߲ ߞߐߣߊߞߙߌ߫ ߞߐ߫ ߸ ߞߎߓߋߛߏ ߞߊ߬ߣߌ߲߬ ߸ ߊ߬ ߦߋ߫ ߞߊ߲ߞߊ߲߫ ߢߍߝߍ߬ ߟߋ߬ ߜߞߋߘߎ߯ ߕߌ߲߬ߞߎߘߎ߲ ߢߍߕߐ߫ ߒߞߘߐ߫. ߛߏ ߖߍ߬ߘߍ ߦߋ߫ ߒߛߙߍߜߍ߬ߘߍ߫ ߡߙߊ߬ߓߊ߰ߘߊ ߟߋ߬ ߘߌ߫ ߸ ߊ߬ ߣߌ߫ ߒߛߙߍߜߍ߬ߘߍ߫ ߕߌ߲߬ߞߎߘߎ߲ ߞߎߓߋߛߏ. ߊ߬ ߕߌ߲߬ߞߎߘߎ߲ ߛߏ߯ߙߏߣߍ߲߫ ߛߏ߫ ߞߎ߲ߓߊ߫ ߡߙߊ߬ߓߊ߰ߘߊ߬ ߘߊߘߐ߫ ߢߌ߲߬ ߠߎ߫ ߟߋ߬ ߟߊ߫ : ߒߛߙߍߜߘߺߍ߬ ߸ ߡߊ߬ߛߊ߲߬ߕߊ߫ ߡߙߊ߬ߓߊ߰ߘߊ ߸ ߜߞߋߘߎ߯ ߸ ߓߋߟߊ߫ ߸ ߟߐ߬ߟߊ߫ ߸ ߊ߬ ߣߌ߫ ߦߏߡߎ߲߲߫. ߊ߬ ߛߏ ߡߊߟߐ߲ߣߍ߲߫ ߘߌ߫ ߞߍ߫ ߥߊߘߌߜߍ߫ ߖߐ߯ߙߊ߲ ߠߎ߫ ߖߎ߬ߟߊ߬ߦߊ ߘߐ߫.
ߘߎ߰ߡߊ߬ߛߓߍ
ߒߛߙߍߜߘߺߍ߬ ߦߋ߫ ߘߟߊߕߍ߮ ߇°߃߂ ߣߌ߫ ߈°߂߂ ߕߍߟߊ ߟߋ߬ ߘߐ߫ ߘߟߊߕߍ߯ ߞߐ߬ߘߎ߮ ߸ ߊ߬ ߣߌ߫ ߉°߀߄ ߕߍߟߍ߲ ߕߟߋ߬ߓߋ ߘߐ߫. ߊ߬ ߘߎ߰ߞߟߏ ߥߊ߲߬ߥߊ߲ ߦߋ߫ ߞߺߝ ߄߇.߃ (ߞߎߘߍ߫ ߝߘߎ߬ߓߍ߲). ߒߛߙߍߜߘߺߍ߬ ߣߺߴߊ߬ ߛߌ߰ߢߐ߲߰ ߛߏ ߟߎ߫ ߝߏ߬ߣߊ߲ :ߒߛߙߍߜߘߺߍ߬- ߟߐ߬ߟߊ߫ ߦߋ߫ ߞߎߘߍ߫ ߃߉ ߟߋ߬ ߘߌ߫߸ ߒߛߙߍߜߘߺߍ߬-ߓߋߦߌߟߊ߫ ߕߍ ߦߋ߫ ߞߎߘߍ߫ ߁߂߅ ߘߌ߫ ߸ ߊ߬ ߣߌ߫ ߦߏߡߎ߲߫ ߕߍ ߦߋ߫ ߞߎߘߍ߫ ߆߂ ߘߌ߫ ߸ ߊ߬ ߣߌ߫ ߡߊ߬ߛߊ߲߬ߕߊ߲߬ ߝߣߊ߫ ߕߍ ߦߋ߫ ߞߎߘߍ߫ ߁߃߅ ߘߌ߫.
ߕߌ߲ߘߺߌ
ߒߛߙߍߜߘߺߍ߬ ߜߎ߲ߞߎ߲ ߞߎ߲߬ߕߍ߮ ߦߋ߫ ߜߟߊ߬ߜߟߊ߫ ߄߈߀ ߠߋ߬. ߊ߬ ߕߌ߲ߘߌ ߟߎ߬ ߦߋ߫ ߓߌ߬ߟߊ߬ߒ߬ߘߐ߬ߖߎ߰ߡߊ ߟߋ߬ ߘߌ߫. ߊ߬ ߞߙߎ߬ߞߊ߲߬ߠߊ ߡߊߗߍߣߍ߲߫ ߞߙߎ߬ߣߊ߲߬ߡߘߊ߬ ߝߊߘߊ߲ߞߐ߮ (ߝߘߊ ߛߎ߮ ߘߏ߫ ߟߋ߬) ߟߋ߬ ߟߊ߫. ߏ߬ ߞߊ߫ ߛߌߦߊ߫ ߓߊߞߍ߭ ߜ߭ߏ߬ߣߌߦߊ߬ ߣߌ߫ ߜߏߓߋ߬ߦߊ߫ ߟߋ߬. ߜߎ߲ߞߎ߲߫ ߢߣߊߡߊ߫ ߛߓߊ߬ ߦߋ߫ ߒߛߙߍߜߘߺߍ߬ ߛߏ ߞߣߐ߫ : ߜ߭ߕߐ߫ (߄߅߀ ߜ)߸ ߊ߬ ߣߌ߫ ߤߣߏߣߌ߫ ߣߌ߫ ߞߑߥߟߋ߫ (߃߅߀ ߜ).
ߓߊ߲ߘߺߊ
ߒߛߙߍߜߘߺߍ߬ ߓߊ߲ߘߊ ߦߋ߫ ߕߍߡߊߓߊ߲߯ߠߞߊ ߟߋ߬ ߘߌ߫. ߛߊ߲߬ߓߏ߲߬ߘߊ ߝߌ߬ߟߊ߫ ߟߋ߬ : ߕߟߋ߬ߡߊ (ߞߺߵߊ߬ ߘߊߡߌ߬ߣߊ߬ ߞߏߟߌ߲ߞߏߟߌ߲ ߡߊ߬ ߞߊ߬ ߛߋ߫ ߞߏ߲ߞߏߜߍ ߡߊ߬) ߛߊ߬ߡߊ (ߞߺߵߊ߬ ߘߊߡߌ߬ߣߊ߬ ߕߙߊߓߊ߫ ߡߊ߬ ߞߊ߬ ߛߋ߫ ߣߍߣߍߓߊ ߡߊ߬).
ߖߌߖߌߦߊߟߐ߲ߘߐߦߊ
ߒߛߙߍߜߘߍ߬ ߖߌ߫ ߛߌߟߊ ߢߣߊߡߊ ߘߏ߫ ߟߋ߬ ߕߌߟߋ߫ ߓߊߟߋ߲ ߘߌ߫. ߞߐ߭ ߂߃ ߟߋ߬ ߒߛߙߍߜߘߺߍ߬ ߛߏߞߣߐߟߊ ߓߍ߬ߙߍ߲߬ߓߍ߬ߙߍ߲߬ ߠߊ߫.
ߘߐ߬ߝߺߐ
ߞߊ߬ߦߌ߯ ߡߊ߲߬ߛߊ ߛߊ߬ߡߘߎ߬ߜߍ߫ ߕߎ߬ߙߋ߬ ߟߊ߫ ߝߊ߰ߡߊ߬ߦߊ ߓߊ߲߫ ߘߊ߫ (߁߉߇߈ - ߁߈߉߈) ߊ߬ ߣߌ߫ ߡߊ߲߬ߘߋ߲߫ ߞߍ߬ߟߍ (߁߈߈߃ - ߁߈߉߈) ߠߊ߫ ߸ ߒߛߙߍߜߍ߬ߘߍ߫ ߕߌ߲߬ߞߎߘߎ߲ ߕߏ߫ ߘߊ߫ ߝߊ߬ߙߊ߲߬ߛߌ߬ ߞߐ߲ߛߐ߲ߦߟߊ ߟߎ߬ ߕߊ߫ ߓߟߏߡߊ߬. ߒ߬ߞߊ߬ ߁߉߁߁ ߠߊ߬ ߛߊ߫ ߸ ߛߏ ߞߍ߫ ߘߊ߫ ߕߊߞߎ߲ߘߊ ߘߌ߫ ߕߟߏߥߎߟߋ߲ ߠߎ߫ ߡߊ߬ ߛߏ߯ߓߙߋ߫ ߹. ߁߉߁߃ ߟߊߓߊ߲ ߠߊ߫ ߸ߕߎ߬ߡߏ߬ߙߌ߬ߟߊ߬ߞߊ ߗߋߦߊߟߌ ߘߏ߫ ߛߌ߲ߘߌ߫ ߘߊ߫ ߊߟߍߞߑߟߌ߫ ߟߋߡߍߕߺߙ ߓߟߏ߫ (߁߉߇߄ - ߁߉߃߉)ߟߊ߫. ߕߎ߬ߡߊ߬ߣߍ߲߬ ߞߋߟߋ߲߫ ߏ߬ ߟߊ߫ ߛߏ ߝߊ߫ ߘߊ߫ ߒߞߘߐ߫ ߖߊ߯ߓߊ߫ ߞߟߍ ߝߌߟߊߣߊ߲ ߞߐߝߍ߬ ߕߎ߬ߡߊ ߡߍ߲ ߒߛߙߍߜߘߺߍ߬ ߞߍ߫ ߘߊ߫ ߖߌ߬ߣߍ߬ ߕߎߞߘߐߟߊ ߛߓߍߘߊ ߣߺߴߊ߬ ߖߊ߬ߥߏ߬ߘߊ ߕߊ߲ߓߊ߲ ߘߌ߫. ߞߙߊ߬ߦߊ߬ߘߍ߰ߦߊ ߘߏ߫ ߟߐ߬ ߘߊ߫ ߸ ߊ߬ ߣߌ߫ ߞߊ߬ ߝߊ߲ߓߏ߲ ߘߏ߫ ߟߐ߬ ߦߙߌ߫ ߓߊ߯ߙߊ߫ ߦߌߟߊ ߘߌ߫. ߏ߬ ߞߍ߫ ߘߊ߫ ߛߊߓߎ߫ ߞߊ߬ ߓߐ߰ߝߍ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߡߊߘߍ߬ߡߍ߲߬. ߣߍ߰ߝߌ߲ ߝߣߊ߫ ߘߌ߫ ߛߋ߫ ߛߏ ߟߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߝߊ߲߬ߞߊߘߏ߲߬ ߠߊ߫ ߟߏ߲ ߘߏ߫ ߣߺߴߊ߬ ߦߋ߫ ߛߏ ߘߊߝߍ߬. ߒߛߙߍߜߘߺߍ߬ ߞߊ߫ ߛߎ߬ߘߎ߲߬ ߜߋ߲ߞߐ߰ߖߌ߬ߘߊ ߣߌ߫ ߟߊߓߙߌߦߊ߫ ߓߐߕߏ߲ ߠߋ߬ ߟߊ߫. ߡߊ߲߬ߞߊ߲߬ߡߊ߲ߞߊ ߣߌ߫ ߝߛߏ߬ߝߛߊ߫ ߘߏ߲߬ ߘߊ߫ ߛߏ ߞߣߐ߫ ߁߉߉߀ ߣߌ߫ ߂߀߀߀ ߘߊߡߌߣߊ ߟߊ߫ ߞߺߵߏ߬ ߞߎ߲߭ ߞߍ߫ ߟߊߓߙߌߦߊ߫ ߞߟߍ ߝߟߐߡߊ ߣߌ߫ ߝߌߟߊߣߊ߲ ߘߌ߫ ߸ ߝߏ߫ ߊ߬ ߡߐ߰ ߢߊߣߌ߲ߡߊߓߏߙߌߟߊ ߛߌߦߊߡߊ߲߫ ߓߏ߬ߙߌ߬ ߘߊ߫ ߞߣߊ߬ ߒߛߙߍߜߘߺߍ߬. ߜߘߍ߫ ߟߎ߫ ߝߣߊ߫ ߣߊ߬ ߘߊ߫ ߞߊ߬ ߓߐ߫ ߜߋ߲ߞߐ߰ߖߌ߬ߘߊ ߟߊ߫. ߛߏ߫ ߛߌ߰ߓߊ߮ ߣߌ߫ ߢߊߣߌ߲ߡߊߓߏߙߌߟߊ ߟߎ߫ ߖߊ߬ߕߋ ߛߋ߫ ߘߊ߫ ߡߐ߰ ߃ ߀߀ ߀߀߀ ߘߐ߫.